സംസ്ഥാനത്ത് ആര്.ടി.പി.സി.ആര് പരിശോധന നിരക്ക് 500 രൂപയാക്കി കുറച്ചു\nHomeNewsസംസ്ഥാനത്ത് ആര്.ടി.പി.സി.ആര് പരിശോധന നിരക്ക് 500 രൂപയാക്കി കുറച്ചു\nതിരുവനന്തപുരം: സംസ്ഥാനത്തെ സ്വകാര്യ ലാബുകളിലെ കോവിഡ്-19 ആര്.ടി.പി.സി.ആര്. പരിശോധന നിരക്ക് 500 രൂപയാക്കി കുറച്ചതായി ആരോഗ്യ മന്ത്രി കെ.കെ. ശൈലജ ടീച്ചര് അറിയിച്ചു.[www.malabarflash.com]\nനേരത്തേ ഇത് 1700 രൂപയായിരുന്നു. ഈ നിരക്ക് രാജ്യത്തെ തന്നെ ഏറ്റവും ഉയർന്നതാണെന്ന പരാതി വ്യാപകമായിരുന്നു. സർക്കാർ ആശുപത്രികളിൽ കോവിഡ് പരിശോധന സൗജന്യമാണെങ്കിലും സ്വകാര്യ ആശുപത്രികളിലും ലാബുകളിലും വൻ വില ഈടാക്കുന്നത് വിവാദമായ സാഹചര്യത്തിലാണ് നിരക്ക് കുറച്ചത്.\nഐ.സി.എം.ആര് അംഗീകരിച്ച ടെസ്റ്റ് കിറ്റുകള് കുറഞ്ഞ നിരക്കില് വിപണിയില് ലഭ്യമായ സാഹചര്യം പരിഗണിച്ചാണ് പരിശോധന നിരക്ക് കുറച്ചതെന്ന് മന്ത്രി പറഞ്ഞു. മുമ്പ് ആര്.ടി.പി.സി.ആര് പരിശോധന നിരക്ക് 1500 രൂപയാക്കി കുറച്ചിരുന്നു. എന്നാല്, ഹൈകോടതി നിര്‍ദേശത്തെ തുടര്‍ന്നാണ് 1700 രൂപയാക്കിയതെന്നും മന്ത്രി വ്യക്തമാക്കി.\nടെസ്റ്റ് കിറ്റ്, എല്ലാ വ്യക്തിഗത സുരക്ഷാ ഉപകരണം, സ്വാബ് ചാര്‍ജ് തുടങ്ങിയവ ഉള്‍പ്പെടെയാണ് ഈ നിരക്ക്. ഈ നിരക്ക് പ്രകാരം മാത്രമേ ഐ.സി.എം.ആര്, സംസ്ഥാന അംഗീകൃത ലബോറട്ടറികളും ആശുപത്രികളും പരിശോധന നടത്തുവാന് പാടുള്ളൂ.\ncovid19 Kerala kk-shylaja News


യു.പിയില് വീണ്ടും ആസ്പത്രി ദുരന്തം – Chandrika Daily\nBy chandrika Friday June 8, 2018 21:20 pm\nയു.പിയില് വീണ്ടും ആസ്പത്രി ദുരന്തം\nലക്‌നോ: ഉത്തര്‍പ്രദേശിലെ സര്‍ക്കാര് ആസ്പത്രിയില് നിന്ന് വീണ്ടും ദുരന്തവാര്‍ത്ത. അധികൃതരുടെ അശ്രദ്ധ മൂലം 24 മണിക്കൂറിനിടെ അഞ്ച് രോഗികള്‍ക്ക്് ജീവന് നഷ്ടപ്പെട്ടു. കാണ്‍പുര് ജില്ലയിലെ ലാലാ…\nലക്‌നോ: ഉത്തര്‍പ്രദേശിലെ സര്‍ക്കാര് ആസ്പത്രിയില് നിന്ന് വീണ്ടും ദുരന്തവാര്‍ത്ത. അധികൃതരുടെ അശ്രദ്ധ മൂലം 24 മണിക്കൂറിനിടെ അഞ്ച് രോഗികള്‍ക്ക്് ജീവന് നഷ്ടപ്പെട്ടു.\nകാണ്‍പുര് ജില്ലയിലെ ലാലാ ലജ്പത് റായ് ആസ്പത്രിയിലാണ് സംഭവം. തീവ്ര പരിചരണ വിഭാഗത്തിലെ എ.സി തകരാറിലായതാണ് രോഗികളുടെ ജീവനെടുത്തത്. ഇന്ദ്രപാല് (75), ജയപ്രസാദ് (75), റസൂല് ബക്ഷ് (55), മുറാറി (56) എന്നിവരാണ് മരിച്ചത്. എ.സി തകരാറിലായതോടെ ശുദ്ധവായു ലഭിക്കാന് ബന്ധുക്കള് ഐ.സി.യുവിന്റെ ജനാലകളും വാതിലുകളും തുറന്നിട്ടെങ്കിലും പുറത്തെ കടുത്ത ചൂട് രോഗികളുടെ അവസ്ഥ വീണ്ടും മോശമാക്കി. സാഹചര്യം കൂടുതല് വഷളായതോടെ 24 മണിക്കൂറിനുള്ളില് അഞ്ച് രോഗികളാണ് മരിച്ചത്.\nഎന്നാല് ഈ ആരോപണം ആസ്പത്രി അധികൃതര് നിഷേധിച്ചു. സ്വാഭാവിക മരണങ്ങളാണിതെന്നും രോഗികളുടെ ആരോഗ്യാവസ്ഥ അതീവ ഗുരുതരമായിരുന്നെന്നും അധികൃതര് പറഞ്ഞു. എന്നാല് ബുധനാഴ്ച മുതല് എ.സി പ്രവര്‍ത്തിക്കുന്നില്ലെന്ന് ഐ.സി.യു നഴ്‌സിങ് വിഭാഗം തലവന് സൗരഭ് അഗര്‍വാള് സമ്മതിച്ചു. ഇതുസംബന്ധിച്ച് അധികൃതര്‍ക്ക് പരാതി നല്‍കിയിരുന്നെങ്കിലും നടപടിയെടുത്തില്ലെന്നും അദ്ദേഹം പറഞ്ഞു.\nപ്രശ്‌ന പരിഹാരത്തിന് അടിയന്തിര നടപടികള് സ്വീകരിക്കാനും സംഭവത്തെക്കുറിച്ച് വിശദമായ അന്വേഷണത്തിനും ജില്ലാ മജിസ്‌ട്രേറ്റ് സുരേന്ദ്ര സിങ് ഉത്തരവിട്ടിട്ടുണ്ട്. കഴിഞ്ഞ വര്‍ഷം ഓക്‌സിജന് വിതരണം തടസപ്പെട്ടതിനെ തുടര്‍ന്ന് യു.പിയിലെ ആസ്പത്രിയില് നൂറിലധികം നവജാത ശിശുക്കള് മരിച്ചിരുന്നു. ഓക്‌സിജന് സിലിണ്ടര് എത്തിച്ച് ശേഷിച്ച കുട്ടികളെ രക്ഷിക്കാന് ശ്രമിച്ച കഫീല് ഖാന് എന്ന ഡോക്ടറെ അറസ്റ്റ് ചെയ്ത് യോഗി സര്‍ക്കാര് മുഖം രക്ഷിക്കാന് നടത്തിയ നടപടി വലിയ വിവാദമായിരുന്നു.\nCategories: Culture, More, Views Tags: hospital, up


റെഡ്‍മി നോട്ട്4ജനുവരി 19 ന് ഇന്ത്യയില്; വിലയും പ്രത്യേകതകളും\n23 May, 2018 at 10:46 PM\nബജറ്റ് സ്മാര്‍ട്ട് ഫോണ് ആരാധകര് ആകാംക്ഷയോടെ കാത്തിരിക്കുന്ന ഷവോമിയുടെ റെഡ്മി നോട്ട്4ജനുവരി 19 ന് ഇന്ത്യയിലെത്തുന്നു.\nബജറ്റ് സ്മാര്‍ട്ട് ഫോണ് ആരാധകര് ആകാംക്ഷയോടെ കാത്തിരിക്കുന്ന ഷവോമിയുടെ റെഡ്മി നോട്ട്4ജനുവരി 19 ന് ഇന്ത്യയിലെത്തുന്നു. ചൈനീസ് സ്മാർട്ട്‌ഫോൺ നിർമാതാക്കളായ ഷവോമി തന്നെയാണ് ന്യൂഡല്‍ഹിയില് ഫോണ് അവതരിപ്പിക്കുന്ന വിവരം മാധ്യമങ്ങളെ അറിയിച്ചത്. കഴിഞ്ഞ വര്‍ഷം ആഗസ്റ്റിലാണ് ഫോണ് ചൈനയില് പുറത്തിറക്കിയത്.\nരണ്ട് ജിബി റാമും 16 ജിബി ഇന്റേണല് മെമ്മറിയുമുള്ള ഒരു മോഡലും മൂന്ന് ജിബി റാമും 32 ജിബി ഇന്റേണല് മെമ്മറിയുമുള്ള മറ്റൊരു മോഡലുമാണ് കമ്പനി പുറത്തിറക്കുക. യഥാക്രമം 9000, 12000 രൂപയാണ് പ്രതീക്ഷിക്കപ്പെടുന്ന വില. സ്വര്‍ണ, വെള്ളി, തവിട്ട് നിറങ്ങളില് ലഭ്യമാക്കുന്ന ഈ ഫോണുകളില് ആന്‍ഡ്രോയിഡ് 6.0 മാഷ്‍മലോ ഓപ്പറേറ്റിങ് സിസ്റ്റമാണ് പ്രവര്‍ത്തിക്കുന്നത്. 5.5 ഇഞ്ച് ഫുള് എച്ച്ഡി ഡിസ്പ്ലെക്ക് 2.5 ഡി കര്‍വ്ഡ് ഗ്ലാസാണ് ഉപയോഗിച്ചിരിക്കുന്നത്. ഡെക്കാ കോര് മീഡിയാ ടെക് പ്രോസസറാണ് ഫോണിന്റെ പ്രധാന സവിശേഷത.\nഫോണിന്റെ പിന്‍വശത്തായി ഫിംഗര്‍പ്രിന്‍റ് റീഡര്, 13 മെഗാപിക്സല് ക്യാമറ, ഫെയിസ് ഡിറ്റക്ഷൻ ഓട്ടോ ഫോക്കസ് പ്രത്യേകതയും ഇരട്ട ടോൺ എൽഇഡി ഫ്ളാഷുമുണ്ട്. 85 ഡിഗ്രി വൈഡ് ആംഗിൾ ലെൻസുള്ള അഞ്ച് മെഗാപിക്സലിന്റെ ക്യാമറയാണ് മുൻഭാഗത്തുണ്ടാവുക. 128 ജിബി വരെയുള്ള മൈക്രോ എസ്‍ഡി കാർഡ് ഉപയോഗിക്കാനാകും. ഒരു സിം കാർഡും ഒരു മൈക്രോ എസ്‍ഡി കാർഡുമോ അല്ലെങ്കിൽ രണ്ട് സിം കാർഡുകളുമോ ഉപയോഗിക്കാനാകും. VoLTE സംവിധാനത്തോടെയുള്ള 4ജി, 3ജി, എഡ്ജ്, ജിപിആർഎസ്, ബ്ലൂടൂത്ത്, മൈക്രോ യുഎസ്‍ബി, ഗ്ലോനാസ്സ് തുടങ്ങിയ കണക്ടിവിറ്റി സംവിധാനങ്ങളുമുണ്ട്. കൂടുതല് ബാറ്ററി ലൈഫ് നല്‍കുന്ന 4100 എംഎഎച്ചിന്റെ ബാറ്ററിയാണ് ഉപയോഗിച്ചിരിക്കുന്നത്. ഷവോമിയുടെ ഇതര ബജറ്റ് ഫോണുകളെ പോലെ തന്നെ ഇതും ഓണ്‍ലൈന് ഫ്ലാഷ് സെയില് വഴിയായിരിക്കും ലഭ്യമാക്കുക.


125 സിസി സ്‌കൂട്ടര് മാത്രമുണ്ടാക്കാന് യമഹ | Yamaha To Build 125cc Scooter\n125 സിസി സ്‌കൂട്ടര് മാത്രമുണ്ടാക്കാന് യമഹ\nഇനി ഇന്ത്യയിലെ 125 സിസി സ്‌കൂട്ടര് വിപണിയില് ശ്രദ്ധ കേന്ദ്രീകരിക്കാനൊരുങ്ങി ജാപ്പനീസ് ഇരുചക്രവാഹന നിര്‍മ്മാതാക്കളായ യമഹ. മാത്രമല്ല ഇന്ത്യയില് നിലവിലെ എല്ലാ 110 സിസി സ്‌കൂട്ടര് മോഡലുകളും നിര്‍ത്താനും യമഹ തീരുമാനിച്ചതായാണ് റിപ്പോര്‍ട്ടുകള്.\nKerala, First Published Dec 31, 2019, 9:12 PM IST\nഇനി ഇന്ത്യയിലെ 125 സിസി സ്‌കൂട്ടര് വിപണിയില് ശ്രദ്ധ കേന്ദ്രീകരിക്കാനൊരുങ്ങി ജാപ്പനീസ് ഇരുചക്രവാഹന നിര്‍മ്മാതാക്കളായ യമഹ. മാത്രമല്ല ഇന്ത്യയില് നിലവിലെ എല്ലാ 110 സിസി സ്‌കൂട്ടര് മോഡലുകളും നിര്‍ത്താനും യമഹ തീരുമാനിച്ചതായാണ് റിപ്പോര്‍ട്ടുകള്. 2025 ഓടെ ഇന്ത്യയില് സ്‌കൂട്ടര് സെഗ്‌മെന്റിലെ വിപണി വിഹിതം ഇരട്ടിയാക്കുകയാണ് ജാപ്പനീസ് വാഹന നിര്‍മാതാക്കളുടെ ലക്ഷ്യം. അതായത്, നിലവിലെ അഞ്ച് ശതമാനത്തില്‍നിന്ന് പത്ത് ശതമാനമായി വര്‍ധിപ്പിക്കും.\nഎന്‍ജിന് കരുത്ത് കുറയുകയും വില വര്‍ധിക്കുകയും ചെയ്യുന്ന ബിഎസ്6പാലിക്കുന്ന 110 സിസി സ്‌കൂട്ടറുകള്‍ക്ക് യമഹ വലിയ വിപണി കാണുന്നില്ല. പുതിയ തീരുമാനത്തിന്‍റെ ഭാഗാമായാണ് ഫാസിനോ 125, റേ-ഇസഡ്ആര് 125, റേ-ഇസഡ്ആര് 125 സ്ട്രീറ്റ് റാലി സ്‌കൂട്ടറുകളെ അടുത്തിടെ കമ്പനി വിപണിയില് അവതരിപ്പിച്ചത്.\nബിഎസ്6മലിനീകരണ നിയന്ത്രണ മാനദണ്ഡങ്ങള് പ്രാബല്യത്തിലാകുന്ന 2020 ഏപ്രില് ഒന്നിനുശേഷം ഫാസിനോ 110, റേ-ഇസഡ്ആര് 110 സീരീസ് സ്‌കൂട്ടറുകള് നിര്‍ത്തും. അതുവരെ ഈ സ്‌കൂട്ടറുകള് വില്‍ക്കും. വര്‍ഷങ്ങളായി ഇന്ത്യയിലെ 110 സിസി സ്‌കൂട്ടര് സെഗ്‌മെന്റ് ഭരിക്കുന്നത് ഹോണ്ടയാണ്.\nഇന്ത്യയില് യമഹയുടെ ആദ്യ 125 സിസി സ്‌കൂട്ടറാണ് ബിഎസ്6പാലിക്കുന്ന ഫാസിനോ 125. യമഹയുടെ 'ബ്ലൂ കോര്' സാങ്കേതികവിദ്യയോടെ പുതിയ 125 സിസി, സിംഗിള് സിലിണ്ടര്, ഫ്യൂവല് ഇന്‍ജെക്റ്റഡ് എന്‍ജിനാണ് യമഹ ഫാസിനോ 125 സ്‌കൂട്ടറിന് കരുത്തേകുന്നത്. ഈ മോട്ടോര് 8 ബിഎച്ച്പി കരുത്തും 9.7 എന്‍എം ടോര്‍ക്കും ഉല്‍പ്പാദിപ്പിക്കും. ഇതേ എന്‍ജിന് ആണ് യമഹ റേ-ഇസഡ്ആര് 125, റേ-ഇസഡ്ആര് 125 സ്ട്രീറ്റ് റാലി സ്‌കൂട്ടറുകളും ഉപയോഗിക്കുന്നത്. നിശബ്ദമായി എന്‍ജിന് സ്റ്റാര്‍ട്ട് ചെയ്യാന് കഴിയുന്ന സംവിധാനത്തോടെയാണ് മൂന്ന് 125 സിസി സ്‌കൂട്ടറുകളും എത്തുന്നത്.\nസ്‌റ്റോപ്പ്-സ്റ്റാര്‍ട്ട് സിസ്റ്റവും വാഹനത്തിലുണ്ട്. പുതിയ ഡിജിറ്റല് ഇന്‍സ്ട്രുമെന്റ് ക്ലസ്റ്റര്, പിറകില് 110 എംഎം വീതിയുള്ള ടയര് എന്നിവ സ്ട്രീറ്റ് റാലി സ്‌കൂട്ടറിലെ അധിക ഫീച്ചറുകളാണ്. മുന്, പിന് ക്രാഷ് ഗാര്‍ഡ് ഉള്‍പ്പെടെ നിരവധി ആക്‌സസറികളും സ്ട്രീറ്റ് റാലി വേരിയന്റിന് ലഭിക്കും.\nLast Updated Dec 31, 2019, 9:12 PM IST\nBuild 125cc Scooter\n64 കിമീ മൈലേജും മോഹവിലയും; പുത്തന് ഫാസിനോയുമായി യമഹ\nകൊവിഡ് മുന്നണി പോരാളികള്‍ക്ക് ഓഫറുമായി യമഹ\nഹൈബ്രിഡ് സാങ്കേതികവിദ്യയില് യമഹ ഫാസിനോ 125


ഭരണഘടന ബെഞ്ചിന് മുമ്പാകെ നടന്ന 'ഓപ്പണ് ഡിഫെന്‍സ്' | Reporter Live\n‘ഞാനും ഒരു മനുഷ്യനല്ലേ, കരിങ്കല്ലിന്റെ ഹൃദയമുള്ള ആളൊന്നുമല്ലല്ലോ’; തനിക്ക് സംഭവിച്ച ദു:ഖമായി തോന്നിയതു കൊണ്ടാണ് നിയന്ത്രണം വിട്ടുപോയതെന്നു മുല്ലപ്പള്ളി\nവ്യോമസേനയുടെ സൂര്യകിരണ് വിമാനങ്ങള് കൂട്ടിയിടിച്ചു; പൈലറ്റ് മരിച്ചെന്ന് സൂചന (വീഡിയോ)\nമലയാളത്തിന്റെ പ്രിയതാരം ജഗതി ശ്രീകുമാര് അഭിനയ രംഗത്തേക്ക് തിരിച്ചു വരുന്നു\nപണ തട്ടിപ്പുകേസ്: മുന് മാലദ്വീപ് പ്രസിഡന്റിനെ അറസ്റ്റ് ചെയ്യാന് കോടതി ഉത്തരവ്\nഭരണഘടന ബെഞ്ചിന് മുമ്പാകെ നടന്ന ‘ഓപ്പണ് ഡിഫെന്‍സ്’\nBy ഡോ. ബി ബാലഗോപാല്\tMarch 22, 2018 8:37 pm A+ A-\nഡോ. ബി ബാലഗോപാല്\nപവര് പോയിന്റ് പ്രെസന്റേഷന് എന്ന് മാധ്യമ ഭാഷയില് പറയാം, പക്ഷേ സുപ്രിം കോടതി ഭരണഘടനാ ബെഞ്ചിന് മുമ്പാകെ ഇന്ന് ഉച്ചക്ക് ശേഷം നടന്നത് ഒരു ഓപ്പണ് ഡിഫെന്‍സായിരുന്നു. ആധാര് എന്ന വിവാദ വിഷയത്തില് ഏകീകൃത തിരിച്ചറിയല് അതോറിറ്റി സിഇഓ ഡോ. അജയ് ഭൂഷണ് പാണ്ഡെ നടത്തിയ ഓപ്പണ് ഡിഫെന്‍സ്. പാണ്ഡെയുടെ ‘ഓപ്പണ് ഡിഫെന്‍സ്’ സുപ്രിം കോടതിയുടെ ചരിത്രത്തില് തന്നെ സ്ഥാനം പിടിക്കുന്ന ഒന്നാണ്. കാരണം, ഇതിന് മുമ്പ് തുറന്ന കോടതിയില് ഒരു പവര് പോയിന്റ് പ്രെസെന്റേഷന് നടന്നിട്ടുണ്ടോ എന്ന് അറിയില്ല.\nസുപ്രിം കോടതിയില് ഡോ. അജയ് ഭൂഷണ് പാണ്ഡെയുടെ പവര് പോയിന്റ് പ്രെസെന്റേഷനുവേണ്ടി ഇന്ന് പ്രത്യേക സജ്ജീകരണങ്ങള് ഒരുക്കിയിരുന്നു. കോടതിമുറിയുടെ മുന്‍ഭാഗത്തെ ഇടതുവശത്ത് ജഡ്ജിമാര്‍ക്ക് അഭിമുഖമായി ഒരു വലിയ സ്‌ക്രീന്. ഇടതുവശത്ത് അഭിഭാഷകര്‍ക്കും, ഗാലറിക്കും അഭിമുഖമായി മറ്റൊരു സ്‌ക്രീന്. രണ്ട് സ്‌ക്രീനുകള്‍ക്കും മുന്നില് പ്രോജെക്ടറുകള്.\n2.20 ചീഫ് ജസ്റ്റിസിന്റെ അധ്യക്ഷതയില് ഉള്ള മൂന്ന് അംഗ ബെഞ്ച് എണീറ്റയുടനെ അറ്റോര്‍ണി ജനറല് കെകെ വേണുഗോപാല്, അഡീഷണല് സോളിസിറ്റര് ജനറല് തുഷാര് മേത്ത എന്നിവര്‍ക്ക് ഒപ്പം അജയ് ഭൂഷണ് പാണ്ഡെ ചീഫ് ജസ്റ്റിസ് കോടതിയിലേക്ക് പ്രവേശിച്ചു. ഒരു ഓപ്പണ് ഡിഫെന്‍സ് ദിവസം എങ്ങനെ ആണോ ഒരു ഗവേഷണ വിദ്യാര്‍ത്ഥി നടക്കുന്നത് ആ ടെന്‍ഷന് എല്ലാം ഡോ. അജയ് ഭൂഷന്റെ മുഖത്തും പ്രകടമായിരുന്നു. കോടതി മുറിയില് അദ്ദേഹം നേരെ പോയത് ഇടത് വശത്ത് ജഡ്ജിമാര്‍ക്ക് അഭിമുഖമായിസ്ഥാപിച്ചിരുന്ന വലിയ സ്‌ക്രീനിന്റെ അടുത്തേക്കായിരുന്നു.\nപ്രോജെക്ടറില് പ്രോംപ്റ്റ് ചെയ്യാന് ഇരുന്ന ഉദ്യോഗസ്ഥന് എന്തൊക്കെയോ നിര്‍ദേശങ്ങള് നല്‍കി. സ്പയറല് ചെയ്ത ഒരു കെട്ട് കടലാസ് കഷണങള് ഡോ. ഭൂഷന്റെ കൈയ്യില് ഉണ്ടായിരുന്നു, ഇത് പ്രെസെന്റേഷന് സ്ലൈഡുകളുടെ പ്രിന്റ് ഔട്ട് ആണെന്ന് തോന്നി. തന്റെ കയ്യില് ഉള്ള ഫയലിലെ കടലാസുകളും, സ്‌ക്രീനിലെ സ്ലൈഡുകളും അദ്ദേഹം ഓടിച്ച് നോക്കുന്നതിനിടയില് പ്രോംപ്റ്റര് പണിമുടക്കി. ഒട്ടും പതറാതെ വലത് ഭാഗത്തെ പ്രോംപ്റ്റര് ഇടത് ഭാഗത്തേക്ക് മാറ്റാന് ഭൂഷണ് നിര്‍ദേശം നല്‍കി.\n2.40 ന് ഭരണഘടനാ ബെഞ്ചിലെ ജഡ്ജിമാര് കോടതിയില് എത്തി. കോടതിയുടെ ഒന്നാം നിരയില് മധ്യത്തില് ഇടത് ഭാഗത്തെ ആദ്യ കസേരക്ക് മുന്നില് ഡോ. അജയ് ഭൂഷണ് നിലയുറപ്പിച്ചു. തൊട്ട് അടുത്ത് അറ്റോര്‍ണി ജനറല് കെകെ വേണുഗോപാല്, അതിന് അപ്പുറത്ത് അഡീഷണല് സോളിസിറ്റര് ജനറല് തുഷാര് മേത്ത. മധ്യത്തിലെ വലത് ഭാഗത്ത് സീനിയര് അഭിഭാഷകന് ശ്യാം ദിവാന്, തൊട്ട് അടുത്ത് സീനിയര് അഭിഭാഷകന് കെ വി വിശ്വനാഥ്. വലത് ഭാഗത്തെ പ്രൊജക്ടര് പ്രവര്‍ത്തിക്കാത്തതിനാല് ഇടത് ഭാഗത്തെ സ്‌ക്രീന് എല്ലാവര്‍ക്കും കാണാന് പാകത്തിന് വയ്ക്കാന് ചീഫ് ജസ്റ്റിസ് നിര്‍ദേശിച്ചു. തുടര്‍ന്ന് പവര് പോയിന്റ് പ്രെസെന്റേഷന് ആരംഭിച്ചു.\nപിഎച്ച്ഡി ഓപ്പണ് ഡിഫെന്‍സിനെ വീണ്ടും ഓര്‍മിപ്പിക്കുന്നതായിരുന്നു ഡോ. അജയ് ഭൂഷണ് പാണ്ഡെയുടെ തുടക്കം. ശബ്ദം കുറച്ച്, മെല്ലെ തുടങ്ങി. ഒരു ചോദ്യത്തിലൂടെയാണ് അമേരിക്കയിലെ മിനിസ്സോട്ട സര്‍വ്വകലാശാലയില് നിന്ന് കമ്പ്യൂട്ടര് സയന്‍സില് പിഎച്ച്ഡി കരസ്ഥമാക്കിയ അജയ് ഭൂഷണ് പാണ്ഡെ തന്റെ പവര് പോയിന്റ് പ്രെസന്റേഷന് ആരംഭിച്ചത്. ‘Who are you?’, ആരും എവിടെ പോയാലും കേള്‍ക്കുന്ന ആദ്യ ചോദ്യം എന്ന ആമുഖത്തോടെ ആണ് വിഷയത്തിലേക്ക് പാണ്ഡേ കടന്നത്. ഒരു വ്യക്തിയുടെ സ്വത്വം ആയി ബന്ധപ്പെട്ട ഈ ചോദ്യം അഭിമുഖികരിക്കാത്ത ആരും കാണില്ല എന്ന് കൂട്ടിച്ചേര്‍ത്തു. അത് പോലെ തന്നെ സ്വത്വം ആയി ബന്ധപ്പെട്ട ‘who am I’ എന്ന ചോദ്യവും പ്രധാനപെട്ടതാണ് എന്ന് പാണ്ഡെ പറഞ്ഞു.\nസ്‌കൂളില് പഠിച്ചിരുന്നപ്പോള് തനിക്ക് ഒരു ഐഡന്റിറ്റി കാര്‍ഡ് ഇല്ലായിരുന്നു. കോളേജില് പഠിച്ചിരുന്നപ്പോഴും ഐഡന്റിറ്റി കാര്‍ഡ് ഇല്ലായിരുന്നു. 1984 ബാച്ചില് മഹാരാഷ്ട്ര കേഡറില് ഐ എ എസ് ഉദ്യോഗസ്ഥനായി എത്തുമ്പോഴായിരുന്നു ജീവിതത്തില് ആദ്യമായി ഒരു ഐഡന്റിറ്റി കാര്‍ഡ് ലഭിക്കുന്നത്. എന്നാല് അതിലും ഫോട്ടോ പതിപ്പിച്ചിട്ടില്ലായിരുന്നു. 1990 കളുടെ തുടക്കത്തില് ടിഎന് ശേഷന് ഇന്ത്യയുടെ തെരെഞ്ഞെടുപ്പ് കമ്മീഷണര് ആയി വന്നപ്പോഴാണ് തെരെഞ്ഞെടുപ്പില് തിരിച്ചറിയല് കാര്‍ഡ് ഏര്‍പ്പെടുത്തുന്നത്. അക്കാലത്ത് മഹാരാഷ്ട്രയില് കളക്ടര് ആയിരുന്ന തനിക്ക് ജീവിതത്തില് ആദ്യമായി ഫോട്ടോ പതിപ്പിച്ച തിരിച്ചറിയല് കാര്‍ഡ് കിട്ടി. അത് വരെ ഐഡന്റിറ്റി തെളിയിക്കുന്നതിന് പല ഘട്ടങ്ങളിലും ബുദ്ധിമുട്ട് നേരിട്ടതായി അജയ് ഭൂഷണ് പാണ്ഡെ കോടതിയില് വിശദീകരിച്ചു.\nഎന്നാല് ഇന്ന് കാലം മാറി എന്ന് പാണ്ഡെ വിശദീകരിച്ചു. ഒരു കുട്ടി ജനിച്ചാല് പ്രസവ വാര്‍ഡില് നിന്ന് പുറത്ത് ഇറങ്ങുന്നതിന് മുമ്പ് തന്നെ ആധാര് നമ്പര് ലഭിക്കുന്നു. ആ നമ്പര് ആ കുട്ടിയുടെ മരണം വരെ അവര്‍ക്ക് സ്വന്തം. മരിച്ചു കഴിഞ്ഞാലും മറ്റാര്‍ക്കും ആ നമ്പര് നല്‍കില്ല. അങ്ങനെ സ്വത്വമോ തിരിച്ചറിയില് പ്രതിസന്ധിയോ ഇല്ലാതെ ഓരോ ഇന്ത്യക്കാരനും ജീവിക്കാം. ഈ ആമുഖത്തിന് ശേഷമാണ്, എന്താണ് ആധാര് എന്നും, ആധാറുമായുള്ള തന്റെ 8 വര്‍ഷത്തെ ബന്ധത്തെ കുറിച്ചും ഡോ. അജയ് ഭൂഷണ് പാണ്ഡെ വിശദീകരിച്ചത്.\nവ്യക്തി ജീവിതത്തിലെ ചില അനുഭവങ്ങളില് കൂടി ആണ് ആധാറിന്റെ അനിവാര്യതയെക്കുറിച്ച് ഡോ.അജയ് ഭൂഷണ് പാണ്ഡെ വാചാലന് ആയത്. മഹാരാഷ്ട്രയില് ഒരു പൊതു മേഖല സ്ഥാപനത്തിന്റെ മേധാവി ആയിരുന്ന കാലത്ത് ഒരു അടുത്ത ബന്ധുവിന് സിഎംപിയോസില് അഡ്മിഷന് ലഭിച്ചു. തന്റെ ഒപ്പം ആയിരുന്നു പിന്നീട് താമസം. സ്വന്തമായി അഡ്രസ് ഇല്ലാത്തതിനാല് ബാങ്ക് അകൗണ്ട് തുടങ്ങാന് ആ കുട്ടി അനുഭവിച്ച പ്രയാസത്തെ കുറിച്ച് വിശദീകരിച്ച പാണ്ഡെ, ഇന്നാണെങ്കില് ആധാര് നമ്പറും ആയി ബാങ്കില് എത്തിയാല് അകൗണ്ടുമായി തിരികെ പോകാമെന്നും ബാക്കി സമയം പഠനത്തിനായി നീക്കിവയ്ക്കാം എന്നും പാണ്ഡെ പറഞ്ഞു.\nഅഴിമതി തടയാന് ആധാര് എങ്ങനെ അനിവാര്യം ആകുന്നു എന്നതിനെ കുറിച്ച് പാണ്ഡെ വിശദീകരിച്ചതും കുട്ടികാലത്തെ ഒരു ജീവിത അനുഭവം പങ്ക് വച്ചാണ്. വീട്ടില് റേഷന് കടയില് നിന്ന് സാധനം വാങ്ങാന് അമ്മ അയച്ചിരുന്നത് തന്നെ ആയിരുന്നു. എപ്പോള് കടയില് ചെന്നിരുന്നാലും അടുത്ത ദിവസം വരാന് പറഞ്ഞ് കടക്കാരന് മടക്കി അയക്കുമായിരുന്നു. പലപ്പോഴും തങ്ങള്‍ക്ക് അവകാശപ്പെട്ട റേഷന് മറ്റുള്ളവര്‍ക്ക് കടക്കാരന് മറിച്ച് വില്‍ക്കുമായിരുന്നു. എന്നാല് ഇന്ന് ആധാര് വന്നതോടെ പൂഴ്ത്തിവഴപ്പും കരിച്ചന്തയും കുറഞ്ഞു എന്ന് അജയ് ഭൂഷണ് പാണ്ഡെ അവകാശപ്പെട്ടു.\nഎല്ലാ പ്രശ്‌നങ്ങള്‍ക്കും ആധാര് ഒറ്റമൂലി അല്ല. സാങ്കേതിക വിദ്യ പുരാഗിമിക്കുമ്പോള് നിലവിലെ സംവിധാനം കൂടുതല് കുറ്റമറ്റതാകും. 2048 എന്‍ക്രിപ്ഷന് കീ ഉപയോഗിച്ചാണ് ആധാറും ആയി ബന്ധപ്പെട്ട ബിയോമെട്രിക് വിവരങ്ങള് സൂക്ഷിച്ചിരിക്കുന്നത്. പ്രപഞ്ചം നിലനില്‍ക്കുന്നിടത്തോളം സൂപ്പര് കംപ്യുട്ടറുകള് ഉപയോഗിച്ചാല് പോലും ഇവ തകര്‍ത്തു ആധാര് വിവരങ്ങള് ഹാക്ക് ചെയ്യുക അസാധ്യമാണെന്നും അമേരിക്കയിലെ മിനിസ്സോട്ട സര്‍വ്വകലാശാലയില് നിന്ന് കമ്പ്യൂട്ടര് സയന്‍സില് പി എച്ച് ഡി കരസ്ഥമാക്കിയ അജയ് ഭൂഷണ് പാണ്ഡെ അവകാശപ്പെട്ടു. സിബിഐ ഉള്‍പ്പടെ ഉള്ള അന്വേഷണ ഏജന്‍സികള് ആവശ്യപ്പെട്ടാല് പോലും ബയോമെട്രിക് വിവരങ്ങള് കൈമാറില്ല. അതേസമയം സാങ്കേതിക തകരാറുകള് കാരണം ബയോമെട്രിക് വിവരങ്ങള് ശേഖരിക്കുന്നതില് പിഴവുകള് ഉണ്ടായിട്ടുണ്ടെന്നും പാണ്ഡെ സമ്മതിച്ചു.\nഭരണഘടനാ ബെഞ്ചിലെ ജസ്റ്റിസ് സിക്രിയും, ജസ്റ്റിസ് ചന്ദ്രചൂടും ഇടയ്ക്ക് ഇടയ്ക്ക് മനോഹരം ആയ ചില ചോദ്യങ്ങള് ചോദിച്ചു. ഭൂരിഭാഗം ചോദ്യങ്ങള്‍ക്കും അജയ് ഭൂഷണ് പാണ്ഡെ നല്‍കി. ചില ചോദ്യങ്ങള്‍ക്ക് ഒഴുക്കന് മട്ടിലുള്ള മറുപടി നല്‍കി വിഷയം തിരിച്ചുവിട്ടു. വിരലിലെണ്ണാവുന്ന ചില ചോദ്യങ്ങള്‍ക്ക് മുന്നില് അദ്ദേഹം പതറുകയും ചെയ്തു.\nകൃത്യം നാല് മണിക്കുതന്നെ ഒന്നാം ദിവസത്തെ ഓപ്പണ് ഡിഫെന്‍സ് അവസാനിച്ചു. ഇനി രണ്ടാം ഭാഗം. അത് അടുത്ത ചൊവ്വാഴ്ച. ആധാര് വിവരങ്ങള് ചോരുന്നത് ഉള്‍പ്പടെ ഉള്ള പ്രധാനപ്പെട്ട വിഷയങ്ങള് അന്ന് വിശദീകരിക്കാം എന്നാണ് പാണ്ഡെ ഇന്ന് കോടതിയില് അറിയിച്ചത്. അങ്ങനെ ഒരു മാധ്യമ ജീവിതത്തില് ഒരു ചരിത്ര നിമിഷത്തിന് കൂടി ഇന്ന് സാക്ഷിയായി.\nMar 22, 2018 8:37 pm\nDr. B Balagopal\nപ്രപഞ്ചം നിലനില്‍ക്കുവോളം ആധാര് വിവരങ്ങള് സുരക്ഷിതം: സുപ്രിം കോടതിയില് യുഐഡിഎഐ\nആധാര് കേസില് പവര് പോയിന്റ് പ്രസന്റേഷന് സുപ്രിം കോടതി അനുമതി\nമരിച്ചു പോയ പിതാവിന്റെ ആധാര് വിവരങ്ങള് തിരികെ നല്‍കണം; ആവശ്യമുന്നയിച്ച് മകന് സുപ്രിം…\nസബ്‌സിഡി അടക്കമുള്ള സേവനങ്ങള് ലഭിക്കാന് ആധാര് ലിങ്ക് ചെയ്യുന്നത് അംഗീകരിച്ച് സുപ്രിംകോടതി\nആധാര് ബന്ധിപ്പിക്കുന്നതിനുള്ള സമയപരിധി സുപ്രിംകോടതി നീട്ടി\nനീറ്റ് ഉള്‍പ്പടെയുള്ള പൊതു പരീക്ഷകള്‍ക്ക് ആധാര് നിര്‍ബന്ധമല്ലെന്ന് സുപ്രിം കോടതി\nജില്ലയില് ഇനി റേഷന് വിതരണം ഇപോസ് മെഷിന് വഴി; ആദ്യഘട്ടം 33 റേഷന്…\n“അവരെന്റെ അടിവസ്ത്രവും സോക്‌സും വരെ മോഷ്ടിച്ചു”, ഗോവയില് താമസിക്കാന് സ്ഥലം നല്‍കുന്നവര്‍ക്ക് മുന്നറിയിപ്പുമായി…\nഅമ്മ മരിച്ചതറിയാതെ അഞ്ച് വയസുകാരന് മൃതദേഹത്തിനരികെ കിടന്നുറങ്ങി\nആധാര്‍കാര്‍ഡ് ഇല്ലാത്തതിനാല് ചികിത്സ നിഷേധിച്ചു; യുവതി ആശുപത്രിയുടെ പുറത്ത് പ്രസവിച്ചു


കോട്ടയം: ജലന്ധര് ബിഷപ്പ് ഫ്രാങ്കോ മുളയ്ക്കലിനെതിരായ പീഡന കേസില് അന്വേഷണ സംഘം ഡല്‍ഹിയിലേക്ക് തിരിച്ചു. വൈക്കം ഡിവൈഎസ്പിയുടെ നേതൃത്വത്തിലുള്ള സംഘമാണ് ഡല്‍ഹിയിലേക്ക് തിരിച്ചത്. ഡല്‍ഹിയില് മൊഴിയെടുക്കല് പൂര്‍ത്തിയായ ശേഷം അന്വേഷണ സംഘം ജലന്ധറിലെത്തി ബിഷപ്പിന്റെ മൊഴിയെടുക്കും. അതിനു ശേഷമായിരിക്കും അറസ്റ്റിന്റെ കാര്യത്തില് തീരുമാനമുണ്ടാകുക.\nഡല്‍ഹിയിലെത്തുന്ന അന്വേഷണസംഘം ആദ്യം കന്യാസ്ത്രീക്കെതിരെ പരാതി നല്‍കിയ കുടുംബത്തെ കണ്ട് മൊഴി രേഖപ്പെടുത്തും. കന്യാസ്ത്രി പീഡന വിവരം ആദ്യം പറഞ്ഞ ഉജ്ജയിന് രൂപതാ ബിഷപ്പ് സെബാസ്‌റ്യന് വടക്കേല്, ഇന്ത്യയിലെ വത്തിക്കാന് സ്ഥാനപതി എന്നിവരുടെ മൊഴിയും അന്വേഷണസംഘം രേഖപ്പെടുത്തും.\nകേരളത്തില് ഒരു മാസത്തിലേറെ നീണ്ട അന്വേഷണം പൂര്‍ത്തികരിച്ച ശേഷമാണ് ജലന്തര് ബിഷപ്പ് ഫ്രാങ്കോ മുളയ്ക്കലിനെ ചോദ്യം ചെയ്യാന് പൊലീസ് തീരുമാനിച്ചത്. ജലന്ധറിലെ നടപടികള്‍ക്കായി കേരള പോലീസ് പഞ്ചാബ് പൊലീസിന്റെ സഹായം തേടിയിട്ടുണ്ട്. വൈക്കം ഡി.വൈ.എസ്.പി കെ സുഭാഷിന്റെ നേതൃത്വത്തിലുള്ള ആറംഗ സംഘമാണ് ജലന്ധറില് എത്തുക.\nകന്യാസ്ത്രീയെ സ്വാധീനിക്കാന് വൈദികന് ശ്രമിച്ച സംഭവത്തില് ജലന്ധര് രൂപതയുടെ പങ്കും പൊലീസ് അന്വേഷിക്കും. കന്യാസ്ത്രീ പരാതി നല്‍കിയ ജൂണ് 28 മുതല് ഫാ. ജെയിംസ് ഏര്‍ത്തയില് നടത്തിയ ഫോണ് വിളിയുടെ വിശദാംശങ്ങളും അന്വേഷണ സംഘം ശേഖരിക്കും.\nനേരത്തെ ബിഷപ്പ് തന്നെ ലൈംഗികമായി പീഡിപ്പിച്ചെന്ന് ജൂലൈ അഞ്ചിന് ചങ്ങനാശ്ശേരി മജിസ്‌ട്രേറ്റിനു മുന്നില് കന്യാസ്ത്രീ രഹസ്യ മൊഴിയും നല്‍കിയിരുന്നു.


അക്ഷരദേവതയുടെ വിരല് സ്പര്‍ശമേറ്റുവാങ്ങിയ ഗീതങ്ങള്\nഗാനസാഹിത്യത്തിന് വായനാസുഖത്തേക്കാളെറെ കേള്‍വി സുഖമാണുള്ളത്. വായനയില് വിരിയാത്ത അര്‍ത്ഥതലങ്ങള് , കേള്‍വിയില് അവ സൃഷ്ടിക്കുന്നു . ഒരു സുഖമെന്നതിലുപരി , മനസിലൊരു രാസപ്രവര്‍ത്തനത്തിനും ഗാനാലാപനം കാരണമാകുന്നു. അതുകൊണ്ടാണ് അര്‍ത്ഥരഹിതമായ പല ഗാനങ്ങള് പോലും കേള്‍വിക്കാരന്റെ ഹൃദയത്തില് ചേക്കേറുന്നത്. ഈരടിയുടെ അര്‍ത്ഥമോ അതിലെ പദങ്ങളോ പലപ്പോഴും കേള്‍വിക്കാരന് അറിയില്ലായിരിക്കും. എങ്കിലും അറിയാതെയെങ്കിലും അയാളതു പാടുന്നു.\nഗാനത്തെ കവിതയാക്കി ദര്‍ശനമാക്കി സൗന്ദര്യമാക്കി മാറ്റിയവരും കുറവല്ല. മലയാളത്തില് ലബ്ധപ്രതിഷ്ഠരായ അത്തരം അനേകം ഗാനങ്ങളും ഗാനരചയിതാക്കളുമുണ്ട്. ക്ലാസ്സിക്ക് ഗാനങ്ങളും തനതു ഗാനങ്ങളും അങ്ങനെ മലയാളത്തെ സമ്പന്നമാക്കിയിട്ടുണ്ട്. ചലച്ചിത്രഗാനശാഖയും നാടകഗാനശാഖയും ലളിതഗാനങ്ങളും ഇതില് വഹിച്ച പങ്ക് ചെറുതല്ല.\nചന്ദ്രകളഭം ചാര്‍ത്തിയുറങ്ങും തീരത്തെക്കുറിച്ചും മഞ്ഞണിപ്പൂനിലാവ് പേരാറ്റിന് കരയില് മഞ്ഞളരച്ചു നീരാടുന്നതിനെ കുറിച്ചും പേരറിയാത്ത നൊമ്പരത്തെക്കുറിച്ചും ഇടയന്റെ ഹൃദയത്തില് നിറഞ്ഞൊരീണം ഒരു മുളന്തണ്ടിലൂടെ ഒഴുകി വരുന്നതിനെക്കുറിച്ചും , ചന്ദനമണിവാതില് പാതി ചാരി, ഹിന്ദോളം തിരയിളകുന്നതിനെക്കുറിച്ചും ഒക്കെ പാടി ആധുനിക മലയാളഗാനശാഖയെ ധന്യമാക്കി ,ചിരപ്രതിഷ്ഠ നേടിയവര് എത്രയെത്ര! അക്ഷരദേവതയുടെ വിരല് സ്പര്‍ശം ഏറ്റു വാങ്ങിയ അവര് നടന്ന വഴികളിലെ വെളിച്ചത്തിലൂടെ പിറകെയും ധാരാളം പേര് വന്നു. ചിലരതില് ഇടക്കു വച്ച് തൂലിക താഴെ വച്ച് മടങ്ങിപ്പോയി .മറ്റു ചിലരാകട്ടെ ആദരപൂര്‍വം ആ വഴിത്താരയിലൂടെ മുന്നോട്ടു നടന്നു. അവരിലൊളാണ് രാജീവ് ആലുങ്കല്. ‘ എന്റെ പ്രിയ ഗീതങ്ങള് ‘ രാജീവ് ആലുങ്കലില്‍ന്റെ ചലചിത്രഭാവഗാന സമാഹാരമാണ്. സിനിമകള് , ടി. വി സീരിയലുകള് , ആല്‍ബങ്ങള്, ഭക്തിഗാനങ്ങള്, ലളിതഗാനങ്ങള് എന്നിവയൊരുക്കിയ നിരവധി ഗാനങ്ങളുടെ സഞ്ചയനമാണ് ഈ പുസ്തകം. കടന്നുവന്ന വഴികളിലെ ദീപ്തമായ ഓര്‍മ്മച്ചിത്രമാണ് ഈ സമാഹാരമെന്ന് ‘ സ്മൃതികളില് ശ്രുതി' ചേര്‍ത്ത് രാജീവ് പറയുന്നു. ഗന്ധര്‍വനെ സ്വപ്നത്തില് കൂട്ടായി ലഭിച്ച രാജീവിന് അക്ഷരങ്ങളുടെയും സംഗീതത്തിന്റേയും ഗന്ധര്‍വസ്പര്‍ശം ഏല്‍ക്കാന് കഴിഞ്ഞതില് അത്ഭുതമില്ല. ചുരുങ്ങിയ കാലത്തിനുള്ളില് എത്രെയെത്ര ഗാനകുസുമങ്ങളാണ് ആ വല്ലിയില് വിടര്‍ന്നത്. പലതിനും പല നിറങ്ങള് വ്യത്യസ്ത സൗരഭ്യവും സൗന്ദര്യവും.\nഭാവദീപ്തിയുള്ള ഇതിലെ ഗാനങ്ങളെ തൊട്ടനുഗ്രഹിച്ച കവി ഗുരുവായ ഒ. എന്. വി ആമുഖം ചാര്‍ത്തുന്നു. ഈ ഗാനങ്ങളുടെ ഗ്രാമ്യ ഭംഗിയും സാരള്യവും ഒ. എന് വി എടുത്തു കാട്ടുന്നു. ഒരു ഗാനരചയിതാവിന്റെ കാഴ്ചകളെ കേള്‍വികളെ എങ്ങനെയാണ് അയാളുടെ ഗാനങ്ങള് അടയാളപ്പെടുത്തുന്നതെന്ന് ഈ ഗ്രന്ഥം ദൃഷ്ടാന്തമാകുന്നു.\nഒരു സൂര്യനായ്.. ഇനി ഉയരണമായിരം മനസുകളില് പകലാകുവാന് .... ഈ യൗവനം... തീക്കാറ്റായ് , തലമുറതോറുമുയര്‍ന്നു പറക്കണം ... എന്നു പാടുന്ന കവി\nകുട്ടിഭൂതം...കടുകട്ടിഭൂതം പെട്ടിക്കുള്ളില് പെട്ടാലിവനയ്യോ പാവം കൊട്ടഭൂതം... പിടികിട്ടാഭുതം കെട്ടിപ്പിടിയെടാ ഇവനോടൊത്തീ കുട്ടിക്കാലം കിടുകിടെ കാടുവിറപ്പിക്കും പടപട വീടുപൊടിപ്പിക്കും പട്ടാപ്പകലും ഞെട്ടിപ്പിക്കാന്, സൂത്രംകാട്ടും നെട്ടോട്ടം കൂട്ടും\nഗാനങ്ങളുടെ പരിമിതി , അവ ആവശ്യങ്ങള്‍ക്കനുസരിച്ചാണ് പിറവിയെടുക്കുക എന്നതാ‍ണ് . അപ്പോള് പലതരത്തിലുള്ള നിയന്ത്രണങ്ങള്‍ക്കും രചയിതാവ് വിധേയനാകുന്നു. എന്നാല് കവിത്വമുള്ള ഒരു ഗാനരചയിതാവിന് ഈ വെല്ലുവിളികളെ സാര്‍ത്ഥകമാ‍യി ഏറ്റെടുക്കാനും ഗാനത്തിന് ചിരപ്രതിഷ്ഠ നേടിക്കൊടുക്കാനും കഴിയുന്നു. പ്രതിഭയില്ലാത്തവരില് ഇത് വാക്കുകളുടെ അര്‍ത്ഥരഹിതമായ കൂടിച്ചേരലുകളായും അവശേഷിക്കുന്നു. എന്നാല് രാജീവ് ഈ വെല്ലുവിളിയെ ഏറ്റെടുക്കുകയും വിജയിപ്പിക്കുകയും ചെയ്യുന്നുണ്ട്. ഇത്രയധികം എഴുതുമ്പോള് പതിരാകുന്നത് വളരെക്കുറച്ചു മാത്രം. ഭക്തിഗാനങ്ങളെ ഒരുക്കുന്നതിലും രാജീവിന്റെ ഈ ശ്രദ്ധ ബോദ്ധ്യമാകുന്നതാണ്.\nസങ്കടശംഖ് പിടഞ്ഞുണരുന്നൊരു സന്ധ്യായാമത്തില് തിങ്കള് വിളക്ക് തെളിഞ്ഞൊരു സന്നിധി തേടിവരുന്നു ഞാന് എന്നും കാല്‍വരിമലയിലെ കാറ്റിനു പോലും കണ്ണീരിന് നനവായിരുന്നു മുള്‍മുടി ചൂടിയ മിശിഹാമാത്രം മുഗ്ദമന്ദസ്മിതം തൂകി നിന്നു.\nഎന്നുമുള്ള വരികള് ഉദാഹരണങ്ങളാണ്.\nഭാഷയുടെ ലാവണ്യവും കേരളീയ ഗാനപൈതൃകത്തിന്റെ താളവും ഒഴുക്കും വഴക്കവും ഈ ഗാനങ്ങളില് തെളിഞ്ഞു കാണാം. സംഗീതത്തിനപ്പുറത്തേക്ക് ഗാനസാഹിത്യത്തിന്റെ ആഴവും അര്‍ത്ഥവും പകരാന് ‘ എന്റെ പ്രിയ ഗീതങ്ങള്’ എന്ന സമാഹാരം സഹായകരമാകും. എച്ച് & സി ബുക്സ് പ്രസിദ്ധീകരിച്ച ഈ കൃതി ആസ്വാദകര്‍ക്ക് രുചിക്കാതെ വരില്ല.\nപേജ് : 420\nഎന്റെ പ്രിയ ഗീതങ്ങള്\nപ്രസാധനം : എച്ച് & സി


Janmabhumi | Intreview\nഭരത് ഗോപി ചേട്ടന്റെ പേരിലുള്ള പുരസ്‌കാരം ആണ് ആദ്യം ലഭിച്ചത്. അത് 2009 ല്. 2011 ല് കേന്ദ്ര സാംസ്‌കാരിക വകു\nഒരു പ്രമുഖ ചാനലിന്റെ അവതാരകനായിരുന്നു ജയസൂര്യ. അവതാരകനായി മിമിക്രി കാട്ടുന്ന ജയസൂര്യയെ ചാനല് പ്രേക്ഷകര്‍ക്കിഷ്ടമ\nMarch 24, 2020, 8:24 p.m.\nഒരു പ്രമുഖ ചാനലിന്റെ അവതാരകനായിരുന്നു ജയസൂര്യ. അവതാരകനായി മിമിക്രി കാട്ടുന്ന ജയസൂര്യയെ ചാനല് പ്രേക്ഷകര്‍ക്കിഷ്ടമായിരുന്നു. ചാനലിലെ പരിപാടി അവതരണത്തിനിടയില് ഊമയായി അഭിനയിക്കുന്ന ജയസൂര്യയുടെ പ്രകടനമാണ് വിനയന്റെ സിനിയിലേക്കുള്ള വഴി തുറന്നത്. വിനയന് അന്നേ തിരിച്ചറിഞ്ഞു, ഉത്സാഹിയായ ഒരു ചെറുപ്പക്കാരന്റെ വിജയത്തിലേക്കുള്ള വഴികള്. പിന്നീട് മറ്…\nMarch 9, 2020, 3:36 p.m.


കുടുംബങ്ങളിൽ ദൈവവിളി ജനിക്കുന്നതെങ്ങനെ? | Catholic Church News Malayalam\nHome Articles കുടുംബങ്ങളിൽ ദൈവവിളി ജനിക്കുന്നതെങ്ങനെ?\nകുടുംബങ്ങളിൽ ദൈവവിളി ജനിക്കുന്നതെങ്ങനെ?\nഓരോ വ്യക്തിയുടെയും ദൈവവിളിയുടെ ആരംഭം കുടുംബത്തിൽ നിന്നാണ്. ചെറുപ്പത്തിലെ ജീവിത സാഹചര്യങ്ങളിൽ നിന്നാണ് ഓരോരുത്തരുടേയും വ്യക്തിത്വം രൂപപ്പെടുന്നത്. അതുകൊണ്ടാണ് കത്തോലിക്കാ സഭ കുടുംബങ്ങളെ ഗാർഹിക സഭ എന്ന് വിശേഷിപ്പിക്കുന്നതും. വിശ്വാസത്തിന്റെ ആദ്യ പാഠങ്ങൾ നാം പഠിക്കുന്നത് കുടുംബത്തിലാണ്. ഈശോ തന്റെ ജീവിതത്തിലും മാതാപിതാക്കൾക്ക് വിധേയനായി കുടുംബത്തിൽ ജീവിച്ച ശേഷമാണ് 33 മത്തെ വയസ്സിൽ പരസ്യ ജീവിതത്തിലേക്ക് പ്രവേശിക്കുന്നത്.\nനമ്മുടെ കുടുംബത്തിലെ ഓരോ സാഹചര്യങ്ങളും വ്യക്തികളും അംഗങ്ങളും ദൈവവിളി തിരഞ്ഞെടുക്കുവാനുള്ള പ്രേരണയും പരിശീലനവും നൽകുന്നവരാകേണ്ടതുണ്ട്. ഈ ഒരു കാരണത്താൽ തന്നെ ഗാർഹിക സഭയായ കുടുംബത്തിലെ ഓരോ വ്യക്തിയുടെയും വളർച്ച പ്രധാനപ്പെട്ടതാണ്. നല്ല രീതിയിൽ സഭയോട് ചേർന്ന് മക്കളെ വളർത്തുവാൻ ഏതാനും ചില നിർദ്ദേശങ്ങൾ ഇതാ…\n1. മാതാപിതാക്കൾ തങ്ങളുടെ വാക്കിലൂടെയും പ്രവർത്തിലൂടെയും മക്കളെ വിശ്വാസം പഠിപ്പിക്കുന്ന അദ്ധ്യാപകരാവുക\nകുട്ടികൾ കുടുംബത്തിൽ നിന്നും ഒരുപാടുകാര്യങ്ങൾ പഠിക്കുന്നുണ്ട്. മക്കളെ മൂല്യ ബോധമുള്ളവരും ആദ്ധ്യാത്മികത ഉള്ളവരുമായി വളർത്തുന്ന ഇടയന്മാരാവുക എന്നതാണ് മാതാപിതാക്കളുടെ പ്രധാന ഉത്തരവാദിത്തം. മക്കൾക്ക് ഇന്ന് ഏറ്റവും ആവശ്യം നല്ല മാതൃകകൾ ആണ്. അത് മാതാപിതാക്കളിൽ നിന്നുമാണ് ലഭിക്കേണ്ടത്. മൂല്യങ്ങൾ കുട്ടികളിൽ വളർത്തുവാൻ വ്യത്യസ്ത വഴികളുണ്ട്. ഒന്നിച്ചുള്ള കുടുംബപ്രാർത്ഥനകൾ, വി. ബലിയിൽ ഒന്നിച്ചുപോയി പങ്കെടുക്കുക, ഒരുമിച്ചിരുന്നുള്ള ഭക്ഷണം, കുടുംബം മുഴുവൻ ഒരുമിച്ചിരുന്ന് ഒരു സിനിമ കാണുക… അത് വിശ്വാസത്തിൽ വളർത്തുന്ന തരത്തിലുള്ള സന്ദേശം പകരുന്നതാണെങ്കിൽ കൂടുതൽ ഫലപ്രദമാകും. ഇത്തരം നിസാരമെന്നു തോന്നാവുന്ന കാര്യങ്ങൾ കൂടുതൽ കുട്ടികളുടെ ജീവിതത്തെ സ്വാധീനിക്കും.\n2. നിസ്വാർത്ഥപരമായ സേവനത്തിലൂടെ ഒരു കുടുംബ സംസ്‌കാരം രൂപപ്പെടുത്തുക\nക്രിസ്തീയ ജീവിതത്തിന്റെ ആദ്യത്തെ വിദ്യാലയം ഒരു കത്തോലിക്കാ കുടുംബമായിരിക്കണം. അതിനായി ഓരോ വ്യക്തിയും പരിശീലിക്കേണ്ടത് പ്രാർത്ഥന, കൂദാശ ജീവിതം, നന്ദി പ്രകടനങ്ങൾ, നല്ല ജീവിത മാതൃകകൾ എന്നിവയിലൂടെയാണ്. കൽക്കട്ടയിലെ വി. മദർ തെരേസ പഠിപ്പിക്കുന്ന ഒരു കാര്യമുണ്ട്.” നിങ്ങൾ ഭക്ഷണം കഴിച്ചു കഴിയുമ്പോൾ പാത്രം കഴുകുന്നത് അതിൽ അഴുക്കുള്ളതുകൊണ്ട് മാത്രമായിരിക്കരുത്, മറിച്ച് അടുത്തതായി ആ പാത്രം ഉപയോഗിക്കുന്ന ആളിനെ നിങ്ങൾ സ്നേഹിക്കുന്നതുകൊണ്ടായിരിക്കണം.”കുടുംബ ജീവിതം സന്തോഷപ്രദമാകുവാൻ ഓരോരുത്തരും മറ്റുള്ളവരുടെ സന്തോഷം ആഗ്രഹിച്ചാൽ മാത്രം മതി. അവനവന്റെ സന്തോഷത്തിനു വേണ്ടി ജീവിക്കുന്ന ഒരു കുടുംബം നരകതുല്യമായിരിക്കും. മാതാപിതാക്കൾ കുടുംബത്തിൽ സ്വാർത്ഥത വെടിഞ്ഞു ജീവിക്കുന്നവരാവുക. അപ്പോൾ നമ്മുടെ ഭവനങ്ങളിൽ മക്കൾ നല്ല വ്യക്തിത്വം ഉള്ളവരായി വളർന്നു വരും.\n3. നമ്മുടെ ഭവനങ്ങളിലേക്ക് മറ്റുള്ളവരെ സ്വാഗതം ചെയ്യുക\nകുടുംബങ്ങളെക്കുറിച്ച് സംസാരിക്കുമ്പോൾ സഭ എപ്പോഴും അതില്ലാത്തവരെയും ഓർക്കാറുണ്ട്. എന്തെങ്കിലും കാരണങ്ങളാൽ കുടുംബം ഇല്ലാത്തവരെ ഒറ്റപ്പെടുത്തരുത്. നമ്മുടെ ഭവനങ്ങൾ മറ്റുള്ളവർക്കായി തുറന്നിടാൻ സാധിക്കണം. എങ്കിൽ മാത്രമേ മക്കളിൽ ഹൃദയ വിശാലത വളരുകയുള്ളൂ. ക്രിസ്തുവിനാൽ രൂപപ്പെട്ട കുടുംബങ്ങൾ ഇന്ന് ലോകത്തിനാവശ്യമാണ്. ഇന്ന് ആധുനിക ലോകം നിരാശയുടെ പടുകുഴിയിൽ ആയിരിക്കുമ്പോൾ അവരുടെ ഇടയിൽ പ്രത്യാശ പകരാൻ ഓരോ ക്രിസ്ത്യൻ കുടുംബങ്ങൾക്കും കടമയുണ്ട്. ക്രിസ്തുവിന്റെ സമാധാനവും സന്തോഷവും ജീവിക്കുന്നവർ ആകണം ഓരോ ക്രിസ്ത്യാനിയും.\nസീറോ മലബാർ ഉയിര്‍പ്പ് ഏഴാം തിങ്കള് മെയ് 17 യോഹ. 4: 3-15 ജീവജലം...\nജോസഫ് ചിന്തകൾ 159: ജോസഫ് – വിശ്വസ്തനായ ജീവിതപങ്കാളി\nകോവിഡ് രണ്ടാം തരംഗം: ഗ്രീൻവാലി ഡെവലപ്പ്മെന്റ് സൊസൈറ്റി ഭക്ഷ്യകിറ്റുകളുടെ വിതരണം ആരംഭിച്ചു\nകുമ്പസാര രഹസ്യത്തിന്റെ സൂക്ഷിപ്പുകാരനായ വിശുദ്ധൻ


Sunday6May 2018 3:08 am IST\nചെങ്ങന്നൂര്: നിയോജക മണ്ഡലം എന്‍ഡിഎ സ്ഥാനാര്‍ത്ഥി അഡ്വ. പി.എസ്. ശ്രീധരന്‍പിള്ളയുടെ തെരഞ്ഞെടുപ്പ് കണ്‍വന്‍ഷന് ഇന്ന് നടക്കും. വൈകിട്ട് മൂന്നിന് ചെങ്ങന്നൂര് ഗവണ്‍മെന്റ് ആശുപത്രിക്ക് സമീപം തേരകത്ത് മൈതാനത്ത് കേന്ദ്ര മാനവ വിഭവശേഷി മന്ത്രി പ്രകാശ് ജാവ്ദേക്കര് ഉദ്ഘാടനം ചെയ്യും.\nകേരള കോണ്‍ഗ്രസ് ചെയര്‍മാന് പി.സി. തോമസ് അദ്ധ്യക്ഷനാകും. എന്‍ഡിഎ ചെയര്‍മാന് കുമ്മനം രാജശേഖരന് മുഖ്യപ്രഭാഷണം നടത്തും. എന്‍ഡിഎ ഘടകകക്ഷി നേതാക്കള് സംസാരിക്കും. എട്ട്, ഒന്‍പത്, 10 തീയതികളില് നിയോജകമണ്ഡലത്തിലെ മുഴുവന് പഞ്ചായത്തിലും നഗരസഭകളിലും എന്‍ഡിഎ പ്രവര്‍ത്തക കണ്‍വന്‍ഷനുകള് നടക്കും. 15 മുതല് 20 വരെ ദേശീയനേതാക്കള് അടക്കം പങ്കെടുക്കുന്ന തെരഞ്ഞെടുപ്പുറാലികള് മണ്ഡലത്തിന്റെ വിവിധ ഭാഗങ്ങളില് നടക്കും.


OnePlus 5T Lava Red variant to be launched in India on January 26 | വണ്‍പ്ലസ് 5ടി ലാവ ചുവന്ന വേരിയന്റില് ഉടന് ഇന്ത്യയില് - Malayalam Gizbot\nവണ്‍പ്ലസ് 5ടി ലാവ ചുവന്ന വേരിയന്റില് ഉടന് ഇന്ത്യയില്\nPublished: Thursday, January 4, 2018, 12:52 [IST]\nവണ്‍പ്ലസ് സ്മാര്‍ട്ട്‌ഫോണുകള് എപ്പോഴും എതിരാളികളുടെ മോഡലുകളേക്കാല് മുന്നില് നില്‍ക്കുമെന്നാണ് കമ്പനി അവകാശപ്പെടുത്തത്. ഈ കഴിഞ്ഞ നവംബറിലാണ് വണ്‍പ്ലസ് 5ടി മിഡ്‌നൈറ്റ് ബ്ലാക്ക് വേരിയന്റില് എത്തിയത്.\nഈ സ്മാര്‍ട്ട്‌ഫോണ് പുറത്തിറങ്ങി ഏതാനും ആഴ്ചകള്‍ക്കു ശേഷം ചുവന്ന വേരിയന്റില് കമ്പനി മറ്റൊരു ഫോണ് ഇറക്കാന് പോകുന്നു, ഈ ഫോണ് ഇന്ത്യന് സ്‌റ്റോറുകളില് വിജയം നേടുമെന്നതില് യാതൊരു സംശയവുമില്ല.\nബീംബോമിന്റെ ഏറ്റവും പുതിയ റിപ്പോര്‍ട്ടു പ്രകാരം വണ്‍പ്ലസ് 5ടി ചുവന്ന വേരിയന്റ് ജനുവരി 26ന് ഇന്ത്യന് വിപണിയില് എത്തുന്നു. ഈ ഫോണിന്റെ പ്രഖ്യാപന ദിവസം ചൈനീസ് മാര്‍ക്കറ്റില് മാത്രമായിരിക്കുമെന്നും പറയപ്പെടുന്നു.\nലാവയുടെ ചവന്ന വേരിയന്റിനു മുന്‍പ് വണ്‍പ്ലസ് 5ടി സ്റ്റാര്‍വാര് എഡിഷന് മോഡലും ഇറക്കിയിരുന്നു. ഈ ഫോണ് വെളള-ചുവപ്പ് നിറങ്ങള് കലര്‍ന്നതാണ്. ഇത് ആദ്യം ഇന്ത്യയില് പ്രഖ്യാപിച്ചെങ്കിലും അതിനു ശേഷം മറ്റു രാജ്യങ്ങളിലും എത്തിയിരുന്നു.\nവണ്‍പ്ലസ് 5ടിയുടെ ചുവന്ന വേരിയന്റ് ഹൈഎന്‍ഡ് മോഡലില് മാത്രമേ ലഭിക്കൂ, അതായത് 8ജിബി റാം, 128ജിബി ഇന്റേര്‍ണല് സ്‌റ്റോറേജ് എന്നിങ്ങനെ. നിറം ഒഴികേ മറ്റു സവിശേഷതകള് എല്ലാം തന്നെ ഏകദേശം ഒരുപോലെയാണ്.\n6 ഇഞ്ച് അമോലെഡ് FHD+ 2160X1080 പിക്‌സല് ഡിസ്‌പ്ലേ, ക്വല്‍കോം സ്‌നാപ്ഡ്രാഗണ് 835SoC, 3300എംഎഎച്ച് ഫാസ്റ്റ് ചാര്‍ജ്ജിങ്ങ് ടെക്‌നോളജി ബാറ്ററിയും ഇൗ ഫോണിന്റെ മികച്ച സവിശേഷതകളാണ്.\nഏറ്റവും അടുത്തിടെയാണ് വണ്‍പ്ലസ് 5ടിക്ക് ആന്‍ഡ്രോയിഡ് ഓറിയോ അപ്‌ഡേറ്റ് ലഭിച്ചത്. ഇതിലൂടെ ഫോണിന് ഒട്ടനേകം മികച്ച സവിശേഷതകളും ലഭിച്ചിരിക്കുന്നു. റിയര് ക്യാമറ സെറ്റപ്പുമായെത്തിയ ഈ ഫോണില് 16എംപി പ്രൈമറി സെന്‍സറും, 20എംപി സെക്കന്‍ഡറി സെന്‍സറുമാണ്. 16എംപി സെല്‍ഫി ക്യാമറയുമാണ് ക്യാമറ വിഭാഗത്തില്.\nആമസോണ് ഇന്ത്യ വഴിയാകും ഈ ഫോണ് എത്തുന്നത്. വണ്‍പ്ലസ് 5ടി മിഡ് ബ്ലാക്ക് വേരിയന്റിന് 37,999 രൂപയാണ്, ഇതേ വിലയായിരിക്കും റെഡ് വേരിയന്റിനും എന്നു പ്രതീക്ഷിക്കുന്നു.


തിരുവനന്തപുരം: ട്രെയിനുകളില് സ്‌ത്രീകള്‍ക്ക് മാത്രമായി ഏര്‍പ്പെടുത്തിയിരുന്ന പ്രത്യേക കോച്ചുകള് റെയില്‍വേ നിര്‍ത്തലാക്കുന്നുവെന്ന് റിപ്പോര്‍ട്ട്. കോച്ച് ക്ഷാമം രൂക്ഷമായ സാഹചര്യത്തിലാണ് നടപടിയെന്നാണ് റിപ്പോര്‍ട്ടുകള്.\nപ്രത്യേക കോച്ചുകള് ഒഴിവാക്കുന്നതിനു പകരമായി ജനറല് കോച്ചുകളിലെ നിശ്ചിത സീറ്റുകള് സ്‌ത്രീകള്‍ക്കായി മാറ്റിവെക്കാനാണ് തീരുമാനം. സംവരണ സീറ്റുകള് മനസിലാകുന്നതിനായി ബസുകളിലേത് പോലെ സ്റ്റിക്കറുകള് പതിക്കുമെന്നും റിപ്പോര്‍ട്ടുകളുണ്ട്.\nപുതിയ സംവരണ രീതി റെയില് വേ നടപ്പിലാക്കിത്തുടങ്ങിയതായാണ് സൂചന. തിരുവനന്തപുരം – ചെന്നൈ മെയില്, കൊച്ചുവേളി- ബംഗുളൂരു എന്നീ ട്രെയിനുകളിലാണ് ആദ്യഘട്ടത്തില് ഇത്തരമൊരു ക്രമീകരണം നടത്തുന്നത്. ഈ രണ്ട് ട്രെയിനുകളിലും നിലവിലുള്ള മൂന്ന് ജനറല് കമ്പാര്‍ട്ട്‌മെന്റുകളിലൊന്നില് ഒന്നുമുതല് 30 വരെയുള്ള സീറ്റുകള് സ്ത്രീകള്‍ക്കുവേണ്ടി മാറ്റി. എന്നാല് മുന്‍കൂര് അറിയിപ്പു നല്‍കാതെയുള്ള നടപടി യാത്രികരെ ആശയക്കുഴപ്പത്തിലാക്കിയെന്നും ആരോപണമുണ്ട്.\nലിങ്ക് ഹോഫ്മാന് ബുഷ് (എല്.എച്ച്.ബി.) കോച്ചുകള് ഉപയോഗിക്കുന്ന തീവണ്ടികളിലാണ് സ്ത്രീസംവരണ കോച്ചുകള് ഇല്ലാതായത്. പാഴ്‌സല്‍വാന് സൗകര്യമുള്ള എസ്.എല്.ആര്. (സീറ്റിങ് കം ലഗേജ് റേക്ക്) കോച്ചിന്റെ ഒരു ഭാഗമാണ് മുമ്പ് വനിതകള്‍ക്ക് മാറ്റിവെച്ചിരുന്നത്. അത് പിന്‍വലിക്കുന്നതാണ് പുതിയ നീക്കത്തിന് കാരണം.\nസംവരണ സീറ്റുകളില് ഇരിക്കുന്ന പുരുഷന്മാരെ ടിക്കറ്റ് പരിശോധകരും റെയില്‍വേ സംരക്ഷണസേനാ ഉദ്യോഗസ്ഥരും ചേര്‍ന്നാണ് നീക്കുന്നത്. പലര്‍ക്കും ഇതിന്റെ പേരില് പിഴയും ചുമത്തി. വനിതാ യാത്രികരുടെ സുരക്ഷ മുന്‍നിര്‍ത്തിയാണ് ട്രെയിനുകളില് ലേഡീസ് കോച്ചുകള് അനുവദിച്ചത്. എന്നാല് പുതിയ സംവരണ രീതി നിമിത്തം സുരക്ഷാ ഭീഷണിയുണ്ടാക്കുമെന്നും ആശങ്ക ഉയരുന്നുണ്ട്.


ട്രെയിൻ വൈകിയത് 12 മണിക്കൂർ; അമ്മയെ കാണാതെ പരിഭ്രമിച്ച് മകൻ; ആശ്വാസമായി റെയിൽവേ| Malayala Manorama\nട്രെയിൻ വൈകിയത് 12 മണിക്കൂർ; അമ്മയെ കാണാതെ പരിഭ്രമിച്ച് മകൻ; ആശ്വാസമായി റെയിൽവേ\nസ്വന്തം ലേഖകൻ October 01, 2019 05:05 PM IST\nപന്ത്രണ്ട് മണിക്കൂറിലധികം വൈകിയോടുന്ന ട്രെയിനിലാണ് അമ്മയുള്ളതെന്നും വിളിച്ചിട്ട് കിട്ടുന്നില്ലെന്നും ട്വീറ്റ് ചെയ്ത മകനെ സാന്ത്വനിപ്പിച്ച് റെയിൽവേ. ട്വീറ്റിന് മറുപടി നൽകിയതിനോടൊപ്പം അമ്മയുമായി സംസാരിക്കാൻ അവസരവും റെയിൽ വേ അധികൃതർ ഒരുക്കി.\nശാശ്വത് എന്ന പേരിലെ ട്വിറ്റർ ഹാൻഡിലിൽ നിന്നുമാണ് അമ്മ ഷീല പാണ്ടെയുമായി ബന്ധപ്പെടാൻ സാധിക്കുന്നില്ല, അജ്മീർ-എസ്ഡിഎച്ച് എക്സ്പ്രസിലാണ് അമ്മയുള്ളതെന്ന് യുവാവ് ട്വീറ്റ് ചെയ്തത്. അമ്മ യാത്ര ചെയ്യുന്ന കോച്ച് നമ്പറും സീറ്റും ഇയാൾ റെയിൽവേയെ ടാഗ് ചെയ്തുള്ള ട്വീറ്റിൽ ചേർത്തിരുന്നു.\nഉടൻ തന്നെ ട്രെയിനിലെ ടിടിഇയുമായി ബന്ധപ്പെട്ട് അവരുടെ വിവരങ്ങൾ റെയിൽവേ മകനുമായി പങ്കുവച്ചു. യാത്രക്കാരുടെ സുരക്ഷ ഉറപ്പ് വരുത്തുന്നത് റെയിൽവേയുടെ കടമയാണ് എന്ന കുറിപ്പോടെ റെയിൽവേ മന്ത്രാലയം ഈ ട്വീറ്റ് പിന്നീട് പങ്കുവച്ചു.\nസമയോചിതമായ റെയിൽവേയുടെ ഇടപെടലിനെ അഭിനന്ദിക്കുകയാണ് ട്വിറ്ററേനിയൻസ്. റെയിൽവേയുടെ ഭാഗത്ത് നിന്നുമുള്ള ഇത്തരം ഇടപെടലുകൾ സ്വാഗതാർഹമാണെന്ന് പലരും ട്വീറ്റ് പങ്കുവച്ച് കുറിച്ചു.


ഈ അഹങ്കാരം ഇഷ്ടമാണ് കീപ്പ് ഇറ്റ് അപ്: മമ്മൂട്ടിയോട് ആദ്യമായി പറഞ്ഞത് വെളിപ്പെടുത്തി സീമ – East Coast Daily Malayalam\nമമ്മൂട്ടിക്കൊപ്പം ഒട്ടേറെ ഹിറ്റ് സിനിമകളിൽ സീമ അഭിനയിച്ചു.\nമലയാളസിനിമയിലെ ഒരു കാലത്തെ സൂപ്പർനായികയായിരുന്നു സീമ. എൺപതുകളിൽ അക്കാലത്തെ താരരാജാക്കന്മാരുടെയെല്ലാം നായികയായി ഇവർ പ്രേക്ഷകർക്ക് മുന്നിലെത്തി. നടൻ മമ്മൂട്ടിക്കൊപ്പം ഒട്ടേറെ ഹിറ്റ് സിനിമകളിൽ സീമ അഭിനയിച്ചു.\nഎന്നാൽ താൻ ജീവിതത്തിൽ ആദ്യമായി മമ്മൂട്ടിയെ കണ്ട സന്ദർഭത്തെ കുറിച്ച് പറയുകയാണ് സീമ. സ്ഫോടനം എന്ന സിനിമയുടെ ലൊക്കേഷനിലായിരുന്നു അത്. ഫ്ളാഷ് മൂവീസുമായുള്ള അഭിമുഖത്തിലാണ് മമ്മൂട്ടിയ്ക്കൊപ്പമുള്ള ഓർമ്മകൾ സീമ പങ്കുവച്ചത്.\nസ്ഫോടനത്തിന്റെ ലൊക്കേഷനിലാണ് മമ്മൂട്ടിയെ ആദ്യമായി കാണുന്നത്. വലിയ ഭാവത്തിലാണ് ആളിന്റെ ഇരിപ്പ്. ഞാൻ അടുത്തേക്ക് ചെന്നു. ഞാൻ സീമ. ഈ അഹങ്കാരം ഇഷ്ടമാണ് കീപ്പ് ഇറ്റ് അപ്. ഇതാണ് മമ്മൂട്ടിയുമായുള്ള ആദ്യ സംഭാഷണം.\nവിവാഹം കഴിഞ്ഞ് പിറ്റേ വർഷം മമ്മൂട്ടിയെ നായകനാക്കി സിനിമ ചെയ്യാൻ തീരുമാനിച്ചപ്പോൾ ശശിയേട്ടൻ (ഐ.വി ശശി) എന്നെ വിളിച്ചു. എനിക്ക് ആളിനെ അറിയാമെന്നും നല്ല കഴിവുണ്ടെന്നും പറഞ്ഞു. മമ്മൂട്ടിയോടൊപ്പം 47 സിനിമകളിൽ അഭിനയിച്ചു. ഇത് അപൂർവമായിരിക്കും.\nപെട്ടിമുടിയിലും കരിപ്പൂരിലും കണ്ടത് മനുഷ്യ സ്നേഹത്തിന്റെ തീപ്പന്തങ്ങള്: മമ്മൂട്ടി\nAug 10, 2020, 07:09 am IST\nഅശോകനേയും മാതുവിനേയുമായിരുന്നില്ല മമ്മൂട്ടിയുടെ അമരത്തിൽ അഭിനയിക്കാനായി തീരുമാനിച്ചിരുന്നത് എന്നാൽ താരങ്ങൾ എത്തിയത് അപ്രതീക്ഷിത ട്വിസ്റ്റിലൂടെ\nJul 26, 2020, 05:37 pm IST\nമമ്മൂട്ടി ഫാന്‍സ് ആസ്‌ട്രേലിയയിൽ ഫ്ലാഗ് ഓഫ് ചെയ്ത വിമാനം കൊച്ചിയിലെത്തി-നന്ദി പറഞ്ഞു മമ്മൂട്ടി\nJul 26, 2020, 10:14 am IST


Homemade Orange Peel Face Packs: ഓറഞ്ച് തൊലി ഇങ്ങനെ ഉപയോഗിച്ചാൽ മതി, മുഖം തിളങ്ങും - these orange face packs will give your skin an instant glow | Samayam Malayalam\nthese orange face packs will give your skin an instant glow\nAnit George | Samayam Malayalam | Updated: 02 Mar 2020, 12:48:00 PM\nസൗന്ദര്യ സംരക്ഷണത്തിനായി പ്രകൃതിദത്ത മാർഗ്ഗങ്ങൾ സ്വീകരിക്കാൻ ഇഷ്ടപ്പെടുന്നവരാണ് ഇന്ന് ഭൂരിഭാഗം ആളുകളും. കാരണം മറ്റൊന്നുമല്ല, ബ്യൂട്ടി പാർലറുകളിൽ പോയി നടത്തുന്ന ചികിത്സകളെക്കാൾ ഫലപ്രദമാണ് ഇത്തരം പ്രകൃതിദത്ത മാർഗ്ഗങ്ങൾ.\nനമ്മളിൽ ഭൂരിഭാഗം ആളുകളുടെയും ഏറ്റവും പ്രിയപ്പെട്ട പഴവർഗ്ഗങ്ങളിൽ ഒന്നായിക്കും ഓറഞ്ച്. ഓറഞ്ചിൻ്റെ ആരോഗ്യ ഗുണങ്ങളെ പറ്റി പറയാൻ തുടങ്ങിയാൽ ഒരുപാടുണ്ടാവും. സാധാരണഗതിയിൽ ഓറഞ്ച് കഴിക്കുമ്പോൾ നമ്മളെല്ലാവരും അതിലെ അല്ലികൾ മാത്രം കഴിച്ച് തൊലി ദൂരേക്ക് വലിച്ചെറിയുന്നവരാണ്. ഇങ്ങനെ ചെയ്യുമ്പോൾ ഒരുപാട് പോഷക ഗുണങ്ങൾ കൂടിയാണ് നിങ്ങളപ്പോൾ വലിച്ചെറിയുന്നത് എന്ന കാര്യം അറിയാമോ? നിങ്ങളുടെ സൗന്ദര്യം വർദ്ധിപ്പിക്കുന്നതുമായി ബന്ധപ്പെട്ട ഒരുപാട് കാര്യങ്ങളിൽ സഹായിക്കാൻ ഓറഞ്ച് തൊലികൾക്ക് സാധിക്കും. നിങ്ങളുടെ സൗന്ദര്യം വർദ്ധിപ്പിക്കുന്നതുമായി ബന്ധപ്പെട്ട ഒരുപാട് കാര്യങ്ങളിൽ സഹായിക്കാൻ ഓറഞ്ച് തൊലികൾക്ക് സാധിക്കും. സത്യത്തിൽ ഓറഞ്ച് അല്ലികളിൽ അടങ്ങിയിട്ടുള്ള സൗന്ദര്യ ഗുണങ്ങളെക്കാൾ കൂടുതൽ അതിൻറെ തൊലികളിൽ ഉണ്ടെന്ന കാര്യം നിങ്ങൾക്കറിയാമോ?\nമുഖക്കുരുവിനും എണ്ണമയമുള്ള ചർമ്മത്തിനുമെല്ലാം ഫലപ്രദമെന്ന് കരുതപ്പെടുന്ന ആൻറി ബാക്ടീരിയൽ, ആന്റിമൈക്രോബയൽ ഗുണങ്ങൾ ഈ തൊലികളിൽ ധാരാളമുണ്ട്. പിഗ്മെന്റേഷൻ പ്രശ്നങ്ങൾ, ചർമ്മത്തിലെ പാടുകളും മറ്റും അകറ്റി നിർത്തൽ, ചർമത്തിൻ്റെ തിളക്കം വർദ്ധിപ്പിക്കൽ തുടങ്ങിയ എല്ലാ ചർമ്മ ആവശ്യകതകളും ഓറഞ്ച് തൊലി ഉത്തമമായ ചികിത്സാവിധിയാണ് എന്ന് വിദഗ്ധർ ശുപാർശ ചെയ്യുന്നു.\nചർമസംരക്ഷണത്തിനായി ഓറഞ്ച് തൊലി ഉപയോഗിക്കുന്നതിനുള്ള ഏറ്റവും നല്ല മാർഗം അത് ഉണക്കി പൊടിച്ച രൂപത്തിലാക്കി എടുക്കുക എന്നതാണ്. തൊലികൾ നീക്കം ചെയ്ത ശേഷം കുറച്ച് ദിവസത്തേക്ക് വെയിലത്ത് വെച്ച് ഉണക്കിയെടുക്കുക. ഇത് പൂർണമായും ഉണങ്ങി കഴിഞ്ഞാൽ ഒരു മിക്സറിലിട്ട് പൊടിച്ചെടുക്കുക. പൊടിച്ചെടുത്ത ഓറഞ്ച് തൊലികൾ അടച്ചുറപ്പുള്ള ഇറുകിയ പാത്രത്തിൽ സൂക്ഷിക്കുക. ഇത് ആറുമാസം വരെ കേടുപാടൊന്നും കൂടാതെ ഇരിക്കും. ഓറഞ്ച് തൊലികൾ നിങ്ങളുടെ സൗന്ദര്യ ബൂസ്റ്ററായി ഉപയോഗിക്കുന്നതിനുള്ള ഏഴ് വഴികൾ ഇതാ.\n1. തൈര്, ഓറഞ്ച് തൊലി ഫെയ്സ് പായ്ക്ക്\nനിങ്ങളുടെ മുഖചർമ്മത്തെ തൽക്ഷണം പുനരുജ്ജീവിപ്പിക്കാൻ ആഗ്രഹിക്കുന്നെങ്കിൽ, ഓരോ തവണയും പുറത്തു പോകുന്നതിനു മുൻപ് ഈ ഫെയ്സ് പായ്ക്ക് പരീക്ഷിക്കുക. ഇത് തയ്യാറാക്കാനായി, ഒരു പാത്രത്തിൽ 1 ടീസ്പൂൺ ഓറഞ്ച് തൊലി പൊടിച്ചതും2ടീസ്പൂൺ തൈരും ചേർത്ത് നന്നായി യോജിപ്പിക്കുക. മുഖത്ത് പുരട്ടി 20 മിനിറ്റ് കാത്തിരുന്നതിനു ശേഷം കഴുകുക. ചർമ്മത്തിന്റെ തിളക്കം വീണ്ടെടുക്കാനും നിറം നൽകാനും ഈ വിദ്യ സഹായിക്കും.\nAlso read: മുഖകാന്തിക്ക് ബീറ്റ്‌റൂട്ട് എങ്ങനെ ഉപയോഗിക്കണം എന്നറിയാം\n2. ഓറഞ്ച് നീര്, ഓറഞ്ച് തൊലി, ഗ്രീൻ ക്ലേ മാസ്ക്\nഇത് തയ്യാറാക്കാനായി ഒരു ഇടത്തരം ഓറഞ്ചടുത്ത് അതിൽ നിന്ന് അതിൻ്റെ നീര് പിഴിഞ്ഞെടുക്കണം. ഇതിനോടൊപ്പം ഉണക്കി പൊടിച്ചെടുത്ത ഓറഞ്ച് തൊലി കൂടി മിക്സ് ചെയ്ത് പേസ്റ്റ് തയ്യാറാക്കുക. ഒരു സ്പൂൺ ഗ്രീൻ ക്ലേ ഇതോടൊപ്പം നന്നായി കൂട്ടി യോജിപ്പിക്കാം. ഇപ്പറഞ്ഞ ചേരുവകളോടൊപ്പം കുറച്ച് പാൽപ്പൊടി കൂടി ചേർത്താൽ ഗുണങ്ങൾ ഇരട്ടിയാകും. എല്ലാം ചേരുവകളും നന്നായി മിക്സ് ചെയ്ത് പേസ്റ്റ് തയ്യാറാക്കി നിങ്ങളുടെ മുഖത്ത് തേച്ചു പിടിപ്പിച്ച ശേഷം 20 മിനിറ്റ് ഇത് മുഖത്ത് സൂക്ഷിക്കേണ്ടതുണ്ട്, തുടർന്ന് ഇളം ചൂടുള്ള വെള്ളത്തിൽ കഴുകുക. ചർമ്മത്തിന്റെ നിറം വർദ്ധിപ്പിക്കാനും മുഖത്തിന് തിളക്കം നൽകാനുമായി ഇത് പതിവായി ചെയ്‌താൽ മതി.\n3. മുഖക്കുരുവിനെ പ്രതിരോധിക്കാൻ ഓട്സ്, ഓറഞ്ച് ഫെയ്സ് മാസ്ക്\nമുഖക്കുരുവിൻ്റെ പ്രശ്നങ്ങളിൽ നിന്ന് വേഗത്തിൽ രക്ഷ നേടാനുള്ള ഫലപ്രദമായ ചികിത്സയാണ് ഈയൊരു ഫേയ്സ് മാസ്ക്. ഇത് ചർമ്മത്തിലെ അധിക എണ്ണയിൽ നിന്നും അഴുക്കിൽ നിന്നുമെല്ലാം സംരക്ഷണം നൽകുന്നു. ഇത് തയ്യാറാക്കാനായി2ടീസ്പൂൺ ഓറഞ്ച് തൊലി പൊടിച്ചത്, 1 ടീസ്പൂൺ ഓട്സ്, ഒരു ടീസ്പൂൺ ബേക്കിംഗ് സോഡ, എന്നിവയെല്ലാം ഒരു പാത്രത്തിൽ എടുത്ത് നന്നായി മിക്സ് ചെയ്യുക. ഇത് മുഖത്ത് തേച്ചു പിടിപ്പിക്കുന്നതിനിടയിൽ വിരലുകൾ ഉപയോഗിച്ച് മുഖത്ത് വൃത്താകൃതിയിൽ മസാജ് ചെയ്യണം. കഴുകാനായി തണുത്ത വെള്ളത്തിൽ ഉപയോഗിക്കാം. നനവില്ലാത്ത ഒരു തൂവാല കൊണ്ട് മുഖം തുടച്ച് ഉണക്കി ഏതെങ്കിലും മികച്ച മോയ്സ്ച്വറൈസർ ഉപയോഗിക്കാം.\nAlso read: ആരും കൊതിക്കും സുന്ദര ചർമ്മത്തിന് ഇനി റോസ് ദളങ്ങൾ\n4. ഓറഞ്ച് ക്ലെൻസർ മാസ്ക്\nഓറഞ്ച് തൊലി ചർമ്മത്തിലെ നിന്ന് അധിക എണ്ണക്കളെ ആഗിരണം ചെയ്തു നീക്കുന്നതോടൊപ്പം ചർമ്മത്തിൽ ജലാംശം നിലനിർത്താനും സഹായിക്കുന്നു. ഇത് തയ്യാറാക്കാനായി, ഒരു പാത്രത്തിൽ2ടീസ്പൂൺ ഓറഞ്ച് തൊലി പൊടിച്ചത്, 1 ടീസ്പൂൺ പാൽ, 1 ടീസ്പൂൺ വെളിച്ചെണ്ണ എന്നിവ നന്നായി മിക്സ് ചെയ്ത ശേഷം മുഖത്ത് പുരട്ടുക. ഇത് 15 മിനിറ്റ് ഇത് മുഖത്തിരിക്കട്ടെ. അതിനുശേഷം കഴുകിക്കളയാം.\n5. ഓറഞ്ച് തൊലി, വാൽനട്ട്, ചന്ദനം\nചർമ്മത്തെ എക്സ്ഫോളിയേറ്റ് ചെയ്യാനായി ഈ തെറാപ്പി പരീക്ഷിക്കാം. ഈ ഫേസ് മാസ്ക് ചെയ്തു തൽക്ഷണം തന്നെ തിളക്കമുള്ള ചർമ്മം നിങ്ങൾക്ക് നേടിയെടുക്കാനാവും. ഒരു ടീസ്പൂൺ ഓറഞ്ച് തൊലി പൊടിച്ചത്, 1 ടീസ്പൂൺ ചന്ദനം, ഒരു ടീസ്പൂൺ വാൽനട്ട് പൊടിച്ചത് എന്നിവ കൂട്ടിക്കലർത്തി ഒരു നല്ല പേസ്റ്റ് തയ്യാറാക്കുക.2മുതൽ3തുള്ളി നാരങ്ങ നീരും2ടീസ്പൂൺ റോസ് വാട്ടറും ഇതിനോടൊപ്പം ചേർക്കുക. ഇത് മുഖത്ത് പുരട്ടി5മിനിറ്റ് മുഖത്ത് കാത്തിരുന്ന ശേഷം കഴുകിക്കളയാം.\n6. ഓറഞ്ച് തൊലി, തേൻ, മഞ്ഞൾ ഫെയ്സ് വാഷ്\nനിങ്ങളുടെ മുഖത്ത് അനാവശ്യമായ ചുളിവുകളും മറ്റു പാട്ടുകളും പ്രത്യക്ഷപ്പെടുന്നുണ്ടെങ്കിൽ ഉണ്ടെങ്കിൽ ഈ ഫെയ്‌സ് പാക്ക് കുറച്ചുനാൾ തുടർച്ചയായി പരീക്ഷിച്ചാൽ മതി. ഒരു പാത്രത്തിൽ 1 ടീസ്പൂൺ ഓറഞ്ച് തൊലി ഉണക്കിപൊടിച്ചത്, 1 ടീസ്പൂൺ തേൻ, ഒരു നുള്ള് മഞ്ഞൾ എന്നിവയെല്ലാം കൂട്ടിയോജിപ്പിച്ച് മുഖത്തും കഴുത്തിലും നന്നായി പുരട്ടുക. 10 മിനിറ്റ് നേരം കാത്തിരുന്ന ശേഷം റോസ് വാട്ടർ അല്ലെങ്കിൽ മിതമായ ഫെയ്സ് ക്ലീനർ ഏതെങ്കിലും ഉപയോഗിച്ച് ഇത് കഴുകിക്കളയാം. മുഖക്കുരുവിൻ്റെ പ്രശ്നങ്ങളുള്ള ആളുകളാണ് നിങ്ങളെങ്കിൽ ഈ വിദ്യ പരീക്ഷിക്കരുത്.\n7. ഓറഞ്ച് ആയുർവേദിക്ക് ഫെയ്സ് പായ്ക്ക്\nഈ പായ്ക്ക് നിർമ്മിക്കാനായി ഉണക്കിപ്പൊടിച്ച ഓറഞ്ച് തൊലി ആവശ്യമില്ല. സാധാരണ ഓറഞ്ച് തൊലികളാണ് ഇതിന് ഉത്തമം. ഓറഞ്ച് കഴിച്ചശേഷം തൊലികൾ ഒരു മിക്സറിൽ ചേർത്ത് ഇതിനോടൊപ്പം റോസ് വാട്ടറും ചേർത്ത് നന്നായി അരച്ചെടുത്ത് മിനുസമാർന്ന പേസ്റ്റ് ഉണ്ടാക്കുക. ഇത് മുഖത്ത് പുരട്ടി ചെറുതായി മസാജ് ചെയ്യാം. 20 മിനിറ്റ് കാത്തിരുന്ന ശേഷം ഇളംചൂടുള്ള വെള്ളത്തിൽ കഴുകിക്കളയാം. ഈ വിദ്യ പതിവായി ശീലമാക്കുകയാണെങ്കിൽ ചർമ്മത്തിന് അതിശയകരമായ തിളക്കം ലഭ്യമാകും.\nഅടുത്ത തവണ നിങ്ങൾ ഓറഞ്ച് അല്ലികൾ കഴിച്ചു കഴിഞ്ഞ ശേഷം അതിൻറെ തൊലികൾ ചവറ്റുകുട്ടയിലേക്ക് വലിച്ചെറിയുന്നതിനു മുൻപായി ഇത് നൽകുന്ന സൗന്ദര്യ ഗുണങ്ങളെപ്പറ്റി ഓർമ്മിക്കുക. നിങ്ങളുടെ സൗന്ദര്യ സംരക്ഷണത്തിന് ഏറ്റവും മുതൽക്കൂട്ടായ ഇതിൻറെ പ്രാധാന്യം തിരിച്ചറിഞ്ഞ് ഇത് ഉപയോഗിക്കുന്നത് ശീലമാക്കി മാറ്റുക.\nവൈറ്റമിന് ഇ ഓയില് മുഖത്തു പുരട്ടിയാല് ആര്‍ട്ടിക്കിള് ഷോ\nസൗന്ദര്യ സംരക്ഷണത്തിന് ഓറഞ്ച് ഓറഞ്ച് ഫേസ് പാക്കുകൾ ഓറഞ്ചിന്‍റെ തൊലി orange peel face pack orange face packs orange face pack benefits Homemade Orange Peel Face Packs\nWeb Title : these orange face packs will give your skin an instant glow


കോവിഡ്-19: ഏപ്രിൽ 30 വരെയുള്ള ബുക്കിങ് നിർത്തിവച്ച് എയർ ഇന്ത്യ -Coronavirus Covid-19 Air India Stops Bookings Till April 30\nഏപ്രിൽ 30 വരെയുള്ള ആഭ്യന്തര, രാജ്യാന്തര ബുക്കിങ് നിർത്തിവച്ചതായാണ് എയർ ഇന്ത്യ അറിയിച്ചിരിക്കുന്നത്\nApril 4, 2020 9:03:25 am\nന്യൂഡൽഹി: കോവിഡ് പ്രതിരോധത്തിന്റെ ഭാഗമായി രാജ്യത്ത് നടപ്പിലാക്കിയ സമ്പൂർണ ലോക്ക്ഡൗണ് ഏപ്രിൽ 14 ന് അവസാനിക്കുമെങ്കിലും ഉടൻ സർവീസ് പുനഃരാരംഭിക്കില്ലെന്ന നിലപാടിലാണ് എയർ ഇന്ത്യ. ഏപ്രിൽ 30 വരെ ബുക്കിങ്ങുകൾ സ്വീകരിക്കില്ലെന്ന് എയർ ഇന്ത്യ വ്യക്തമാക്കി. ഏപ്രിൽ 14 നു ശേഷം മറ്റ് തീരുമാനങ്ങൾ അറിയിക്കാമെന്നും എയർ ഇന്ത്യ വ്യക്തമാക്കി.\nഏപ്രിൽ 30 വരെയുള്ള ആഭ്യന്തര, രാജ്യാന്തര ബുക്കിങ് നിർത്തിവച്ചതായാണ് എയർ ഇന്ത്യ അറിയിച്ചിരിക്കുന്നത്. ലോക്ക്ഡൗണിനെ തുടർന്ന് ഏപ്രിൽ 14 വരെയുള്ള എല്ലാ വിമാന സർവീസുകളും ഇപ്പോൾ നിർത്തിവച്ചിരിക്കുകയാണ്. ലോക്ക്ഡൗൺ കഴിഞ്ഞാൽ വിമാന സർവീസുകൾ ഉപാധികളോടെ പുനഃരാരംഭിക്കുമെന്ന് റിപ്പോർട്ടുകളുണ്ടായിരുന്നു. അതിനു പിന്നാലെയാണ് ഏപ്രിൽ 30 വരെ ബുക്കിങ് ഒന്നും നടക്കില്ലെന്ന് എയർ ഇന്ത്യ അറിയിച്ചത്.\nലോക്ക്ഡൗൺ നീട്ടിയില്ലെങ്കിൽ ആഭ്യന്തര വിമാന ടിക്കറ്റുകളുടെ ബുക്കിങ് ഏപ്രിൽ 14 നുശേഷം തുടങ്ങുമെന്ന് വ്യോമയാന മന്ത്രി ഹർദീപ് സിങ് പൂരി ഇന്നലെ പറഞ്ഞിരുന്നു. സിവിൽ ഏവിയേഷൻ മന്ത്രാലയത്തെ സംബന്ധിച്ചിടത്തോളം, ലോക്ക്ഡൗൺ ഏപ്രിൽ പകുതി വരെയാണെന്ന ധാരണയുടെ അടിസ്ഥാനത്തിലാണ് മുന്നോട്ട് പോകുന്നതെന്ന് വീഡിയോ വാർത്താസമ്മേളനത്തിൽ സംസാരിക്കവേ പുരി പറഞ്ഞു.\nഎല്ലായ്പ്പോഴും ശുഭാപ്തിവിശ്വാസിയായ ഒരാളെന്ന നിലയിൽ, ഏപ്രിൽ 15 മുതൽ വിമാന സർവീസുകൾ ആരംഭിക്കാനാകുമെന്ന് താൻ പ്രതീക്ഷിക്കുന്നതായി അദ്ദേഹം വ്യക്തമാക്കി. ഏപ്രിൽ 15 നുശേഷം രാജ്യാന്തര വിമാന സർവീസുകൾക്കും അനുമതി നൽകി തുടങ്ങുമെന്നും അദ്ദേഹം പറഞ്ഞു. ഏതു രാജ്യത്തുനിന്നുമാണ് വിമാനം വരുന്നതെന്നതിനെ അനുസരിച്ചായിരിക്കും ഇതിനുളള അനുമതി കൊടുക്കുകയെന്നും അദ്ദേഹം അഭിപ്രായപ്പെട്ടു.\nRead Also: പ്രതിരോധനത്തിന്റെ കേരള മോഡൽ; സംസ്ഥാനത്ത് റാപ്പിഡ് ടെസ്റ്റ് ഇന്നു മുതൽ\nഏപ്രിൽ 15 ന് ലോക്ക്ഡൗൺ കഴിയും. ഇതിനുശേഷം രാജ്യാന്തര വിമാന സർവീസുകൾ പുനരാരംഭിക്കുന്നത് സംബന്ധിച്ച തീരുമാനങ്ങളെടുക്കും. വിദേശ രാജ്യങ്ങളിൽ അകപ്പെട്ട ഇന്ത്യക്കാർ രാജ്യത്തേക്ക് മടങ്ങുന്നതിന് ഏപ്രിൽ 15 വരെ കാത്തിരിക്കണമെന്നും അദ്ദേഹം ആവശ്യപ്പെട്ടു. ഇന്ത്യയിൽനിന്ന് വിദേശ പൗരന്മാരെ അവരുടെ രാജ്യങ്ങളിലേക്ക് കൊണ്ടുപോകുന്ന വിമാനങ്ങൾ ഒരു യാത്രക്കാരെയും തിരിച്ചുകൊണ്ടുവരില്ലെന്നും അദ്ദേഹം കൂട്ടിച്ചേർത്തു.\nAir IndiacoronaCorona Viruscovid\nWeb Title: Coronavirus covid 19 air india stops bookings till april 30


ബാഴ്‌സലോണയില്‍നിന്നും സൗരവ് ഗാംഗുലിക്ക് അത്യുഗ്രന് സമ്മാനം | Sourav Ganguly getsaspecial gift from FC Barcelona - Malayalam MyKhel\n» ബാഴ്‌സലോണയില്‍നിന്നും സൗരവ് ഗാംഗുലിക്ക് അത്യുഗ്രന് സമ്മാനം\nബാഴ്‌സലോണയില്‍നിന്നും സൗരവ് ഗാംഗുലിക്ക് അത്യുഗ്രന് സമ്മാനം\nUpdated: Monday, December 24, 2018, 17:54 [IST]\nകൊല്‍ക്കത്ത: ഇന്ത്യന് ക്രിക്കറ്റ് കണ്ട എക്കാലത്തെയും മികച്ച ക്യാപ്റ്റന്മാരില് ഒരാളാണ് സൗരവ് ഗാംഗുലി. ക്രിക്കറ്റിനോളംതന്നെ ഗാംഗുലിയുടെ ഫുട്‌ബോള് പ്രണയവും പ്രശസ്തമാണ്. ഐഎസ്എല് ടീം അത്‌ലറ്റിക്കോ കൊല്‍ക്കത്തയുടെ ഭാഗമായും ഗാംഗുലി അതിശപ്പിച്ചിട്ടുണ്ട്. ഇപ്പോഴിതാ ഗാംഗുലിക്ക് ആരും കൊതിക്കുന്ന ഒരു സമ്മാനം നല്‍കിയിരിക്കുകയാണ് സ്പാനിഷ് ഫുട്‌ബോള് ടീം ബാഴ്‌സലോണ.\nഫെര്‍ണാഡീഞ്ഞോ ബ്രസീല് ടീമിനൊപ്പം ചേരാന് വിസമ്മതിച്ചു; കാരണം വെളിപ്പെടുത്തി പരിശീലകന്\nഗാംഗുലിയുടെ വിളിപ്പേരായ ദാദ എന്ന പേരിലുള്ള ജഴ്‌സിയാണ് മുന് ഇന്ത്യന് ക്യാപ്റ്റന് സമ്മാനമായി ലഭിച്ചിരിക്കുന്നത്. ഗാംഗുലിയുടെ ക്രിക്കറ്റ് ജഴ്‌സി നമ്പറായ 99 എന്ന നമ്പറിലുള്ളതാണ് ബാഴ്‌സലോണയുടെ സമ്മാനം. അടുത്തിടെ ഗാംഗുലി ബാഴ്‌സയുടെ മൈതാനമായ നൗക്യാമ്പ് സന്ദര്‍ശിച്ചിരുന്നു. ഇവിടെവെച്ച് ക്ലബ്ബ് മെമ്പര് ഒറിയോള് തോമസ് ഗാംഗുലിക്ക് ജഴ്‌സി സമ്മാനിച്ചു.\nബാഴ്‌സ സന്ദര്‍ശിച്ചതിന്റെ ചിത്രം ഗാംഗുലി ട്വിറ്ററില് പങ്കുവെച്ചിരുന്നു. മകള് സനയ്‌ക്കൊപ്പം ബാഴ്‌സലോണയില് സന്ദര്‍ശനം നടത്തുന്ന ചിത്രമാണ് ആരാധകര്‍ക്കായി പുറത്തുവിട്ടത്. അത്‌ലറ്റിക്കോ കൊല്‍ക്കത്തയുടെ സഹ ഉടമസ്ഥന് കൂടിയായ ഗാംഗുലിക്ക് ബാഴ്‌സയില് വലിയ രീതിയിലുള്ള ബഹുമാനമാണ് ലഭിച്ചതെന്ന് വ്യക്തം. ലാ ലീഗയില് ബാഴ്‌സയുടെ കടുത്ത എതിരാളികളായ അത്‌ലറ്റിക്കോ മാഡ്രിഡ് നേരത്തെ കൊല്‍ക്കത്ത ടീമിന്റെ ഉടമസ്ഥരായിരുന്നു.\n40 min ago എല്ലാവരും കോലിയല്ല, സ്മിത്തും വാര്‍ണറും ഒരു ദയയും പ്രതീക്ഷിക്കേണ്ട!! തുറന്നടിച്ച് മോര്‍ഗന്\n41 min ago നവദീപ് സെയ്‌നി ഇന്ത്യന് ടീമിനൊപ്പം ചേര്‍ന്നു; ഭുവനേശ്വറിന് പകരക്കാരനോ?\n41 min ago ഫിഫ വനിതാ ലോകകപ്പ്; യുഎസ്എയും സ്വീഡനും ക്വാര്‍ട്ടറില്, സ്‌പെയിന് പുറത്ത്\nRead more about: sourav ganguly football cricket ബാഴ്‌സലോണ സൗരവ് ഗാംഗുലി ഫുട്‌ബോള്\nStory first published: Monday, December 24, 2018, 17:44 [IST]


നമ്മുടെ പ്രധാനമന്ത്രി ചോര ചീന്തി വാങ്ങിയ സ്ഥലത്ത് സ്വന്തം വിശ്വാസത്തിന്റെ, വിശ്വാസ കഥാപുരുഷനു വേണ്ടി ശിലാന്യാസം നടത്തുന്നത്; ജസ്ല മാടശ്ശേരി – East Coast Movies & Entertainments News\nHome/NEWS/General/നമ്മുടെ പ്രധാനമന്ത്രി ചോര ചീന്തി വാങ്ങിയ സ്ഥലത്ത് സ്വന്തം വിശ്വാസത്തിന്റെ, വിശ്വാസ കഥാപുരുഷനു വേണ്ടി ശിലാന്യാസം നടത്തുന്നത്; ജസ്ല മാടശ്ശേരി\nനമ്മുടെ പ്രധാനമന്ത്രി ചോര ചീന്തി വാങ്ങിയ സ്ഥലത്ത് സ്വന്തം വിശ്വാസത്തിന്റെ, വിശ്വാസ കഥാപുരുഷനു വേണ്ടി ശിലാന്യാസം നടത്തുന്നത്; ജസ്ല മാടശ്ശേരി\nകഥകളില് വിശ്വസിക്കുക എന്ന മനുഷ്യന്റെ സ്വഭാവ വിശേഷമാണ് ആധുനിക മനുഷ്യരിലും ഉള്ളത്. ഇന്നും അവന് വ്യത്യസ്ത കഥകള്‍ക്കു വേണ്ടി പരസ്പരം പോരടിക്കുന്നു.\nAug 6, 2020, 10:08 pm IST\nഅയോധ്യയില് രാമക്ഷേത്ര നിര്‍മ്മാണത്തെ അനുകൂലിച്ചും വിമര്‍ശിച്ചും നിരവധി അഭിപ്രായങ്ങള് സോഷ്യല് മീഡിയയില് ഉയരുകയാണ്. ഈ വിഷയത്തില് ആക്ടിവിസ്റ്റും ബിഗ് ബോസ് താരവുമായ ജസ്ല മാടശ്ശേരിയുടെ പ്രതികരണം ശ്രദ്ധ നേടുന്നു.\nതാരത്തിന്റെ ഫേസ്ബുക്ക് പോസ്റ്റ് ഇങ്ങനെ..\nകഥകളില് വിശ്വസിക്കുക എന്നത് മനുഷ്യന്റെ ഗോത്രീയ സ്വഭാവങ്ങളില് ഒന്നു മാത്രമാണ്. മനുഷ്യന് ഒരു നാടോടിയാണു്. ദേശാന്തരങ്ങള് കടന്ന് മനുഷ്യന് നടത്തിയ അധിനിവേശത്തിന്റേയും, സഞ്ചാരത്തിന്റേയും ചരിത്രമാണ് ചരിത്രപരമായി പഠിച്ചാല് മനുഷ്യന്റെ വിശ്വാസ പ്രമാണങ്ങളും വിശ്വാസങ്ങളുമൊക്കെ. ആഫ്രിക്കയില് നിന്ന് മനുഷ്യന് സഞ്ചരിച്ച വഴികളിലൊക്കെ മനുഷ്യന് അവന്റെ ചരിത്രം അവശേഷിപ്പിച്ചിട്ടാണ് പോയിട്ടുള്ളത്. ഗുഹാവാസികളായ മനുഷ്യര് കാട്ടുതീയില് നിന്നും പ്രകൃതിക്ഷോഭങ്ങളില് നിന്നും രക്ഷ നേടാനും, ഇര തേടാനും, കുറച്ചു കൂടെ നല്ല ആവാസവ്യവസ്ഥ തേടാനും ലോകം മുഴുവന് അലഞ്ഞു തിരിഞ്ഞു. കൃഷിയുടെ ആരംഭത്തോടെ വെള്ളവും വളക്കൂറുമുള്ള മണ്ണ് തേടി അവന് നദീതീരങ്ങളില് കുറെ നാള് സ്ഥിരമായി താമസിച്ചു തുടങ്ങി. അങ്ങനെ ഗോത്രങ്ങളുണ്ടായി, ഗോത്ര നേതാക്കളുണ്ടായി, തങ്ങളുടെ പൂര്‍വ്വികര് നടത്തിയ സഞ്ചാരത്തിനിടയില് ഉണ്ടായ സംഭവങ്ങള് വായ് മൊഴികളായി, കഥകളായി അവര് പുതുതലമുറകളിലേക്ക് പ്രചരിപ്പിച്ചു. അതില് തങ്ങളുടെ പൂര്‍വ്വികരുടെ വീരേതിഹാസ കഥകളുണ്ട്, പ്രണയമുണ്ട്, യുദ്ധമുണ്ട്, നിയമങ്ങളുണ്ട്, പരസ്പര വിദ്വേഷമുണ്ട്. അഭിമാനബോധമുണ്ട്.\nതങ്ങള് തിരഞ്ഞെടുക്കപ്പെട്ട ജനതയാണന്നായിരുന്നു ഒരോ ഗോത്രത്തിന്റേയും വിശ്വാസം. തങ്ങളുടെ പൂര്‍വ്വികരെ അവര് ആരാധിച്ചു. അവരുടെ നാടോടിക്കഥകളിലെ വീരേധിഹാസ കഥകളില് അഭിമാനം പൂണ്ടു.അവ വിശ്വാസങ്ങളായും പിന്നീട് രാജ വിശ്വാസങ്ങളായും, മതങ്ങളായും രൂപപ്പെട്ടു.\nകഥകളില് വിശ്വസിക്കുക എന്ന മനുഷ്യന്റെ സ്വഭാവ വിശേഷമാണ് ആധുനിക മനുഷ്യരിലും ഉള്ളത്. ഇന്നും അവന് വ്യത്യസ്ത കഥകള്‍ക്കു വേണ്ടി പരസ്പരം പോരടിക്കുന്നു. വാളും ബോംബുമെടുത്ത് തെരുവില് തങ്കളുടെ കഥകള്‍ക്കും കഥാപാത്രങ്ങള്‍ക്കും വേണ്ടി പോരാടുന്നു. കഥയിലെ കാഥാപാത്രങ്ങളുടെ അവകാശങ്ങള്‍ക്ക് വേണ്ടി ജനാധിപത്യ സമൂഹങ്ങളില് പോലും, കോടതികളില് കയറുന്നു. വിധി സമ്ബാദിക്കുന്നു.അയോദ്ധ്യയിലെ രാമനും അത്തരത്തില് ഒരു കഥയും കഥാപാത്രവുമാണ്. അത്തരം ഒരു കഥ ഉപയോഗിച്ചാണു് ഇന്ത്യയില് സംഘപരിവാരം അധികാരത്തില് വന്നതെന്ന് നാം ഓര്‍ക്കണം.ബാബറി മസ്ജിദ് പ്രശ്നത്തിലൂന്നി ഗോത്ര വികാരവും, സ്വഗോത്ര സ്നേഹവും, പര ഗോത്ര വിദ്വോഷവും, അങ്ങനെ പ്രാകൃതമായ വികാരങ്ങളെ ജ്വലിപ്പിക്കാന് ഈ ആധുനിക യുഗത്തിലും കഴിഞ്ഞതുകൊണ്ടാണു് മോദി ഇന്ന് അധികാരത്തിലിരിക്കുന്നത്.\nഒരു മതേതരത്വ രാജ്യത്തിന്റെ പ്രതിനിധിയായ പ്രധാനമന്ത്രി ഒരു മത വിശ്വാസത്തിന്റെ മാത്രം കഥാനായകനായ രാമന്റെ, ക്ഷേത്രത്തിന് ശിലാന്യാസം നടത്തുന്ന കാലത്താണു് ജനാധിപത്യ കാലത്തും നാം ജീവിക്കുന്നത്. ലോകം മുഴുവന് പരിഷ്കൃത സമൂഹങ്ങള് കഥകള് വെടിഞ്ഞ്, പ്രാകൃതമായ വിശ്വാസങ്ങളും മതങ്ങളും ഉപേക്ഷിച്ച്, ലോകത്തെ തന്നെ ഏറ്റവും സന്തോഷ നിര്‍ഭരമായ സമൂഹത്തില് ജീവിച്ചു തുടങ്ങുമ്ബോള്, ആരാധനാലയങ്ങള് മനുഷ്യന്റെ ഉല്ലാസ കേന്ദ്രങ്ങളായ ലൈബ്രറികളും, സിനിമാശാലകളും, എന്തിനേറെ, പബ്ബുകളും ബാറുകളുമായി മാറുമ്ബോഴാണു്, നമ്മുടെ പ്രധാനമന്ത്രി ചോര ചീന്തി വാങ്ങിയ സ്ഥലത്ത് സ്വന്തം വിശ്വാസത്തിന്റെ, വിശ്വാസ കഥാപുരുഷനു വേണ്ടി ശിലാന്യാസം നടത്തുന്നത്.\nസ്വതന്ത്ര ഇന്ത്യയുടെ ആദ്യ പ്രധാനമന്ത്രി പണ്ഡിറ്റ് നെഹ്റു ഇരുന്ന കസേരയില് ഇന്നിരിക്കുന്നത് പ്രധാനമന്ത്രിയല്ല, ചുരുക്കി പറഞ്ഞാല് ഒരു ഗോത്ര നേതാവാണ്.തര്‍ക്കഭൂമി അടച്ചിടാനും, അതിലെ രാമനെ സരയൂ നദിയില് ഒഴുക്കുവാനും പറയാന് ധൈര്യം കാണിച്ച പ്രധാനമന്ത്രിയില് നിന്ന്, അവിടെ അത് പ്രതിഷ്ടിക്കാന് സമയം കണ്ടത്തുന്ന പ്രധാനമന്ത്രിയിലേക്കാണ് നമ്മുടെ വളര്‍ച്ച എന്നത് എത്രകണ്ട് അപമാനകരമാണ്.? അത് കണ്ട് ആഹ്ളാദിക്കുന്ന, ആഘോഷിക്കുന്ന ഇന്ത്യന് ജനത എത്രകണ്ട് പ്രാകൃതരാണ്.?കഥകളില് തളച്ചിടപ്പെട്ട തലച്ചോറുകള്‍ക്ക് ചിന്താശേഷി കുറയും. അവന് എല്ലാ പ്രശ്നങ്ങള്‍ക്കുമുള്ള ഉത്തരം കഥയില് നിന്ന് കണ്ടത്തും. അന്വേഷണ ത്വരയോ,ശാസ്ത്രീയ മനോവൃത്തിയോ അവനുണ്ടാകില്ല. കഥകളിലെ അഭിമാനബോധം മാത്രം കൈമുതലുള്ള വര്‍ത്തമാന കാലത്തിലും ഭാവിയിലും വിശ്വസിക്കാതെ ഇന്നലെകളില് മാത്രം വിശ്വസിക്കുന്ന, ഒരു ഗോത്രത്തിന്റെ ഗോത്ര മൂപ്പനും, പുരോഹിതരും ഭരിക്കുന്ന ഗോത്രമായി നമ്മുടെ നാട് പിന്നോട്ടു പോയിരിക്കുന്നു എന്ന് പറയാതെ വയ്യ.\nഅവസരം വാഗ്ദാനം ചെയ്ത് ലൈംഗിക ചൂഷണം : നടി ഉര്‍വശി ഉള്‍പ്പെടെയുള്ളവര്‍ക്ക് നോട്ടീസ്\n''നിങ്ങള് വരയ്ക്കുന്ന വരയ്ക്കപ്പുറം നിങ്ങളുടെ ഭാര്യ കടക്കാതിരുന്നാല് നിങ്ങള്‍ക്ക് സമാധാനം കിട്ടും'; കുഞ്ചാക്കോ ബോബന്\nകൂടെ കിടക്കാന് തയ്യാറാണെന്നല്ല..നിങ്ങളുടെ മുന്നില് വരുന്ന തുണ്ട് വീഡിയോകളില് നായികയാവണമെന്നുമല്ല…നിങ്ങള്‍ക്കെങ്ങനെയാണിങ്ങനൊക്കെ ചിന്തിക്കാന് കഴിയുന്നത്?\nJul 22, 2020, 08:43 pm IST\nതെറി വിളിയും. ലൈംഗീക ചുവയുള്ള ചാപ്പകുത്തലുകളും ആദ്യമല്ലല്ലോ!! അവന്റേയും എന്റെയും കല്യാണ വീഡിയോയും ഹണിമൂണും വരെ നടത്തി\nMay 29, 2020, 03:39 pm IST\nഅഹങ്കാരിയും, താന്തോന്നിയുമാണല്ലോ.. ഇന്നും ഉണങ്ങാത്ത മുറിവുകളെക്കുറിച്ച് ജസ്ല മാടശ്ശേരി\nMay 5, 2020, 06:48 pm IST\nകൂടുതല് ഡെക്കറേഷന് ഒന്നും വേണ്ട, ചവിട്ടി പുറത്താക്കിയതല്ലേ; ജസ്ലയ്ക്ക് വിമര്‍ശനപ്പൊങ്കാല\nMar 2, 2020, 06:28 pm IST


'പര്‍ദ്ദ ധരിച്ചെത്തുന്നവരെ വോട്ട് ചെയ്യാൻ അനുവദിക്കരുത്' ; വിവാദ പ്രസ്താവനയുമായി എം വി ജയരാജൻ - Sakthan Online\n‘പര്‍ദ്ദ ധരിച്ചെത്തുന്നവരെ വോട്ട് ചെയ്യാൻ അനുവദിക്കരുത്’ ; വിവാദ പ്രസ്താവനയുമായി എം വി ജയരാജൻ\nകണ്ണൂര്: പര്‍ദ്ദ ധരിച്ചെത്തുന്നവരെ വോട്ട് ചെയ്യാൻ അനുവദിക്കരുതെന്ന് സിപിഎംകണ്ണൂര് ജില്ലാ സെക്രട്ടറി എം വി ജയരാജൻ. പോളിങിന് ക്യൂവിൽ നിൽക്കുമ്പോള് മുഖപടം മാറ്റണമെന്നും എം വി ജയരാജൻ ആവശ്യപ്പെട്ടു. കണ്ണൂരിലെ പരിപാടിയിലാണ് ജയരാജൻ വിവാദ പ്രസ്താവന നടത്തിയത്.\nപോളിങ് ബൂത്തിലെ ക്യാമറയിൽ കൃത്യമായി പതിയുന്ന തരത്തിൽ മാത്രമേ വോട്ട് ചെയ്യാൻ അനുവദിക്കാവൂ. ഇത് പോലെ വോട്ടെടുപ്പ് നടത്താൻ തെരഞ്ഞെടുപ്പ് കമ്മീഷൻ തയ്യാറാകുമോയെന്നും ജയരാജൻ ചോദിച്ചു. ഇത് നടപ്പാക്കിയാൽ യുഡിഎഫ് ജയിക്കുന്ന എല്ലായിടത്തും എൽഡിഎഫ് ജയിക്കുമെന്നും അദ്ദേഹം കൂട്ടിച്ചേര്‍ത്തു.\nഅതേസമയം പ്രസ്താവന വിവാദമായതോട ജയരാജനെ തള്ളി സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ രംഗത്തെത്തി. പര്‍ദ്ദ ധരിച്ചവര്‍ക്ക് പോളിങ് ബൂത്തിൽ വരാൻ അവകാശുണ്ട്. പര്‍ദ്ദ എന്നത് വസ്ത്രത്തിൻ്റെ ഭാഗമാണ്. എന്നാൽ വോട്ട് ചെയ്യാൻ മുഖം മറച്ച് എത്തുമ്പോള് ഏജൻ്റ് ആവശ്യപ്പെട്ടാൽ മുഖം കാണിക്കണമെന്നും അദ്ദേഹം പറഞ്ഞു.\nSee also പാര്‍ട്ടിക്കൊപ്പം നിന്നിരുന്ന വിശ്വാസികളുടെ വോട്ട് ചോര്‍ന്നുവെന്ന് സിപിഎം റിപ്പോര്‍ട്ട്\nകെവിൻ വധക്കേസിൽ ഒരു സാക്ഷികൂടി കൂറുമാറി\nഅബ്‌ദുള്ളക്കുട്ടി ബി.ജെ.പി. സംസ്‌ഥാന ഉപാധ്യക്ഷന്\nOctober 22, 2019 Sakthan Online


ചിക്കിംഗ് ദുബൈയില് ഇരുപതാമത്തെ സ്റ്റോര് തുറന്നു; പാണക്കാട് മുനവ്വറലി ശിഹാബ് തങ്ങള് ഉദ്ഘാടനം ചെയ്തു; ആഫ്രിക്കന് രാജ്യമായ സാംബിയയില് പുതിയ ഔട്ട്‌ലെറ്റുകള് തുറക്കുന്നതിനുള്ള ഫ്രാഞ്ചൈസി കരാര് ഒപ്പുവെച്ചു; 2019 ഫെബ്രുവരിയില് ലുസാകയില് ആദ്യ ഔട്ട്‌ലെറ്റ് തുറക്കുമെന്ന് ചിക്കിംഗ് ചെയര്‍മാനും മാനേജിംഗ് ഡയറക്ടറുമായ എ.കെ.മന്‍സൂര് | The Indian Telegram\nദുബൈ: ലോകത്തിലെ ആദ്യത്തെ ഹലാല് ക്വിക്ക് സര്‍വീസ് റസ്റ്റോറന്റ് ബ്രാന്റായ ചിക്കിംഗ് യുഎഇയില് ഇരുപതാമത്തെ സ്റ്റോര് തുറന്നു. ദുബൈയിലെ നൈഫിലാണ് ഇരുപതാമത്തെ സ്റ്റോര് തുറന്നത്. പാണക്കാട് മുനവ്വറലി ശിഹാബ് തങ്ങള് ഉദ്ഘാടനം നിര്‍വഹിച്ചു. 2000ത്തില് ദുബൈ കേന്ദ്രമാക്കി പ്രവര്‍ത്തനം ആരംഭിച്ച ചിക്കിംഗ് ഇരുപതാമത്തെ വര്‍ഷത്തിലേക്ക് പ്രവേശിക്കുമ്പോള് പ്രവര്‍ത്തന കേന്ദ്രമായ ദുബൈയില് ഇരുപതാമത്തെ സ്റ്റോര് തുറക്കുന്നത് ഏറെ സന്തോഷം നല്‍കുന്നതാണന്ന് ചിക്കിംഗ് ചെയര്‍മാനും മാനേജിംഗ് ഡയറക്ടറുമായ എ.കെ മന്‍സൂര് പറഞ്ഞു.\nആഫ്രിക്കന് രാജ്യങ്ങളില് ചിക്കിംഗ് കൂടുതല് ഔട്ട്‌ലെറ്റുകള് തുറക്കുമെന്ന് എ.കെ.മന്‍സൂര് പറഞ്ഞു. ആഫ്രിക്കന് മാര്‍ക്കറ്റിലേക്ക് ചിക്കിംഗ് വ്യാപിപ്പിക്കുന്നതിന്റെ ഭാഗമായി ദക്ഷിണ മധ്യആഫ്രിക്കയിലെ സാംബിയ റിപബ്ലിക്കില് പുതിയ ഔട്ട്‌ലെറ്റുകള് തുറക്കുന്നതിനുള്ള ഫ്രാഞ്ചൈസി കരാര് ലെമണ് ഗ്രാസ് കാറ്ററേഴ്‌സ് ലിമിറ്റഡുമായി ചിക്കിംഗ് ഒപ്പുവെച്ചു. ഇതോടെ 21 രാജ്യങ്ങളില് ചിക്കിംഗ് സ്റ്റോറുകള് പ്രവര്‍ത്തനം തുടങ്ങി. 2019 ഫെബ്രുവരിയില് സാംബിയന് തലസ്ഥാനമായ ലുസാകയില് ആദ്യ ഔട്ട്‌ലെറ്റ് തുറക്കുമെന്ന് ചിക്കിംഗ് ചെയര്‍മാനും മാനേജിംഗ് ഡയറക്ടറുമായ എ.കെ.മന്‍സൂര് പറഞ്ഞു. ഷരീഫ ഫറൂഖ് (സാംബിയ), ചിക്കിംഗ് ചെയര്‍മാനും മാനേജിംഗ് ഡയറക്ടറുമായ എ.കെ.മന്‍സൂര്, ചിക്കിംഗ് ഡയറക്ടര് നിയാസ് ഉസ്മാന്, ഓപ്പറേഷന്‍സ് ഡയറക്ടര് മഖ്ബൂല് മോഡി, ബിഎഫ്‌ഐ മാനേജ്‌മെന്റ് ഡിഎംസിസി സിഇഒ ശ്രീകാന്ത് എന്. പിള്ള എന്നിവരും മാധ്യമപ്രവര്‍ത്തകരും ക്ഷണിക്കപ്പെട്ട അതിഥികളും ചടങ്ങില് പങ്കെടുത്തു.\nബ്രൂണൈ, മൊറോക്കോ, ഓസ്‌ട്രേലിയ, അംഗോള, ന്യൂസിലാന്‍ഡ് എന്നിവിടങ്ങളില് ചിക്കിംഗിന്റെ പുതിയ സ്റ്റോറുകള് തുറക്കുമെന്ന് ചിക്കിംഗ് ചെയര്‍മാനും മാനേജിംഗ് ഡയറക്റ്ററുമായ എ കെ മന്‍സൂര് അറിയിച്ചു. പത്തൊന്‍പത് വര്‍ഷം കൊണ്ട് ലോകത്തിലെ ഏക ഹലാല് ക്വിക്ക് സര്‍വീസ് റസ്റ്റോറന്റ് വേള്‍ഡ് ബ്രാന്റായി ചിക്കിംഗ് വളര്‍ന്നു.2025 ആകുമ്പോഴേക്കും 70 രാജ്യങ്ങളാലായി 1000 സ്റ്റോറുകള് തുറക്കുകയാണ് പ്രവര്‍ത്തന ലക്ഷ്യം. 25 യൂറോപ്യന് രാജ്യങ്ങളില് അഞ്ച് വര്‍ഷം കൊണ്ട് നൂറിലേറെ സ്റ്റോറുകള് തുറക്കുമെന്നും കിഴക്കനേഷ്യന് രാജ്യങ്ങളില്5വര്‍ഷം കൊണ്ട് 500 സ്റ്റോറുകള് തുറക്കുമെന്നും ചിക്കിംഗ് ചെയര്‍മാനും മാനേജിംഗ് ഡയറക്റ്ററുമായ എ.കെ മന്‍സൂര് പറഞ്ഞു.\nലോകത്തെ വിവിധ രാജ്യങ്ങളുടെ പരിച്ഛേദമായ ലണ്ടനില് ചിക്കിംഗ് രണ്ട് സ്റ്റോറുകള് ആരംഭിച്ചു. ചിക്കിംഗിന്റെ പടിഞ്ഞാറന് മാര്‍ക്കറ്റിനെ സംബന്ധിച്ച് തൊപ്പിയിലെ പൊന് തൂവലാണ് യു.കെ മാര്‍ക്കറ്റിലെ സ്റ്റോറുകള്. ആഫ്രിക്കന് മാര്‍ക്കറ്റില് ഐവറി കോസ്റ്റില് ചിക്കിംഗിന്റെ പ്രവര്‍ത്തനം ആരംഭിച്ചു കഴിഞ്ഞു. മലേഷ്യയില് ചിക്കിംഗ് പതിനാല് സ്റ്റോര് തുറന്നു. ഈ വര്‍ഷം മലേഷ്യയില് മാത്രം 20 സ്റ്റോറുകള് തുറക്കും. ഇന്തോനേഷ്യയില് ഇതുവരെ ആറു സ്റ്റോര് തുറന്നു. യൂറോപ്പില് ഇതുവരെ മൂന്ന് സ്റ്റോര് തുറന്നു. മാലി ഡീവ്‌സിലും സൗദി അറേബ്യയിലും ചിക്കിംഗ് സ്റ്റോര് പ്രവര്‍ത്തനം ആരംഭിച്ചു.ചൈനയില് ചിക്കിംഗിന്റെ രണ്ട് ഫ്രാഞ്ചൈസി സ്റ്റോറുകള് തുടങ്ങി. ന്യൂസിലാന്‍ഡിലെ ഹാമില്‍ട്ടണിലും ഓക് ലാന്‍ഡിലും പുതിയ സ്റ്റോറുകള് പ്രവര്‍ത്തനം തുടങ്ങിയെന്നും ചിക്കിംഗ് ചെയര്‍മാനും മാനേജിംഗ് ഡയറക്റ്ററുമായ എ.കെ മന്‍സൂര് പറഞ്ഞു.\nദീര്‍ഘനാള് ചിക്കിംഗ് വളരെ കുറച്ച് സ്‌റ്റോറുകളുമായി പ്രവര്‍ത്തിച്ചു. 2006ലാണ് അന്താരാഷ്ട്ര തലത്തിലേക്ക് വളരാന് ചിക്കിംഗ് തീരുമാനിച്ചത്. ഇതേ തുടര്‍ന്നാണ് കഴിഞ്ഞ 10 വര്‍ഷം കൊണ്ട് നിരവധി രാജ്യങ്ങളിലായി നൂറ്റിനാല്പതിലേറെ സ്‌റ്റോറുകളുമായി ചിക്കിംഗ് അതിന്റെ വളര്‍ച്ചയില് ഒരു കുതിച്ചുചാട്ടം നടത്തിയത്. ബിഎഫ്‌ഐ മാനേജ്‌മെന്റ് ഡിഎംസിസി എന്നത് ചിക്കിംഗിന്റെ ഗ്ലോബല് ഫ്രാഞ്ചൈസി മാനേജ്‌മെന്റ് വിഭാഗമാണ്. അതാണ് ചിക്കിംഗിന്റെ ഗ്ലോബല് അജണ്ട രൂപകല്പന ചെയ്യുന്നത്.\nവിദഗ്ധ പരിശീലനവും യോഗ്യതയും നേടിയ പ്രൊഫഷണലുകള് ഉള്‍പ്പെടുന്ന ടീമാണ് ചിക്കിംഗിന്റെ ഫ്രാഞ്ചൈസി പ്രോഗ്രാമിന് പിന്നില്. ഫ്രാഞ്ചൈസികള്‍ക്ക് ഒരു നിശ്ചിതസമയം കൊണ്ട് വലിയ വളര്‍ച്ചയും വികസനവും നേടാന് കഴിയുന്ന രീതിയിലാണ് ചിക്കിംഗിന്റെ ഫ്രാഞ്ചൈസി സിസ്റ്റം പ്രവര്‍ത്തിക്കുന്നത്. ഈ ഫ്രാഞ്ചൈസി സിസ്റ്റം വഴി 2025ഓടെ ലോകത്താകെ ആയിരം സ്‌റ്റോറുകള് സ്ഥാപിക്കുകയാണ് ചിക്കിംഗിന്റെ പ്രവര്‍ത്തന ലക്ഷ്യമെന്ന് ചെയര്‍മാനും മാനേജിങ് ഡയറക്ടറുമായ എ.കെ.മന്‍സൂര് പറഞ്ഞു.\nചിത്രങ്ങള് കാണാന് പിക്റ്റോറിയല് മെനുവില് പോകുക\nRead more on: Chicking\nചിക്കിംഗ് ദുബൈയില് പത്തൊന്‍പതാമത്തെ സ്റ്റോര് തുറന്നു; ജിബൂട്ടിയില് ചിക്കിംഗിന്റെ ആദ്യ സ്റ്റോറും ഇന്തോനേഷ്യയിലെ…\nചിക്കിംഗ് ഇനി ആഫ്രിക്കന് രാജ്യമായ അംഗോളയിലേക്ക്; അംഗോളയിലെ ടാലറ്റോണ ഗ്രൂപ്പുമായി ചിക്കിംഗ് ഫ്രാഞ്ചൈസി…\nചിക്കിംഗ് ഇനി ന്യൂസിലാന്‍ഡിലും; ചിക്കിംഗിന്റെ രണ്ട് ഫ്രാഞ്ചൈസി സ്റ്റോറുകള് ന്യൂസിലാന്‍ഡില് തുറന്നു; ഹാമില്‍ട്ടണിലും…


നഗര വികസനത്തിനു കേന്ദ്രസര്‍ക്കാര് അനുവദിച്ച അമൃത് പദ്ധതി കേരളത്തില് നടപ്പാക്കുന്നില്ല; കാലാവധി അവസാനിക്കുന്ന പദ്ധതികള് നഷ്ടമാകാന് സാധ്യത - The Malayalam speaking community\nനഗര വികസനത്തിനു കേന്ദ്രസര്‍ക്കാര് അനുവദിച്ച അമൃത് പദ്ധതി കേരളത്തില് നടപ്പാക്കുന്നില്ല; കാലാവധി അവസാനിക്കുന്ന പദ്ധതികള് നഷ്ടമാകാന് സാധ്യത\nJun 20, 2019 - 13:00 Updated: Apr 13, 2020 - 16:16\nതിരുവനന്തപുരം: കേരളത്തിന്റെ നഗരവികസനത്തിനു കേന്ദ്ര സര്‍ക്കാര് അനുവദിച്ച അമൃത് പദ്ധതി കേരളത്തില് പലയിടത്തും നിലച്ചു.\nകേന്ദ്ര സര്‍ക്കാര് മൂന്നു തവണ താക്കീതു നല്‍കിയിയിട്ടും അധികൃതര് അനങ്ങിയിട്ടില്ല. ഇതോടെ 2020 ജൂണില് കാലാവധി അവസാനിക്കുന്ന പദ്ധതികള് കേരളത്തിന് നഷ്ടമാവുമെന്ന് ഏറെക്കുറേ ഉറപ്പായി.\nകേരളത്തിലെ പ്രധാന നഗരങ്ങളുടെ വികസനം ലക്ഷ്യമിട്ടാണ് അടല് മിഷന് ഫോര് റിജുവനേഷന് ആന്‍ഡ് അര്‍ബന് ട്രാന്‍സ്ഫര്‍മേഷന് എന്ന അമൃത് പദ്ധതി കേന്ദ്രസര്‍ക്കാര് ആവിഷ്‌ക്കരിച്ചത്. ഗതാഗത പരിഷ്‌ക്കരണം ജലവിതരണ പദ്ധതികള് നടപ്പാക്കല്,മലിന ജല സംസ്‌ക്കരണം, പാര്‍ക്ക് നവീകരണം, നഗരങ്ങളിലെ ഓടകളുടെ നിര്‍മാണം. എന്നിവയാണ് ഇതിലെ പ്രധാന പദ്ധതികള്.\nകേരളത്തിലുടനീളം നടക്കുന്ന അമൃത് പദ്ധതിയുടെ മൊത്തം ചെലവിന്റെ പകുതി കേന്ദ്രസര്‍ക്കാര് വഹിക്കും. സംസ്ഥാന സര്‍ക്കാര് മുപ്പത് ശതമാനവും തദ്ദേശ സ്ഥാപനങ്ങള് 20 ശതമാനവും വഹിക്കണം. തിരുവനന്തപുരം, കൊല്ലം, കൊച്ചി, തൃശൂര്, കോഴിക്കോട്, കണ്ണൂര് കോര്‍പ്പറേഷനുകളിലും\nപാലക്കാട്, ഗുരുവായൂര്, ആലപ്പുഴ എന്നിടങ്ങളിലെ നഗരസഭകളിലുമാണ് പദ്ധതി നടപ്പാക്കാന് ലക്ഷ്യമിട്ടിരുന്നത്.\nനഗരവികസന മന്ത്രാലയം അനുവദിച്ച 2357 കോടി രൂപയില് ഇതുവരെ 1418 കോടി രൂപയുടെ പദ്ധതികള്‍ക്ക് മാത്രമാണ് സര്‍ക്കാര് കരാര് നല്‍കിയത്.\nഎന്നാല് കരാര് നല്‍കിയ പദ്ധതികളില് വളരെക്കുറച്ച് എണ്ണത്തിന്റെ നിര്‍മ്മാണം മാത്രമാണ് നിലവില് സംസ്ഥാനത്തെ പലഭാഗത്തും നടക്കുന്നത്, മഴക്കാലം ആരംഭിച്ചത് മുതല് അതും നിലച്ച മട്ടിലാണ്.\nകേന്ദ്രസര്‍ക്കാര് മൂന്നു തവണ താക്കീത് നല്‍കിയിട്ടും അധികൃതര്‍ക്ക് ഇതുവരെ ഒരു അനക്കവും ഉണ്ടായിട്ടില്ല. നിര്‍മ്മാണം ഇനിയും വൈകിയാല് പണം നഷ്ടമാകുമെന്ന് കേന്ദ്രം, സംസ്ഥാനത്തിന് അയച്ച കത്തില് വ്യക്തമാക്കുന്നു. തിരുവനന്തപുരത്താണ് നിലവില് ഏറ്റവും കൂടുതല് പദ്ധതികള് നടപ്പാക്കാനുള്ളത്. 271 എണ്ണത്തില് 39 എണ്ണം മാത്രമാണ് ഇതുവരെ തുടങ്ങാനായത്.\nEditor Jul 3, 20190466


ലെനോവോ യോഗ ഡ്യുയറ്റ് 7ഐ, ഐഡിയപാഡ് ഡ്യുയറ്റ് 3ഐ പുറത്തിറക്കി | Future Kerala\nലെനോവോ യോഗ ഡ്യുയറ്റ് 7ഐ, ഐഡിയപാഡ് ഡ്യുയറ്റ് 3ഐ പുറത്തിറക്കി\nയഥാക്രമം 79,999 രൂപയിലും 29,999 രൂപയിലുമാണ് വില ആരംഭിക്കുന്നത്. ജൂലൈ 12 ന് ഉച്ചയ്ക്ക് 12 മണിക്ക് വില്‍പ്പന ആരംഭിക്കും\nലെനോവോ യോഗ ഡ്യുയറ്റ് 7ഐ, ലെനോവോ ഐഡിയപാഡ് ഡ്യുയറ്റ് 3ഐ എന്നീ ഡിറ്റാച്ചബിള് ലാപ്‌ടോപ്പുകള് ഇന്ത്യന് വിപണിയില് അവതരിപ്പിച്ചു. യഥാക്രമം 79,999 രൂപയിലും 29,999 രൂപയിലുമാണ് വില ആരംഭിക്കുന്നത്. ജൂലൈ 12 ന് ഉച്ചയ്ക്ക് 12 മണിക്ക് വില്‍പ്പന ആരംഭിക്കും. ആദ്യ മോഡല് ലെനോവോ വെബ്‌സൈറ്റിലും ആമസോണിലും ലഭിക്കും. രണ്ടാമത്തെ മോഡല് ലെനോവോ.കോം, ഓണ്‍ലൈന് പാര്‍ട്ണര് പ്രോഗ്രാമുകള് എന്നിവിടങ്ങളില് നിന്ന് വാങ്ങാന് കഴിയും. ലെനോവോ യോഗ ഡ്യുയറ്റ് 7ഐ വരുന്നത് സ്ലേറ്റ് ഗ്രേ കേസ് നിറത്തിലും ലെനോവോ ഐഡിയപാഡ് ഡ്യുയറ്റ് 3ഐ വിപണിയിലെത്തുന്നത് ഗ്രാഫൈറ്റ് ഗ്രേ കേസ് നിറത്തിലുമാണ്.\nവിദൂരത്തെ ജോലി, ഓണ്‍ലൈന് പഠനം, വര്‍ച്വല് ഒത്തുചേരല് എന്നിവ എളുപ്പമാക്കുന്നതിന് രൂപകല്‍പ്പന ചെയ്തതാണ് ഈ ഡിവൈസുകള്. കിക്ക്‌സ്റ്റാന്‍ഡ് സഹിതമോ അല്ലാതെയോ ടാബ്‌ലറ്റ് മോഡിലേക്ക് ഈ2ഇന് 1 ഡിവൈസുകള് മാറ്റാന് കഴിയും. കീബോര്‍ഡ് ഘടിപ്പിച്ചാല് സാധാരണ ലാപ്‌ടോപ്പായി ഉപയോഗിക്കാം.\nലെനോവോ യോഗ ഡ്യുയറ്റ് 7ഐ\nവിന്‍ഡോസ് 10 ഓപ്പറേറ്റിംഗ് സിസ്റ്റത്തിലാണ് ലെനോവോ യോഗ ഡ്യുയറ്റ് 7ഐ പ്രവര്‍ത്തിക്കുന്നത്. 450 നിറ്റ് പരമാവധി തെളിച്ചം, ഗൊറില്ല ഗ്ലാസ്3സുരക്ഷ എന്നിവ സഹിതം 13 ഇഞ്ച് ഡബ്ല്യുക്യുഎച്ച്ഡി 2കെ (2160, 1350 പിക്‌സല്) ഐപിഎസ് ടച്ച്‌സ്‌ക്രീന് ഡിസ്‌പ്ലേ നല്‍കി. ഇന്റലിന്റെ പതിനൊന്നാം തലമുറ കോര് ഐ5 സിപിയു കരുത്തേകുന്നു. ഇന്റല് ഐറിസ് എക്‌സ്ഇ ഗ്രാഫിക്‌സ് നല്‍കി. 16 ജിബി വരെ റാം, ഒരു ടിബി വരെ പിസിഐഇ എസ്എസ്ഡി എന്നിവ ലഭിച്ചു. പിറകില്5മെഗാപിക്‌സല് കാമറ, മുന്നില്5മെഗാപിക്‌സല് ഇന്‍ഫ്രാറെഡ് കാമറ എന്നിവ നല്‍കി. 10 മണിക്കൂറിലധികം ബാറ്ററി ചാര്‍ജ് നീണ്ടുനില്‍ക്കും. ലെനോവോ ‘ക്യു കണ്‍ട്രോള് ഇന്റലിജന്റ് കൂളിംഗ്’ ഫീച്ചര് നല്‍കിയതിനാല് 20 ശതമാനം കൂടുതലായി ചാര്‍ജ് നീണ്ടുനില്‍ക്കും.\nഡോള്‍ബി വിഷന്, ഡോള്‍ബി ഓഡിയോ, ഡോള്‍ബി ആറ്റ്‌മോസ് എന്നിവ സപ്പോര്‍ട്ട് ചെയ്യും. ലെനോവോ ഇ കളര് പെന്, എച്ച്ഡി ഓഡിയോ ചിപ്പ്, ഒരു വാട്ടിന്റെ രണ്ട് സ്റ്റീരിയോ സ്പീക്കറുകള് എന്നിവയാണ് മറ്റ് വിശേഷങ്ങള്. ടുഫ് റൈന്‍ലാന്‍ഡ് ലോ ബ്ലൂ ലൈറ്റ് സാക്ഷ്യപത്രം സവിശേഷതയാണ്. മൂന്ന് യുഎസ്ബി ടൈപ്പ് സി പോര്‍ട്ടുകള് നല്‍കി. ഇവയില് രണ്ടെണ്ണത്തിലൂടെ വീഡിയോ ഔട്ട് സാധ്യമാകും. എസ്ഡി കാര്‍ഡ് റീഡര്, ഹെഡ്‌ഫോണ് ജാക്ക് എന്നിവയും ലഭിച്ചു. വൈഫൈ 6, ബ്ലൂടൂത്ത് വേര്‍ഷന്5എന്നിവയാണ് കണക്റ്റിവിറ്റി ഓപ്ഷനുകള്. 1.16 കിലോഗ്രാമാണ് ലാപ്‌ടോപ്പിന്റെ ഭാരം. ലെനോവോ വോയ്‌സ് അസിസ്റ്റന്റ് സപ്പോര്‍ട്ട് ചെയ്യും.\nലെനോവോ ഐഡിയപാഡ് ഡ്യുയറ്റ് 3ഐ\n330 നിറ്റ് പരമാവധി തെളിച്ചം സഹിതം 10.23 ഇഞ്ച് ഡബ്ല്യുയുഎക്‌സ്ജിഎ (1920, 1080 പിക്‌സല്) ഐപിഎസ് ഡിസ്‌പ്ലേയാണ് ഉപയോഗിക്കുന്നത്. വിന്‍ഡോസ് 10 ഓപ്പറേറ്റിംഗ് സിസ്റ്റത്തില് പ്രവര്‍ത്തിക്കുന്നു. ഇന്റല് സെലറോണ് എന്4020 പ്രൊസസറുകളാണ് കരുത്തേകുന്നത്.4ജിബി റാം, 128 ജിബി ഇഎംഎംസി സ്‌റ്റോറേജ് ലഭിച്ചു. പിറകില്5മെഗാപിക്‌സല് കാമറ,2മെഗാപിക്‌സല് സെല്‍ഫി കാമറ നല്‍കി. ഇന്റല് യുഎച്ച്ഡി ഗ്രാഫിക്‌സ് 600 ലഭിച്ചു. ലെനോവോ ഡിജിറ്റല് പെന്, എച്ച്ഡി ഓഡിയോ ചിപ്പ്, ഒരു വാട്ടിന്റെ രണ്ട് സ്റ്റീരിയോ സ്പീക്കറുകള്, ഡോള്‍ബി ഓഡിയോ എന്നിവ സപ്പോര്‍ട്ട് ചെയ്യും. കണക്റ്റിവിറ്റി ആവശ്യങ്ങള്‍ക്കായി ബ്ലൂടൂത്ത് വേര്‍ഷന്5നല്‍കി. 0.86 കിലോഗ്രാമാണ് ഭാരം.\nബാറ്ററി പൂര്‍ണമായി ചാര്‍ജ് ചെയ്താല് ഏഴ് മണിക്കൂര് നീണ്ടുനില്‍ക്കും. 360 ഡിഗ്രി ഇരട്ട മൈക്കുകള് സഹിതം ‘കോര്‍ട്ടാന’ ഡിജിറ്റല് അസിസ്റ്റന്റ് നല്‍കിയതിനാല് ഹാന്‍ഡ്‌സ് ഫ്രീ ആശയവിനിമയം എളുപ്പമായിരിക്കും. വെബ്കാമിന് പ്രൈവസി ഷട്ടര് കൂടി നല്‍കി.\nNext രണ്ട് 4കെ സ്മാര്‍ട്ട് ടിവികളുമായി ഹൈസെന്‍സ്


'ഉത്തരങ്ങൾ എസ്എംഎസ് ആയി അയച്ചു, ഫോൺ കാണാനില്ല': പൊലീസുകാരൻ ഗോകുലിന്‍റെ മൊഴി\nTrivandrum, First Published 3, Sep 2019, 8:51 PM IST\nഉത്തരങ്ങൾ അയക്കാൻ ഉപയോഗിച്ച ഫോൺ നഷ്ടപ്പെട്ടുവെന്നും ഗോകുല് മൊഴിനല്‍കി. ക്രൈംബ്രാഞ്ച് ഡിവൈഎസ്പി ഹരികൃഷ്ണന്‍റെ നേതൃത്വത്തിലാണ് ഗോകുലിനെ ചോദ്യം ചെയ്തത്.\nതിരുവനന്തപുരം: പിഎസ്‍സി പരീക്ഷാ റാങ്ക് പട്ടികയിൽ ഇടം നേടിയ മുൻ എസ്എഫ്ഐ നേതാക്കൾക്ക് കോപ്പിയടിക്കാൻ സഹായം നൽകിയെന്ന് സമ്മതിച്ച് പൊലീസുകാരൻ ഗോകുൽ. യൂണിവേഴ്‍സിറ്റി കോളേജില് നിന്ന് ചോർന്ന് കിട്ടിയ ചോദ്യപ്പേപ്പർ പരിശോധിച്ച് എസ്എംഎസുകളായി ഉത്തരം അയച്ചുവെന്നാണ് അഞ്ചാം പ്രതിയായ ഗോകുല് ചോദ്യം ചെയ്യലിൽ സമ്മതിച്ചത്.\nഐജി ശ്രീജിത്തിന്‍റെ നേതൃത്വത്തിൽ നടത്തിയ ചോദ്യം ചെയ്യലിലാണ് പ്രതിയായ പൊലീസുകാരൻ ഗോകുൽ കുറ്റംസമ്മതിച്ചത്. പരീക്ഷ തുടങ്ങിയ ശേഷം ചോദ്യപേപ്പർ ചോര്‍ന്ന് കിട്ടിയെന്നും പിഎസ്‍സി പരിശീലനകേന്ദ്രം നടത്തുന്ന ഒരു സുഹൃത്തിന്‍റെ സഹായത്തോടെ ഉത്തരങ്ങൾ അയച്ചുകൊടുത്തു എന്നുമാണ് മൊഴി. എന്നാൽ ചോദ്യപേപ്പർ ആരാണ് ചോർത്തി നൽകിയതെന്ന് അറിയില്ലെന്നാണ് ഗോകുലിന്‍റെ മൊഴി. കേസിലെ മറ്റൊരു പ്രതിയായ സഫീറിനാണ് ചോദ്യപേപ്പർ കിട്ടിയതെന്നാണ് ഗോകുൽ ക്രൈംബ്രാഞ്ചിനോട് പറഞ്ഞത്.\nഉത്തരങ്ങൾ അയക്കാൻ ഉപയോഗിച്ച മൊബൈൽ ഫോൺ കളഞ്ഞുപോയെന്നും മൊഴി നൽകി. മൂന്ന് ദിവസത്തേക്കാണ് ഗോകുലിനെ ക്രൈംബ്രാഞ്ച് കസ്റ്റഡിയിൽ വാങിയത്. അതേസമയം അന്നേ ദിവസം പരീക്ഷാ ഡ്യൂട്ടിയിലുണ്ടായിരുന്ന ഉദ്യോഗസ്ഥരെയും ക്രൈംബ്രാഞ്ച് ചോദ്യം ചെയ്തു. ക്രമക്കടേ് കണ്ടെത്തിയ പരീക്ഷയുടെ ചുമതല ഉണ്ടായിരുന്ന എല്ലാ ഉദ്യോഗസ്ഥരുടെയും വിവരങ്ങൾ പിഎസ്‍സി സെക്രട്ടറി ക്രൈബ്രാഞ്ചിന് കൈമാറിയിട്ടുണ്ട്. ഇവരെയും ഉടൻ ചോദ്യം ചെയ്യും.\nഅതേ സമയം അന്വേഷണത്തിൽ പ്രതികള്‍ക്ക് രക്ഷപ്പെടാൻ പിഎസ്‍സിയുടെ നടപടികള് കാരണമായെന്നാണ് ക്രൈംബ്രാഞ്ചിന്‍റെ വിലയിരുത്തൽ. ക്രമക്കേട് കണ്ടെത്തിയതും പ്രതികള് ഉപയോഗിച്ച മൊബൈലിന്‍റെ വിശദാംശങ്ങള് പിഎസ്‍സി പുറത്തുവിട്ടിരുന്നു. ഇതിന് പിന്നാലെയാണ് പ്രതികള് ഒളിവിൽ പോയതും തെളിവുകള് നശിപ്പിക്കപ്പെടാൻ ഇടയായതുമെന്നാണ് ക്രൈംബ്രാഞ്ചിന്‍റെ നിലപാട്.\nLast Updated 9:11 PM IST


റബര് ഇറക്കുമതിത്തീരുവ ഇനി കിലോയ്ക്ക് 20.46 രൂപ | പത്രവാര്‍ത്തകള് - യൂണികോഡില്\n← 651 കാരിക്കേച്ചറുകളില് സജ്ജീവിന്റെ ‘ഉത്രാടപ്പാച്ചില്’\nദേശീയ പണിമുടക്ക് നാളെ അര്‍ധരാത്രി മുതല് →\nഓഗസ്റ്റ് 26, 2010 · 6:37 am\nറബര് ഇറക്കുമതിത്തീരുവ ഇനി കിലോയ്ക്ക് 20.46 രൂപ\nന്യൂഡല്‍ഹി: റബറിന്റെ ഇറക്കുമതിത്തീരുവ 20 ശതമാനത്തില്‍നിന്ന് 7.5 ശതമാനമായി കുറച്ച നടപടി കേന്ദ്രസര്‍ക്കാര് പിന്‍വലിച്ചു. പകരം കിലോഗ്രാമിന് 20.46 രൂപയായി തീരുവ നിശ്ചയിക്കും. കേന്ദ്ര വാണിജ്യമന്ത്രി ആനന്ദ് ശര്‍മയുമായി കേരളത്തില്‍നിന്നുള്ള എം.പി.മാര് ബുധനാഴ്ച നടത്തിയ ചര്‍ച്ചയുടെ അടിസ്ഥാനത്തിലാണിത്. പുതിയ നിര്‍ദേശപ്രകാരം റബര് വില എത്രതന്നെയായാലും തീരുവ 20.46 രൂപയില് കൂടില്ല.\nഒരു ലക്ഷം ടണ് റബര് ഇറക്കുമതി ചെയ്യാനുള്ള തീരുമാനവും കേന്ദ്രസര്‍ക്കാര് പിന്‍വലിച്ചു. പകരം 25,000 ടണ് മാത്രമായിരിക്കും ആദ്യഘട്ടത്തില് ഇറക്കുമതി ചെയ്യുക. ആഭ്യന്തരവിപണിയില് അതിന്റെ പ്രതിഫലനങ്ങള് മൂന്നാഴ്ച പരിശോധിച്ചശേഷമേ തുടര്‍ന്ന് ഇറക്കുമതി വേണോയെന്ന് തീരുമാനിക്കൂ.\nആഭ്യന്തരവിപണിയില് റബറിന്റെ കഴിഞ്ഞ മൂന്നുവര്‍ഷത്തെ ശരാശരി വില പരിഗണിച്ചശേഷമേ തീരുവ നിശ്ചയിക്കാവൂ എന്ന് റബര് ബോര്‍ഡ് ചെയര്‍മാന്റെ നേതൃത്വത്തിലുള്ള വിദഗ്ധസമിതി നിര്‍ദേശിച്ചിരുന്നു. അതായത്, 2007-08ലെ ശരാശരി വിലയായ 90 രൂപ, 2008-09ലെ 101.12 രൂപ, 2009-10ലെ 114.98 രൂപ എന്നിവയുടെ ആകെ ശരാശരി 102.38 രൂപയാണ്. ഇതിന്റെ 20 ശതമാനമായ 20.46 രൂപയാണ് തീരുവയായി നിശ്ചയിച്ചത്. ഇപ്പോഴത്തെ വിപണിവില 156 രൂപയാണെങ്കില് ഇതോടൊപ്പം 20.46 രൂപകൂടി ചേര്‍ത്ത് 176.46 രൂപയും ഹാന്‍ഡ്‌ലിങ് ചാര്‍ജും ഉള്‍പ്പെടെയാകും ഇറക്കുമതിവില. അതായത് തീരുവ ഏതാണ്ട് 13 ശതമാനം.\nഎന്നാല്, കിലോഗ്രാമിന് 180 രൂപയില് കുറച്ച് ഇറക്കുമതി ചെയ്യാന് അനുവദിക്കുകയില്ലെന്നും മന്ത്രി ആനന്ദ് ശര്‍മ പറഞ്ഞതായി എം.പി.മാര് അറിയിച്ചു.\nഇപ്പോള് ആഭ്യന്തരവിപണിയില് റബര് ആവശ്യത്തിനു ലഭ്യമല്ല എന്നുപറഞ്ഞാണ് ഇറക്കുമതി ചെയ്യാന് കേന്ദ്രം തീരുമാനിച്ചത്. എന്നാല്, അടുത്ത ആഴ്ചയോടെ സീസണ് ആരംഭിക്കുന്ന കാര്യം എം.പി.മാര് ചൂണ്ടിക്കാട്ടി. എം.പി.മാരായ പി.ടി. തോമസ്, ആന്‍േറാ ആന്റണി, പീതാംബരക്കുറുപ്പ്, കെ.പി. ധനപാലന്, എം.കെ. രാഘവന്, കൊടിക്കുന്നില് സുരേഷ്, എ.സി. ഷണ്മുഖദാസ്, പി.സി. ചാക്കോ, പി. കരുണാകരന്, എ. സമ്പത്ത്, കെ.എന്. ബാലഗോപാല്, ജോസ് കെ. മാണി എന്നിവര് മന്ത്രിയുമായുള്ള ചര്‍ച്ചയില് പങ്കെടുത്തു.\nഅതേസമയം, മന്ത്രി ആനന്ദ് ശര്‍മയുമായി കേരളത്തില്‍നിന്നുള്ള എം.പി.മാര് നടത്തിയ ചര്‍ച്ച ഫലം കണ്ടില്ലെന്ന് ജോസ് കെ. മാണി എം.പി. പറഞ്ഞു. റബറിന്റെ ഇറക്കുമതിത്തീരുവ 20 ശതമാനത്തില്‍നിന്ന് ഒട്ടും കുറയ്ക്കരുതെന്നും ജോസ് കെ. മാണി ആവശ്യപ്പെട്ടു.\nസ്വാഭാവിക റബറിന്റെ ഇറക്കുമതിത്തീരുവ കിലോയ്ക്ക് 20.46 രൂപയില് കൂടാന് പാടില്ലെന്നാണ് മന്ത്രി മുന്നോട്ടുവെച്ച നിര്‍ദേശം. അങ്ങനെ വരുമ്പോള് തീരുവ ഏതുസമയവും 20 ശതമാനത്തില് താഴെ നില്ക്കും. ഇതു റബര് കര്‍ഷകര്‍ക്ക് സ്വീകാര്യമല്ല.\nറബര് കര്‍ഷകരുടെ ആവശ്യം പൂര്‍ണമായി അംഗീകരിക്കാന് കേന്ദ്രം തയ്യാറാവണമെന്നാവശ്യപ്പെട്ട് കേരളാ കോണ്‍ഗ്രസ് (എം) വ്യാഴാഴ്ച രാവിലെ പാര്‍ലമെന്റ് മാര്‍ച്ച് നടത്തും.\nTagged as ഇറക്കുമതി, തീരുവ, റബ്ബര്


താനൂരിലെ ലീഗ് പ്രവര്‍ത്തകനെ കൊന്നത്5അംഗ സിപിഎം സംഘം; പ്രതികളെ തിരിച്ചറിഞ്ഞു; അറസ്റ്റ് ഉടന് – Jaihind TV\nതാനൂരിലെ ലീഗ് പ്രവര്‍ത്തകനെ കൊന്നത്5അംഗ സിപിഎം സംഘം; പ്രതികളെ തിരിച്ചറിഞ്ഞു; അറസ്റ്റ് ഉടന്\nതാനൂരിലെ ലീഗ് പ്രവര്‍ത്തകന് ഇസ്ഹാഖിന്‍റെ കൊലപാതകത്തിന് പിന്നിലെ അഞ്ചംഗ സിപിഎം സംഘം. പ്രതികളെ തിരിച്ചറിഞ്ഞെന്നും അറസ്റ്റ് ഉടൻ ഉണ്ടാകുമെന്നും പോലീസ് അറിയിച്ചു. ഇതുമായി ബന്ധപ്പെട്ട്5പേരെ പൊലീസ് കസ്റ്റഡിയിലെടുത്തു. വൈകാതെ അറസ്റ്റുണ്ടാകുമെന്ന് മലപ്പുറം എസ് പി അബ്ദുള് കരിം പറഞ്ഞു. പ്രതികളുമായി അടുത്ത് ബന്ധമുള്ളവരെയും ചോദ്യം ചെയ്യുകയാണ്. അതേസമയം, സിപിഎമ്മിന്‍റെ കൊലക്കത്തി രാഷ്ട്രീയത്തിനെതിരെ പ്രതിഷേധം ശക്തമാകുന്നു. ലീഗ് പ്രവർത്തകന്‍റെ കൊലപാതകത്തിൽ പ്രതിഷേധിച്ച് മലപ്പുറത്തെ തീരദേശ മേഖലകളിൽ യുഡിഎഫ് ഹർത്താൽ ആചരിക്കുകയാണ്. വൈകീട്ട് ആറ് മണിവരെയാണ് ഹർത്താൽ.\nമലപ്പുറം താനൂരിൽ ഇന്നലെ രാത്രി എട്ട് മണിയോടെയായിരുന്നു സംഭവം. മുസ്ലീം ലീഗ് പ്രവർത്തകൻ അഞ്ചുടി സ്വദേശി ഇസ്ഹാഖാണ് വെട്ടേറ്റ് കൊല്ലപ്പെട്ടത്. 36 വയസ്സായിരുന്നു. കൊലപാതകത്തിന് പിന്നിൽ സിപിഎമ്മാണെന്ന് മുസ്ലീംലീഗ് ആരോപിച്ചു. വൈദ്യുതി നിലച്ച സമയത്താണ് അക്രമികൾ യുവാവിനെ ആക്രമിച്ചത്. ജുമാ മസ്ജിദിലേക്ക് നിസ്‌കരിക്കാൻ പോകുന്ന സമയത്താണ് ഇസ്ഹാഖിന് നേരെ ആക്രമണം നടന്നത്. ഇരുട്ടിൽ നിലവിളി കേട്ട് ഓടിയെത്തിയ നാട്ടുകാരാണ് വെട്ടേറ്റ നിലയിൽ ഇസ്ഹാഖിനെ കണ്ടത്. പരിക്കേറ്റ ഇയാളെ തിരൂർ താലൂക്ക് ആശുപത്രിയിലേക്ക് കൊണ്ട് പോയെങ്കിലും ജീവൻ രക്ഷിക്കാനായില്ല.\nസിപിഎം – ലീഗ് സംഘർഷം ഉണ്ടായിരുന്ന സ്ഥലമാണ് അഞ്ചുടി. സംഭവസ്ഥലത്ത് പോലീസ് ക്യാമ്പ് ചെയ്യുന്നുണ്ട്. മലപ്പുറം ജില്ലയിലെ തീരദേശം ഉൾപ്പെടുന്ന മണ്ഡലങ്ങളിൽ രാവിലെ6മണി മുതല് വൈകിട്ട്6മണി വരെയാണ് യു.ഡി.എഫ് ഹർത്താലിന് ആഹ്വാനം ചെയ്തിട്ടുള്ളത്. പൊന്നാനി, തവനൂർ , തിരൂർ, താനൂർ, വള്ളിക്കുന്ന്, തിരൂരങ്ങാടി, പരപ്പനങ്ങാടി എന്നീ പോലീസ് സ്റ്റേഷൻ പരിധികളിലാണ് ഹർത്താൽ.


ജയചന്ദ്രന് ഹൈക്കോടതി നോട്ടീസ് | HC notice for Jayachandran - Malayalam Oneindia\nജയചന്ദ്രന് ഹൈക്കോടതി നോട്ടീസ്\nകൊച്ചി: വ്യാജരേഖക്കേസിലെ നാലാം പ്രതി ആര്. ജയചന്ദ്രന് ഹൈക്കോടതി നോട്ടീസ് അയച്ചു.\nജയചന്ദ്രന് കീഴ്ക്കോടതി അനുവദിച്ച ജാമ്യം റദ്ദാക്കണമെന്ന് ആവശ്യപ്പെട്ട് സര്‍ക്കാര് സമര്‍പ്പിച്ച ഹര്‍ജിയിന്മേലാണ് നോട്ടീസയച്ചത്. ജയചന്ദ്രനെ കസ്റഡിയില് വിട്ടുകിട്ടിയാല് മാത്രമേ കേസില് തുടര്‍ന്ന് തെളിവുകള് ശേഖരിക്കാനാവൂ എന്ന് ചൂണ്ടിക്കാട്ടിയാണ് സര്‍ക്കാര് ഹര്‍ജി നല്‍കിയത്.\nവ്യാജരേഖക്കേസ് അന്വേഷണത്തില് ക്രൈംബ്രാഞ്ചിന് കണ്ടെത്താനുള്ള രണ്ട് പേരെ തിരിച്ചറിയാന് ജയചന്ദ്രനേ കഴിയൂവെന്ന് ഹര്‍ജിയില് പറയുന്നു. സൂര്യാ ടി വിയിലേക്ക് വിളിക്കാന് ഉപയോഗിച്ചുവെന്ന് പറയുന്ന മൊബൈല് ഫോണ് മധു എന്നയാള്‍ക്ക് കൈമാറിയെന്നാണ് ജയചന്ദ്രന് അന്വേഷണ സംഘത്തിന് മുമ്പാകെ മൊഴി നല്‍കിയത്. വ്യാജരേഖ സൂര്യാ ടി വി ഓഫീസിലെത്തിച്ചത് പ്രവീണ് എന്നയാളാണെന്നും പറഞ്ഞിരുന്നു. ഇവരെ രണ്ടു പേരെയും തിരിച്ചറിയാന് ജയചന്ദ്രന് മാത്രമേ കഴിയൂ.\nകേസിലെ രണ്ടാം പ്രതിയായ അനില് പി. ശ്രീരംഗത്തിന്റെ ജാമ്യം റദ്ദാക്കാനും സര്‍ക്കാര് ആവശ്യപ്പെട്ടിട്ടുണ്ട്. അതേ സമയം കേസിലെ മറ്റൊരു പ്രതിയായ ശോഭനാ ജോര്‍ജ് എം എല് എയുടെ ജാമ്യം റദ്ദാക്കാന് ഹൈക്കോടതിയെ സമീപിക്കേണ്ടതില്ലെന്ന് സര്‍ക്കാര് തീരുമാനിച്ചിരുന്നു. ശോഭനയുടെ ജാമ്യം റദ്ദാക്കാന് ഹൈക്കോടതിയെ സമീപിക്കണമെന്ന ക്രൈംബ്രാഞ്ചിന്റെ ശുപാര്‍ശ സര്‍ക്കാര് തള്ളുകയായിരുന്നു.


സ്ഥാനാർത്ഥിപ്പട്ടികയെ ചൊല്ലി ബി.ജെ.പിയിൽ കലഹം\nമുരളീധര പക്ഷത്തെയും കൃഷ്ണദാസ് പക്ഷത്തെയും നേതാക്കളാണ് പിള്ളക്കെതിരെ കേന്ദ്ര നേതൃത്വത്തിന് പരാതി നൽകിയത്. അതേസമയം സീറ്റ് ധാരണയിലെത്താതെ ബി.ജെ.പി പട്ടിക പ്രഖ്യാപിച്ചതിൽ ബി.ഡി.ജെ.എസ്...\n14 Feb, 2019 at 02:20 PM\nതെരഞ്ഞെടുപ്പ് സമിതി ചേരാതെ സ്ഥാനാർഥി പട്ടിക കേന്ദ്ര നേതൃത്വത്തിന് നൽകിയത് സംബന്ധിച്ച് ബി.ജെ.പിയിൽ കലഹം. സ്ഥാനാർത്ഥിപ്പട്ടിക ഏകപക്ഷീയമായി തയ്യാറാക്കിയെന്നാരോപിച്ച് സംസ്ഥാന പ്രസിഡന്റിനെതിരെ മറുവിഭാഗങ്ങൾ പരാതി നൽകി. മുരളീധര പക്ഷത്തെയും കൃഷ്ണദാസ് പക്ഷത്തെയും നേതാക്കളാണ് പിള്ളക്കെതിരെ കേന്ദ്ര നേതൃത്വത്തിന് പരാതി നൽകിയത്. അതേസമയം സീറ്റ് ധാരണയിലെത്താതെ ബി.ജെ.പി പട്ടിക പ്രഖ്യാപിച്ചതിൽ ബി.ഡി.ജെ.എസ് അതൃപ്തി അറിയിച്ചു.\nതെരഞ്ഞടുപ്പ് സമിതി ചേരുകയോ മതിയായ ചർച്ചകൾ നടത്തുകയോ ചെയ്യാതെയാണ് സംസ്ഥാന പ്രസിഡന്റ് പട്ടിക തയ്യാറാക്കിയതെന്നാണ് പരാതി. ഇതാണ് ബി.ജെ.പിയിൽ പുതിയ കലഹത്തിന് കാരണം. കോർ കമ്മിറ്റിയിൽ വിശദമായ ചർച്ച ഉണ്ടായില്ലെന്നും വി മുരളീധര പക്ഷത്തെയും കൃഷ്ണദാസ് പക്ഷത്തെയും നേതാക്കൾ പറയുന്നു. കഴിഞ്ഞ ദിവസം തിരുവനന്തപുരത്ത് എത്തിയ അഖിലേന്ത്യാ സംഘടനാ സെക്രട്ടറി രാംലാൽ നേതാക്കളുമായി ആശയ വിനിമയം നടത്തിയതല്ലാതെ കാര്യമായ ചർച്ച ഉണ്ടായില്ലെന്നും ഇവർ ചൂട്ടിക്കാട്ടുന്നു.\nദേശീയ ജനറൽ സെക്രട്ടറി മുരളീധര റാവുവിന്റെ നേതൃത്വത്തിൽ അടുത്ത ദിവസം ചേരുന്ന കോർ കമ്മിറ്റി യോഗത്തിലും സംസ്ഥാന അദ്ധ്യക്ഷനെതിരെ വിമർശനം ഉയരും. കൃഷ്ണദാസ് പക്ഷത്തോടുള്ള നേരത്തെയുണ്ടായിരുന്ന അടുപ്പം ഇപ്പോൾ പി.എസ് ശ്രീധരൻപിള്ളയ്ക്കില്ലാത്തത് പ്രസിഡന്റിന് തിരിച്ചടിയായി. മുരളീധര പക്ഷത്തെ കെ.സുരേന്ദ്രന്റെ പേര് അഞ്ച് മണ്ഡലങ്ങളിൽ പരിഗണിച്ചെങ്കിലും ഈ വിഭാഗം മെരുങ്ങിയിട്ടില്ല. ഇതിനിടയിൽ ഏതൊക്കെ സീറ്റെന്നും എത്ര സീറ്റെന്നും സംബന്ധിച്ച് ധാരണയിലെത്താതെയാണ് ബി.ജെ.പി നീങ്ങുന്നതെന്നാണ് പ്രധാന ഘടകകക്ഷിയായ ബി.ഡി.ജെ.എസിന്റെ പരാതി.\nBJPLoksabhaGeneral Election 2019


ശബരിമലയില് ഇന്ന് മണ്ഡലപൂജ | PravasiExpress\nHome Lifestyle Religious ശബരിമലയില് ഇന്ന് മണ്ഡലപൂജ\nശബരിമല: 41 ദിവസത്തെ വ്രതാനുഷ്ഠാനം പൂര്‍ത്തിയാക്കി മണ്ഡലകാലം ഇന്ന് സമാപിക്കും. രാവിലെ പത്തിനും പതിനൊന്നേ നാൽപതിനും ഇടയിലാണ് മണ്ഡലപൂജ. പുലർച്ചെ മൂന്ന് മണിയോടെ ക്ഷേത്രനട തുറന്നു. തങ്ക അങ്കി ചാർത്തിയുള്ള അയ്യപ്പനെ ദർശിക്കാൻ ആയിരകണക്കിന് തീർഥാടകരാണ് സന്നിധാനത്തേക്ക് എത്തിക്കൊണ്ടിരിക്കുന്നത്.\nരാത്രി 9.50ന് ഹരിവരാസനം പാടി പത്തുമണിക്ക് നട അടയ്ക്കുന്നതോടെ മണ്ഡലകാലത്തിന് സമാപനമാകും. 28, 29 തീയതികളില് ദര്‍ശനം ഇല്ല. മകരവിളക്ക് മഹോത്സവത്തിനായി ഡിസംബര് മുപ്പതിന് വൈകിട്ട് അഞ്ചുമണിക്ക് നട തുറക്കും. ജനുവരി 15നാണ് മകരവിളക്ക്.\nPrevious articleകസഖ്സ്ഥാനിൽ നൂറോളം പേരുമായി സഞ്ചരിച്ച വിമാനം തകര്‍ന്നുവീണു;9മരണം\nNext articleസഹസംവിധായകൻ കരുൺ മനോഹർ വാഹനാപകടത്തിൽ മരിച്ചു


ഒരു കാലത്ത് ലക്ഷങ്ങള് സമ്പാദിച്ചു, എല്ലാം ചേച്ചി കൈക്കലാക്കി: ഷക്കീല | Shakeela| Actress Shakeela| Shakeela Interview\nഒരു കാലത്ത് ലക്ഷങ്ങള് സമ്പാദിച്ചു, എല്ലാം ചേച്ചി കൈക്കലാക്കി: ഷക്കീല\nJan 28, 2017, 09:45 AM IST\nമേക്കപ്പിലിരിക്കുമ്പോള് ഒരിക്കലും മദ്യം തൊട്ടിട്ടില്ല. ഇപ്പോള് കുടിക്കുന്നതില് ഒരു സുഖം തോന്നാതായി\nസിനിമയില് പകരക്കാരില്ലാത്തവര് കുറയും. അതിലൊരാാളാണ് ഷക്കീല. പഴയ നീലത്തരംഗം വഴിമാറിപ്പോയിട്ടും ഇപ്പോഴും മലയാളികള് ഷക്കീലയെ ഓര്‍ത്തുകൊണ്ടിരിക്കുന്നു. ഷക്കീലയെ ഓര്‍ക്കുന്നു. ഷക്കീലയെക്കുറിച്ച് സംസാരിച്ചുകൊണ്ടിരിക്കുന്നു. ഷക്കീല പക്ഷേ, ഇപ്പോള് തനിച്ചാണ്. ഏകാന്തതയുടെ വിങ്ങല് അനുഭവിച്ചു കഴിയുകയാണ്. ചെന്നൈയിലെ ഫ്‌ളാറ്റിലെ ഏകാന്തതയില് ഇരുന്ന് ഷക്കീല പറയുന്നു. ചിലപ്പോള് തോന്നും ജീവിതത്തില് ഒറ്റപ്പെട്ടുപോയി എന്ന്. എനിക്കൊരു കുടുംബം വേണമെന്നുണ്ട്. പക്ഷേ, ആരെ കല്ല്യാണം കഴിക്കും. നോ ബഡി. ഞാനിപ്പോഴും പ്രേമത്തിലാണ്. അദ്ദേഹം വിവാഹത്തിന് റെഡിയാണ്. പക്ഷേ, അദ്ദേഹത്തിന്റെ അച്ഛന് ഭയങ്കര എതിര്. ഞാന് ഇപ്പോഴും യഥാര്‍ഥ സ്‌നേഹത്തിനുവേണ്ടിയുള്ള തിരച്ചിലിലാണ്. അത് കിട്ടുന്നില്ലെങ്കില് ജീവിതം വെറുതെയാണെന്ന് തോന്നില്ലെ.?\nഗൃഹലക്ഷ്മിയുടെ പുതിയ ലക്കത്തില് രജി ആര്. നായരോടാണ് ഷക്കീല മനസ്സ് തുറന്നത്.\nമേക്കപ്പിലിരിക്കുമ്പോള് ഒരിക്കലും മദ്യം തൊട്ടിട്ടില്ല. ഇപ്പോള് കുടിക്കുന്നതില് ഒരു സുഖം തോന്നാതായി. ഇടയ്ക്ക് ഛര്‍ദിക്കാന് തോന്നും. സ്ലിമ്മാവാന് ആഗ്രഹമൊന്നുമില്ല. ഭക്ഷണം കുറച്ച് മെലിഞ്ഞപ്പോള് എന്നെ പലരും തിരിച്ചറിഞ്ഞില്ല-ഷക്കീല അഭിമുഖത്തില് പറഞ്ഞു.\nഗൃഹലക്ഷ്മി ഓണ്‍ലൈനില് വാങ്ങിക്കാം\n'എല്ലാ സ്വത്തും ഈ സിനിമയ്ക്ക് വേണ്ടി മുടക്കി, പക്ഷേ സ്ത്രീകളിത് കാണരുത്; ഷക്കീല


ന്യൂനപക്ഷസംരക്ഷണത്തിനായുള്ള ഒറ്റമൂലിയായാണ് പലരും മതരാഷ്ട്രീയത്തെ അവതരിപ്പിച്ചു കാണുന്നത്. മനുഷ്യര് മതത്തിന്‍റെ പേരില് സംഘടിക്കുകയും രാഷ്ട്രീയമായി ഒരു കുടക്കീഴില് അണിനിരക്കുകയും ചെയ്യുന്ന കിണാശ്ശേരിയാണ് ഇക്കൂട്ടര് വിഭാവനം ചെയ്യുന്നത്. ഇത്തരം സംഘടനകളില് സജീവമായുള്ള ചില അടുത്ത സുഹൃത്തുക്കള് എനിക്കുണ്ട്. പക്ഷെ അവരെയാരും ഇത്തരം കൂട്ടായ്മകളുണ്ടാവുന്നതിലെ അധാര്‍മികതയോ അപകടമോ ബോധ്യപ്പെടുത്താന് നാളിതുവരെ എനിക്ക് കഴിഞ്ഞിട്ടില്ല. എന്തിന്, ഇത്തരമൊരു ഐക്യം മുസ്ലിങ്ങൾക്കിടയിൽ ഉണ്ടാവുകയെന്നത് തികച്ചും അസ്സാധ്യമാണെന്ന വസ്തുത പോലും അംഗീകരിപ്പിക്കാനായിട്ടില്ല. ഈ വൈകിയ വേളയില് നാളെ മുതല് ചാവാന് തുടങ്ങുന്ന മതേതരത്വത്തിന്‍റെ ജാതകം നോക്കുന്നതില് കഥയില്ലെന്നറിയാം. എങ്കിലും പലപ്പോഴും ഈ സുഹൃത്തുക്കളോട് സ്വകാര്യസംഭാഷണത്തിനിടക്ക് പറഞ്ഞ ചില കാര്യങ്ങള് ഇവിടെ കൂടി പുനരാവര്‍ത്തിച്ചു ഞാനെന്‍റെ കഴപ്പ് തീര്‍ക്കട്ടെ\nഒരു മത-രാഷ്ട്രീയസംഘടന ശക്തിപ്പെടുമ്പോൾ നിലവിലുള്ള മതേതര-ദേശിയ-രാഷ്ട്രീയകക്ഷികളിലെ പ്രസ്തുത മതപ്രാതിനിധ്യം ദുർബലപ്പെടുന്നത് സ്വാഭാവികമാണ്. ഉദാഹരണമായി ഞമ്മന്റെ കാര്യം തന്നെയെടുക്കാം. മുസ്ലിം ലീഗ് കൂട്ടുകക്ഷിയായുള്ളിടത്തോളം കാലം കോണ്‍ഗ്രസ്സിലെ ഒരു മുസ്ലിം നേതാവിന് അര്‍ഹമായ പരിഗണന ലഭിക്കുന്നതിന് പ്രായോഗിക തടസ്സങ്ങളുണ്ട്. അങ്ങിനെ വരുമ്പോള് കഴിവുള്ള ഒരു മുസ്ലിം നേതാവിന് പരിഗണന ലഭിക്കാത്ത കോണ്‍ഗ്രസ്സിനേക്കാള് നല്ല സ്ഥലം ലീഗാവുന്നു. താരതമ്യേന കമ്യൂണിസ്റ്റ് പാർട്ടി പ്രവർത്തകരിലെ മുസ്ലിം പ്രാതിനിധ്യം ദയനീയമായിരിക്കുമെന്നാണ് എന്റെ ഒരൂഹം. അത് സത്യമാണെങ്കിൽ ആ പാർട്ടി വേണ്ടത്ര മുസ്ലിങ്ങളെ പരിഗണിക്കാത്തതിനുള്ള കാരണം ഇനി വേറെ തേടേണ്ട. പുതിയ പുതിയ മുസ്ലിം സംഘടനകള് ഉണ്ടാവുമ്പോള് അതിലെ നല്ലൊരു പക്ഷം അണികളും നിലവിലുള്ള മതേതരകക്ഷികളില് നിന്നും ചേക്കേറുന്നവരായിരിക്കും. അങ്ങിനെ വരുമ്പോള് നിലവിലെ മതേതരപാര്‍ട്ടികളിലെ മുസ്ലിംപ്രാതിനിധ്യ-ദുര്‍ബല ഗര്‍ഭം കൂടി ധരിക്കുന്നു. ഏതൊരു കൂട്ടത്തിനും ഒരു രാഷ്ട്രീയ സംഘടനയുടെ നയങ്ങളില് ചെലുത്താനാവുന്ന സ്വാധീനത്തിന്‍റെ തോത് നിര്‍ണ്ണയിക്കുന്നത്, ആ കൂട്ടത്തിന് പാര്‍ട്ടിയിലുള്ള പ്രാതിനിധ്യമാണ്. അതായത് ഉത്തമാ... സ്വന്തം വീട്ടിലെ കുട്ടി കരഞ്ഞാലേ പാല് ഗ്യാരണ്ടിയുള്ളൂ. പാതയോരത്ത് കിടന്ന് വാവിട്ടുകീറുന്ന കുഞ്ഞിന് പാല് കിട്ടിയാല് പറയാം കിട്ടിയെന്ന്.\nന്യൂനപക്ഷ ധ്വംസനങ്ങളെ സാമുദായിക ധ്രുവീകരണത്തിനുള്ള വളമായി മാത്രം ന്യൂനപക്ഷ മതസംഘടനകള് കാണുമ്പോള്, മറുപക്ഷം ന്യൂനപക്ഷപ്രീണനം കൊണ്ടായിരിക്കും ധ്രുവീകരണം സാധ്യമാക്കുക. രണ്ടു കൂട്ടരും ഈ ഒരേ ലക്ഷ്യത്തിനായി കള്ളകഥകള് കെട്ടിചമക്കുകയും ഒറ്റപ്പെട്ട സംഭവങ്ങളെ സാമാന്യവല്‍ക്കരിക്കുകയും പര്‍വ്വതീകരിക്കുകയും ചെയ്യും. രണ്ടു കൂട്ടരുമങ്ങിനെ പരസ്പരപൂരകങ്ങളായി കുറെനാള് പരസ്പരം ഏറ്റുമുട്ടി വികസിക്കും. പക്ഷെ ഇതൊരു അനന്തമായ പ്രതിഭാസമല്ല, ഇതിനൊരു പരിധിയുണ്ട്. രണ്ട് കൂട്ടരുടേയും പരിധികള് രണ്ടാണെന്ന് മാത്രം. ഹിന്ദുക്കളില് നിന്നും ഗോക്കളെയും മുസ്ലിങ്ങളില് നിന്നും മൂരികളെയും മാറ്റിനിര്‍ത്തിയാല് ബാക്കിവരുന്ന ചിന്തിക്കുന്ന മനുഷ്യരോളം ഈ വര്‍ഗീയധ്രുവീകരണം സാധ്യമാവും. സ്വാഭാവികമായും വലിയ ഗ്രൂപ്പിന് ഇവിടെ ഒരു മേല്‍ക്കൈയുണ്ട്. അതുകൊണ്ട് തങ്ങളുടെ പരമാവധി വളര്‍ച്ച പെട്ടെന്ന് കൈവരിക്കാന് കഴിയുക ന്യൂനപക്ഷവര്‍ഗീയ സംഘടനകള്‍ക്ക് ആയിരിക്കും. മുസ്ലിം വിരുദ്ധതയിൽ അധിഷ്ടിതം ആയ ഹിന്ദുത്വ ഐക്യത്തിന്‍റെ വളര്‍ച്ചക്കുള്ള സാധ്യത വലുതായത് കൊണ്ട് അവ കുറെ അധികം കൂടി വളരും. കാര്യശേക്ഷിയും ഇച്ചാശക്തിയുമുള്ള ഒരു മതേതരഭരണകൂടത്തിന് എപ്പോള് വേണമെങ്കിലും ന്യൂനപക്ഷ വര്‍ഗീയതക്ക് കടിഞ്ഞാണിടാന് കഴിഞ്ഞേക്കാം. പക്ഷെ ഒരു പരിധി വിട്ടു വളര്‍ന്ന ഭൂരിപക്ഷവര്‍ഗീയതയെ അടിച്ചമര്‍ത്താന് ഭരണകൂടത്തിന് സാധിച്ചേക്കണമെന്നില്ല. ഇവിടെയാണ് രണ്ടും വര്‍ഗീയത തന്നെയാണെങ്കില് കൂടിയും ഒന്ന് കൂടുതല് പേടിപ്പെടുത്തുന്ന ഒന്നാവുന്നത്. താത്വികമായ വിലയിരുത്തലുകള് കൊണ്ട് രണ്ടു വര്‍ഗീയതയും സമമെന്നോ, ഇസ്ലാം/ന്യൂനപക്ഷ വര്‍ഗീയതയാണ് കൂടുതല് സങ്കുചിതമെന്നോ സമര്‍ത്തിക്കാന് കഴിഞ്ഞേക്കാം. ഇനിയതു സത്യമാണെങ്കില് പോലും അപ്പോഴും കൂടുതല് ഭീകരവും എതിര്‍ക്കേണ്ടതും ഭൂരിപക്ഷ വര്‍ഗീയ ചിന്തകളെയാണ്. കൊതുകും കുത്തും, ആനയും കുത്തും, എന്ന് കരുതി രണ്ടും ഒന്നെന്ന് പറയില്ലല്ലോ. ഇനിയെങ്കിലും ന്യൂനപക്ഷങ്ങള് സാമുദായികമായി സംഘടിച്ചു പ്രതിരോധിക്കാന് ശ്രെമിക്കുന്നതിനു പകരം അവര് മതേതര ആശയങ്ങള് മുന്നോട്ട് വെക്കുന്ന ദേശിയകക്ഷിയുടെ ഭാഗമായി നിലകൊള്ലാന് തയ്യാറാവണം. "മതേതരത്വം ന്യൂനപക്ഷങ്ങളുടെ മാത്രം ചിലവില് വളരേണ്ട ഒന്നാണോ?" എന്നൊക്കെയുള്ള വൈകാരിക പ്രതികരണങ്ങള്‍ക്ക് ആന കുത്താനോടിച്ചിടുന്ന ഈ വേളയില് പ്രസക്തിയില്ല. ഇന്ത്യയിലെ മതേതരസങ്കല്‍പ്പം കടപ്പെട്ടിരിക്കുന്നത് ഏതെങ്കിലുമൊരു മതവിഭാഗത്തോടല്ല, കാലത്തിന് മുന്നേ നടന്ന ഒരു പറ്റം ധിഷണാശാലികളായ മനുഷ്യരോട് വേണം അതിന് നന്ദി പറയാന്. മതേതര കാഴ്ച്ചപ്പാടുകളെ പ്രോത്സാഹിപ്പിക്കേണ്ട ബാധ്യത പരിഷ്കൃത സമൂഹത്തിലെ എല്ലാവരുടെയും കടമയാണെന്ന കാര്യത്തിലൊന്നും തര്‍ക്കമില്ല. പക്ഷെ ഈ ധാര്‍മികമായ ഉത്തരവാദിത്വത്തിന് പുറത്ത് മതേതരശക്തികളോടൊപ്പം നിലയുറപ്പിക്കേണ്ട ബാധ്യത ന്യൂനപക്ഷങ്ങള്‍ക്ക് പ്രത്യേകിച്ചുണ്ട്, കാരണം അതവന്‍റെ നിലനില്‍പ്പിന്‍റെ കൂടി ആവശ്യമാണ്.\nസാമുദായികമായി സംഘടിച്ചു രാഷ്ട്രീയത്തിലിറങ്ങാത്തത് കൊണ്ടാണ് ഇന്ത്യന് മുസ്ലിംങ്ങള് അവഗണിക്കപ്പെടുന്നത് എന്നൊരു വാദം പലരും ഉന്നയിക്കാറുണ്ട്. സാമുദായികമായി സംഘടിച്ച് അവകാശങ്ങളും അധികാരവും നേടിയെടുക്കാന് കഴിഞ്ഞതിന് ഉദാഹരണമായി യുപിയില് സ്വത്വരാഷ്ട്രീയം കൈവരിച്ച വളര്‍ച്ചയെയാണ് ചൂണ്ടികാട്ടാറുള്ളത്. മനുഷ്യര്‍ക്ക് മുകളില് ജാതിയെയോ മറ്റേതെങ്കിലും സംവിധാനത്തെയോ പ്രതിഷ്ട്ടിച്ചു കൊണ്ട് രൂപപ്പെടുത്തിയിട്ടുള്ള ഏതൊരു ആശയത്തെ പോലെ തന്നെ സ്വത്വരാഷ്ട്രീയത്തിനും തികച്ചും സങ്കുചിതമായ വീക്ഷണങ്ങളാണ് ഉള്ളത്. പ്രത്യേകിച്ച് അധികാരം ലഭിച്ചതിന് ശേഷമുള്ള അവരുടെ പ്രവൃത്തികള് തീര്‍ത്തും നിരാശജനകമായിരുന്നു. നിലവിലെ വ്യവസ്ഥിതിക്കെതിരെയുള്ള പ്രതിഷേധത്തിന്‍റെ ഭാഗമായി ഉണ്ടാവുന്ന പൊട്ടിത്തെറികള് പൊതുവേ അല്‍പ്പായുസുകളാവാന് കാരണം അവക്ക് വിശാലമായ കാഴ്ച്ചപാടുകളില്ലാതെ പോവുന്നത് കൊണ്ടാണ്. സമൂഹത്തില് ക്രിയാത്മകമായ മാറ്റങ്ങള് വരുത്താന് കഴിയും വിധം ഇത്തരം ജനമുന്നേറ്റങ്ങള് നിലനില്‍ക്കണമെന്നുണ്ടെങ്കില് അവക്ക് വളരെ പെട്ടെന്ന് തന്നെ ധാര്‍മികമായൊരു ആശയ അടിത്തറ രൂപപ്പെട്ടു വരേണ്ടതുണ്ട്. അതിന് കഴിയാത്തിടത്തോളം കാലം ഈ മുന്നേറ്റങ്ങള്‍ക്ക് വളര്‍ച്ചയുടെ അടുത്ത ഘട്ടത്തിലേക്ക് കടക്കാന് കഴിയാതെ വരും. ഇന്നലെ വരെ "അ" "ഇ"യോട് ചെയ്ത അന്യായം ഇന്ന് "ഇ"ക്ക് "അ"യോട് ചെയ്യാന് കഴിയുന്നതിനെ പലപ്പോഴും നീതിയും ന്യായവും ഒക്കെയായി ചിത്രീകരിക്കാറുണ്ട്, എന്നാലിത് പ്രതികാരത്തിലുപരി ഒന്നുമല്ലെന്നുള്ളതാണ് വാസ്തവം. ഇരയുടെയും വേട്ടക്കാരന്‍റെയും വേഷങ്ങള് വെച്ചുമാറി നീതി നടപ്പിലാക്കാനുള്ള ഇത്തരം ശ്രമങ്ങള് സമൂഹത്തെ മുന്നോട്ട് നയിക്കില്ല. ഇത്തരം താല്‍ക്കാലിക പ്രാദേശിക പ്രതിഭാസങ്ങള് അരങ്ങു വാഴുന്നതോടെ അതുവരെ നിലവിലുണ്ടായിരുന്ന പുഴുകുത്ത് വീണതെങ്കിലും ജനിതകമായി പിശകില്ലാത്ത മതേതര പുരോഗമന ദേശിയ സംഘടനകള് പതുക്കെ ശോഷിച്ചു ഇല്ലാതാവുന്നു. ക്രമേണ സ്വത്വരാഷ്ട്രീയത്തിന്‍റെ പൊള്ളത്തരവും കഴിവുകേടും ബോധ്യപ്പെടുന്ന ജനതയ്ക്ക് മുന്നില് കഴിവുറ്റ ഭരണാധികാരിയുടെ വേഷത്തില് മോടിയോടെ ഫാസിസം അവതരിക്കപ്പെടും. അതോടെ മറ്റ് ചോയിസുകള് ഇല്ലാതായി കഴിഞ്ഞ ജനം പുതിയതിനെ സ്വീകരിക്കാന് തയ്യാറാവുന്നു, അവിടെയാണ് സെല്‍ഫ് മാര്‍ക്കെറ്റിങ്ങും പി ആര് ഓ ജോലിയുമെല്ലാം നിര്‍ണായകമാവുന്നത്. പെട്ടെന്ന് ദഹിക്കാന് ബുദ്ധിമുട്ട് തോന്നുന്ന ഇക്കാര്യം സത്യമാണെന്ന് പ്രയോഗത്തിലൂടെ പലവട്ടം തെളിഞ്ഞിട്ടുള്ളതാണ്. സ്വത്വരാഷ്ട്രീയം പറയുന്ന ഒരു ദളിതനും വര്‍ഗ്ഗബോധമുള്ള ഒരു സഖാവിനും എങ്ങിനെ ജാതിവ്യവസ്ഥയിലൂന്നിയുള്ള ഒരു വര്‍ഗീയപാര്‍ട്ടിയെ പിന്തുണക്കാനാവുമെന്ന ചോദ്യം ഇനിയും ചോദിച്ചു കൊണ്ടിരിക്കുന്നതില് കഥയില്ല. അതിനൊക്കെ പലവട്ടം നാം ദൃക്സാക്ഷികളായിട്ടുള്ളതാണ്\nഎഴുതി തീര്‍ന്നില്ല, പക്ഷെ പറയുന്നതും പറയാന് പോവുന്നതും ഒട്ടും ഇഷ്ടമില്ലാത്ത കാര്യം ആയതുകൊണ്ടാവണം ഭയങ്കര മടിയാവുന്നു.\nസിയാഫ് അബ്ദുള്‍ഖാദര് Jun 1, 2014, 12:09:00 PM\nഅപ്രിയ സത്യങ്ങള് !പറഞ്ഞിട്ട് കാര്യമില്ല റോഷന് .ഇത് നശിച്ചു തന്നെയേ തീരൂ ..:(\najith Jun 3, 2014, 8:29:00 PM


ഗര്‍ഭിണികള് ദിവസവും ഈന്തപ്പഴം കഴിച്ചാല് | health benefits of eating dates during pregnancy - Malayalam BoldSky\n| Published: Wednesday, September 27, 2017, 13:39 [IST]\nഗര്‍ഭിണികള്‍ക്ക് ഭക്ഷണ കാര്യത്തില് പല തരത്തില് പ്രശ്‌നങ്ങള് ഉണ്ടാവും. എന്നാല് ഇത്തരം പ്രശ്‌നങ്ങളും പ്രതിസന്ധികളും എല്ലാം മറികടന്നാണ് ഒരമ്മ കുഞ്ഞിന് ജന്മം നല്‍കുന്നത്. ഗര്‍ഭം ധരിക്കുന്ന സമയത്ത് തന്നെ പല വിധത്തിലുള്ള പ്രതിസന്ധികള് സ്ത്രീകള് അനുഭവിക്കേണ്ടതായി വരും. ഭക്ഷണ കാര്യത്തിലും മറ്റും ഇത്തരത്തിലുള്ള പ്രശ്‌നങ്ങള് നിരവധിയാണ്.\nശാരീരികോര്‍ജ്ജമാണ് ഏറ്റവും അത്യാവശ്യമായിട്ടുള്ള ഒന്ന്. പ്രത്യേകിച്ച് ഗര്‍ഭകാലത്ത് ശാരീരികോര്‍ജ്ജം വളരെ അത്യാവശ്യമാണ്. ഈന്തപ്പഴം കഴിക്കുന്നത് ഇതിന് സഹായിക്കുന്നു. ശരീരത്തിന് ശക്തി നല്‍കുന്ന തരത്തില് ആവശ്യത്തിനുള്ള പഞ്ചസാര ഈന്തപ്പഴത്തില് ഉണ്ട്. മാത്രമല്ല അമിത കലോറിയും ഇതിന് സഹായിക്കുന്നു.\nമലബന്ധത്തെ അകറ്റി നിര്‍ത്തുന്നു\nഗര്‍ഭകാലത്ത് ഗര്‍ഭിണികളെ ഏറ്റവും അലട്ടുന്ന ഒരു പ്രശ്‌നമാണ് മലബന്ധം. മലബന്ധം മൂലമുണ്ടാകുന്ന പ്രശ്‌നങ്ങള്‍ക്ക് പരിഹാരം കാണാന് ഈന്തപ്പഴത്തിന് വളരെയധികം കഴിവുണ്ട്. ഇത് വയറു നിറഞ്ഞതു പോലെ തോന്നാനും കാരണമാകുന്നു. മാത്രമല്ല ആരോഗ്യകരമായ തൂക്കം നിലനിര്‍ത്താനും സഹായിക്കുന്നു.\nഅമിനോ ആസിഡുകള് കൊണ്ട് സമ്പുഷ്ടമാണ് ഈന്തപ്പഴം. ഇതിലുള്ള പ്രോട്ടീന് ഗര്‍ഭസ്ഥശിശുവിന്റെ വളര്‍ച്ചയെ വളരെയധികം സഹായിക്കുന്നു.\nജനിതക വ്യതിയാനങ്ങള് കൊണ്ട് ജനിക്കുന്ന കുട്ടികള്‍ക്ക് പരിഹാരം കാണാനും ഈന്തപ്പഴം കഴിക്കുന്നതിലൂടെ കഴിയുന്നു. ഇതിലുള്ള ഫോളേറ്റ് ആണ് കുട്ടികളിലെ തലച്ചോറിന്റെ വളര്‍ച്ചക്കും ജനിതക പ്രശ്‌നങ്ങള്‍ക്കും പരിഹാരം കാണാന് സഹായിക്കുന്നത്.\nവിറ്റാമിന് കെ കൊണ്ട് സമ്പുഷ്ടമാണ് ഈന്തപ്പഴം. ഇത് കുട്ടികളുടെ വളര്‍ച്ചക്കും ാരോഗ്യത്തിനും വളരെ അത്യാവശ്യമായിട്ട് വേണ്ട ഒന്നാണ്. അതുകൊണ്ട് തന്നെ വിറ്റാമിന് കെ ധാരാളമുള്ള ഈന്തപ്പഴം കഴിക്കുന്നത് എന്തുകൊണ്ടും നല്ലതാണ്.\nഅനീമിയയെ പ്രതിരോധിക്കാനും ഏറ്റവും ഫലപ്രദമായി വേണ്ട ഒന്നാണ് ഈന്തപ്പഴം. കാരണം ഇതിലുള്ള അയേണ് തന്നെയാണ് അനീമിയയെ ഇല്ലാതാക്കുന്നത്. ഗര്‍ഭകാലത്ത് അമ്മമാര് നല്ലതു പോലെ ഈന്തപ്പഴം കഴിച്ചാല് അത് കുഞ്ഞിലെ വിളര്‍ച്ചയെ ഇല്ലാതാക്കാം.\nശരീരത്തില് ലവണത്വം നിലനിര്‍ത്താന് സഹായിക്കുന്ന ഒന്നാണ് ഈന്തപ്പഴം. ഗര്‍ഭിണികള്‍ക്ക് ഏറ്റവും അത്യാവശ്യമായിട്ടുള്ള എല്ലാ പോഷകങ്ങലും ഇത് വഴി ലഭിക്കുന്നു.\nകുഞ്ഞിന്റെ എല്ല് വളര്‍ച്ച\nകുഞ്ഞിന്റെ എല്ലിന്റെ ആരോഗ്യത്തിനും പല്ലിന്റെ ആരോഗ്യത്തിനും ഏറ്റവും ഫലപ്രദമായി സഹായിക്കുന്ന ഒന്നാണ് ഈന്തപ്പഴം. ഇതിലുള്ള മഗ്നീഷ്യം ഗര്‍ഭകാലത്തുണ്ടാവുന്ന ഏത് പ്രതിസന്ധിയേയും ഇല്ലാതാക്കുന്നു.\nപ്രസവം എളുപ്പമാക്കാന് സഹായിക്കുന്ന ഒന്നാണ് ഈന്തപ്പഴം. ഈന്തപ്പഴം സ്ഥിരമായി ഗര്‍ഭിണികള് കഴിക്കുന്നത് ഗര്‍ഭകാലത്തുണ്ടാവുന്ന എല്ലാ അസ്വസ്ഥതകള്‍ക്കും പരിഹാരം നല്‍കുന്നു.\nRead more about: dates pregnancy delivery പ്രസവം ഈന്തപ്പഴം ഗര്‍ഭിണി\nHere areafew specific benefits of eating dates during pregnancy\nStory first published: Wednesday, September 27, 2017, 13:39 [IST]


പത്തിലയും അതിന്റെ ഗുണങ്ങളും (തുടർച്ച) (ആരോഗ്യ ജീവിതം – 10) | Malayali Manasu\nHome Health പത്തിലയും അതിന്റെ ഗുണങ്ങളും (തുടർച്ച) (ആരോഗ്യ ജീവിതം - 10)\nപത്തിലയും അതിന്റെ ഗുണങ്ങളും (തുടർച്ച) (ആരോഗ്യ ജീവിതം – 10)\nപത്തില – തുടർച്ച\n3- ചേന ഇല:- പ്രത്യേകിച്ച് യാതൊരു പരിചരണവും ഇല്ലാതെ വീട്ടുവളപ്പിൽ വളരുന്ന ഒരു പ്രധാന കിഴങ്ങു വിളയാണ് ചേന.\nചേന ഇലയിലും തണ്ടിലും മാംസ്യവും ധാതുലവണങ്ങളും ധാരാളം അടങ്ങിയിട്ടുണ്ട്. ചേന ഇലയുടെ തണ്ടാണ് മഴക്കാലത്ത് കറി വെക്കാൻ ഉപയോഗിക്കുന്നത്.\n4-മത്ത നില :– ഓണക്കാലത്തേക്ക് വിളവെടുക്കാനുള്ള മത്തൻ നട്ടാൽ കർക്കിടകത്തിൽ മത്തനിലപറിക്കാം. മത്തന്റെ ഇളം ഇലയാണ് എടുക്കേണ്ടത്. ഇലയിൽ ജീവകം A ധാരാളമുണ്ട്.\n5 – കുമ്പളം : – കുമ്പള ഇലയിൽ ധാരാളം പോഷക ഗുണങ്ങൾ അടങ്ങിയിട്ടുണ്ട്. ഇരുമ്പ്, കാത്സ്യം , ഫോസ്ഫറസ്, നാരുകൾ എന്നിവ ധാരാളമുള്ള കുമ്പള ഇല ഭക്ഷിക്കുന്നത് വയർ ശുദ്ധീകരിച്ച് മലമൂത്ര ശോധന തടസമില്ലാതെ പോകുന്നതിന്ന് സഹായിക്കുന്നു.\n6- മുള്ളൻ ചീര :- സാധാരണ ചീരയേക്കാളും മുള്ളൻ ചീരയാണ് കർക്കിടകത്തോരന്ന് നല്ലത്. മുള്ളൻ ചീര കുടൽ സംബന്ധമായ രോഗങ്ങൾ ശമിപ്പിക്കാനും അസുഖം വരാതിരിക്കാനും നല്ലതാണ്. മുളളൻ ചീര വേര് സഹിതം തോരൻ വെക്കുന്നതാണ് ഉത്തമം.\n7- ആനത്തുവ്വ ഇല:- ഇത് കേരളത്തിൽ എല്ലാ ഇടത്തും കാണും , പക്ഷേ ദേശത്തിനനുസരിച്ച് പേരിൽ മാറ്റമുണ്ടാവും.\nകൊടിത്തുവ്വ, ചൊറിയണം, ചെന്തോട്ടി, കുപ്പത്തുവ്വ എന്നിങ്ങനെ പല പേരിൽ അറിയപ്പെടുന്നു. ഇതിന്റെ ഇല ശരീരത്തിൽ തട്ടിയാൽ ചൊറിച്ചിൽ വരും അതുകൊണ്ടു തന്നെ അധികമാരും ഇത് ഭക്ഷണമായി ഉപയോഗിക്കാറില്ല. ചൊറിച്ചിൽ ഒഴിവാക്കാൻ കയ്യിൽ അല്പം എണ്ണ പുരട്ടിയതിനു ശേഷം ഇല പറിച്ചെടുത്ത് കുറച്ചു സമയം വെള്ളത്തിൽ ഇട്ടു വെക്കുകയും പിന്നീട് ഭക്ഷണത്തിന്ന് പാകപ്പെടുത്തുകയും ചെയ്യുകയാണ് പതിവ്. വളരെയധികം ഔഷധ ഗുണമുള്ളത് കൊണ്ട് നിർബന്ധമായും ഭക്ഷണത്തിന്ന് ഉപയോഗിക്കണം. പ്രമേഹം, അർശസ്സ്, ജ്വരം, ചുമ എന്നിവ ശമിപ്പിക്കും. കൂടാതെ രക്തശുദ്ധി വരുത്തുകയും മലശോധന ഉണ്ടാക്കുകയും ചെയ്യുന്നു.\n8 – നെയ്യുണ്ണി :- ഈ ചെടിയുടെ കൈപ്പത്തിയുടെ ആകൃതിയിലാണ്. ഈ ഇല ഉപയോഗിക്കുന്നത് കൊണ്ട് രണ്ടു പ്രധാന രോഗത്തെ തടഞ്ഞു നിർത്താനാവും. ശരീരത്തിൽ നീര് വരുന്നതിനെ തടയാനും മഴക്കാല രോഗമായ പനി വരുന്നതിനെ തടയാനും കഴിയും.\n9 – ചെറുപയർ ഇല:- സാധാരണ ചെറുപയർ ഇല ആരും കഴിക്കാറില്ല. എന്നാൽ ഇലയുടെ ഔഷധ ഗുണം വളരെ ശ്രേഷ്ഠമാണ്. ശരീരത്തിന്ന് ബലം നൽകുന്നു. ദഹനശക്തി വർദ്ധിപ്പിക്കുന്നു , ശരീര താപം ക്രമീകരിക്കുന്നു. നേത്ര രോഗം, കരൾ വീക്കം എന്നിവ തടയുന്നു. ഇലയിൽ മാംസ്യം, ധാതുക്കൾ, വിറ്റാമിൻ A, വിറ്റാമിൻ C. മുതലായവ അടങ്ങിയിട്ടുണ്ട്.\n10- തഴുതാമ :- മേൽപ്പറഞ്ഞ ഒമ്പതു് ഇലകളെക്കാൾ എറ്റവും ഔഷധ ഗുണം അടങ്ങിയിരിക്കുന്നത് പത്താമത്തെ ഇലയായ തഴുതാമയാണ്. സംസ്കൃതത്തിൽ ഇതിന്റെ പേര് പുനർനവ എന്നാണ്. ശരീരത്തിലെ നശിച്ചു പോയ കോശങ്ങളെ പുതുക്കി പണിയാനുള്ള കഴിവ് അത്ഭുതകരമാണ്. റോഡ് വക്കിൽ സമൃദ്ധിയായി വളരുന്നു. മഴക്കാലത്ത് പറമ്പിലും തൊടിയിലും തഴച്ചു വളരുന്നു..\nശരീരത്തിലെ മാലിന്യങ്ങളെ നീക്കം ചെയ്യാനും കരളിലെ നിർജീവമായ സെല്ലുകളെ പുനർജീവൻ കൊടുക്കാനും വയർ , കിഡ്നി, എന്നിവ ശുദ്ധീകരിക്കാനുള്ള തഴുതാമയുടെ കഴിവ് മറെറാന്നിനും ഇല്ല . മേൽ പറഞ്ഞ പത്തിലകളിൽ ചിലത് ലഭിക്കാതെ വരുമ്പോൾ പകരം ആറ് തരം ഇലകൾ കൂടി ഉൾപ്പെടുത്താറുണ്ട്\nഅവ അടുത്ത ആഴ്ച വിശദീകരിക്കുന്നതാണ്.\nമിനി എൽദോസ് April 24, 2022\tAt\t5:46 AM\nനല്ല അറിവ്, ഇത്രയും ഗുണങ്ങൾ ഉള്ളവയെ തള്ളിയിട്ടാണല്ലോ വിഷമാലിന്യങ്ങൾ കഴിക്കുന്നത് നമ്മൾ ❤❤🌹\nPrevious articleചിക്കാഗോയിൽ കാറപകടം: രണ്ട് ഇന്ത്യൻ വിദ്യാർത്ഥികൾ ഉൾപ്പെടെ മൂന്ന് മരണം\nNext articleപുഞ്ചിരിയ്ക്ക് കാലാവധിയില്ല (ദേവു എഴുതുന്ന “ചിന്താ ശലഭങ്ങൾ”)\nആരോഗ്യ ജീവിതം – 12 നവധാന്യങ്ങൾ\nഅടുത്ത തായി ഒമ്പത് ധാന്യങ്ങളുടെ ഔഷധ ഗുണത്തെ പരിചയപ്പെടുത്തു കയാണ് ഈ പംക്തിയിലൂടെ. ചെറുപയർ, വൻ പയർ, കടല, മുതിര, ഉലുവ, ഗോതമ്പ്, ഉഴുന്ന്, എള്ള്, നിലക്കടല എന്നിവയാണ് നവധാന്യങ്ങൾ എന്ന പേരിൽ അറിയപ്പെടുന്നതു്....\n“മുട്ടുവേദന” – Dr. അനിൽകുമാർ SD തയ്യാറാക്കുന്ന ആരോഗ്യരംഗം ആരംഭിക്കുന്നു..\nമുട്ടുവേദന മുട്ടുവേദന മനുഷ്യനെ അലട്ടുന്ന ഒരു സാധാരണ രോഗമാണല്ലോ.ഏത് പ്രായക്കാരേയും ഈ രോഗം ബാധിക്കാം. തേയ്മാനവും സന്ധിവാതവുമാണ് സാധാരണകാരണങ്ങൾ. അപൂർവ്വം രോഗികളിൽ ടൂമറുകളും അണുബാധയും മുട്ടുവേദനയ്ക്ക് കാരണമാകാം. മനുഷ്യശരീരത്തിലെ ഒരു പ്രധാനസന്ധിയാണ് കാൽമുട്ട്. കതകിൻ്റെ വിജാഗിരിപോലെ...


ഖത്തര് ഇന്ത്യന് ഇസ്ലാഹി സെന്റര് 21-ാമത് ഖുര്‍ആന് വിജ്ഞാന പരീക്ഷ മെയ് 7ന് Qatar Indian Correctional Center 21st Qur'an Knowledge Exam May 7\nHome Gulf Qatar ഖത്തര് ഇന്ത്യന് ഇസ്ലാഹി സെന്റര് 21-ാമത് ഖുര്‍ആന് വിജ്ഞാന പരീക്ഷ മെയ് 7ന്\nഖത്തര് ഇന്ത്യന് ഇസ്ലാഹി സെന്റര് 21-ാമത് ഖുര്‍ആന് വിജ്ഞാന പരീക്ഷ മെയ് 7ന്\nApril 13, 2021, 9:11 am\nഖത്തര് ഇന്ത്യന് ഇസ്ലാഹി സെന്റര് ഖുര്‍ആന് ലേണിംഗ് സ്‌കൂള് വിംഗിന് കീഴില് കഴിഞ്ഞ 20 വര്‍ഷത്തോളമായി എല്ലാ റമളാനിലും സംഘടിപ്പിച്ചു വരാറുള്ള ഖുര്‍ആന് വിജ്ഞാന പരീക്ഷ 2021 മെയ്7നു ഓണ്‍ലൈന് വഴി ആയി നടക്കുമെന്ന് സംഘാടകര് അറിയിച്ചു. ഖത്തറിനു പുറമെ മറ്റു ജിസിസി രാജ്യങ്ങളിലെയും കേരളത്തിലെയും പഠിതാക്കള്‍ക്ക് പരീക്ഷയില് പങ്കെടുക്കാവുന്നതാണ്.\nജനറല് കാറ്റഗറി വിഭാഗത്തില് ‘സൂറത്തുല് കഹ്ഫ്’ അദ്ധ്യായവും, വിദ്യാര്‍ത്ഥി മലയാളം വിഭാഗത്തിനായി ‘സൂറത്തുല് റോം’ അദ്ധ്യായവുമാണ് അമാനി മൗലവി തഫ്‌സീര് വഴി പഠിക്കേണ്ടത്.\nവിദ്യാര്‍ത്ഥി ഇംഗ്ലീഷ് വിഭാഗം:\nസൂറത്തുല് റൂം -ഇബ്‌നു കസീര് തഫ്‌സീര് അവലംബമാക്കിയാണ് ചോദ്യങ്ങള് ഉണ്ടാവുക.\nപരീക്ഷയില് പങ്കെടുക്കാന് താല്പര്യമുള്ളവര് താഴെ കൊടുത്ത രെജിസ്‌ട്രേഷന് ലിങ്ക് മുഖേന രെജിസ്റ്റര് ചെയ്യേണ്ടതാണ്. മികച്ച വിജയം കരസ്ഥമാക്കുന്നവര്‍ക്ക് ആകര്‍ഷകമായ സമ്മാനങ്ങള് ഉണ്ടായിരിക്കുന്നതാണെന്നും സംഘാടകര് അറിയിച്ചു.\nPrevious articleരാഷ്ട്രീയ കൊലപാതകങ്ങള് പ്രബുദ്ധ കേരളത്തിന് അപമാനം: ഖത്തര് ഇന്ത്യന് ഇസ്ലാഹി സെന്റര്\nNext articleബഹ്‌റൈനില് 1267 പേര്‍ക്ക് കൂടി കോവിഡ്; അഞ്ച് മരണം


സംസ്ഥാനത്ത് വീണ്ടും കോവിഡ് മരണം; കോട്ടയത്ത് പോലീസ് ഉദ്യോഗസ്ഥന് മരിച്ചു | Covid-19 death\nAug 1, 2020, 07:21 AM IST\nകോട്ടയം: സംസ്ഥാനത്ത് വീണ്ടും കോവിഡ് മരണം. തൊടുപുഴയിലെ സ്‌പെഷ്യല് ബ്രാഞ്ച് എസ്‌ഐയായ അജിതന് (55) ആണ് മരിച്ചത്. ഇന്നലെ രാത്രി കോട്ടയം മെഡിക്കല് കോളേജില് വെച്ചായിരുന്നു അന്ത്യം. ഇതാദ്യമായാണ് സംസ്ഥാനത്ത് ഒരു പോലീസ് ഉദ്യോഗസ്ഥന് കോവിഡ് ബാധിച്ച് മരിക്കുന്നത്.\nകോവിഡ് സ്ഥിരീകരിച്ചതിനെ തുടര്‍ന്ന് ഇടുക്കി മെഡിക്കല് കോളേജിലാണ് ആദ്യം ചികിത്സിച്ചിരുന്നത്. ഹൃദയ സംബന്ധമായ അസുഖങ്ങളുമുണ്ടായിരുന്ന ഇദ്ദേഹത്തെ ആരോഗ്യ സ്ഥിതി മോശമായതിനെ തുടര്‍ന്ന് ബുധനാഴ്ചയാണ് കോട്ടയം മെഡിക്കല് കോളേജിലേക്ക് മാറ്റിയത്.\nആന്റി വൈറല് ചികിത്സ, പ്ലാസ്മ ചികിത്സ അടക്കം നല്‍കിയെങ്കിലും രക്ഷിക്കാനായില്ല. ഇദ്ദേഹത്തിന്റെ ഭാര്യ, മക്കള് എന്നിവര്‍ക്കും നേരത്തെ രോഗം സ്ഥിരീകരിച്ചിരുന്നു. സമ്പര്‍ക്കത്തിലൂടെയാണ് ഇദ്ദേഹത്തിന് രോഗമുണ്ടായത്.\nContent Highlights: Kerala reports one more Covid-19 death, police officer died\nകോഴിക്കോട്: കോണ്‍ഗ്രസിന് തിരഞ്ഞെടുപ്പിലേറ്റ ശക്തമായ തിരിച്ചടിക്കുകാരണം അടിത്തട്ട് ..\nകോവിഡ്; ബഹ്റൈനില് 24 മണിക്കൂറിനിടെ ഏഴ് മരണം\nരാജ്യത്തെ 15 സംസ്ഥാനങ്ങളില് 24 മണിക്കൂറിനിടെ കോവിഡ് മരണങ്ങളില്ല- കേന്ദ്ര സര്‍ക്കാര്


Earthquake at japan;3dead | ജപ്പാനിലെ ഒസാക്കയിൽ ശക്തമായ ഭൂചലനം; ഒരു കുട്ടി ഉൾപ്പെടെ മൂന്ന് പേർ മരിച്ചു: നൂറു കണക്കിന് പേർക്ക് പരിക്കേറ്റു - MarunadanMalayali.com\nJune 18, 2018 | 02:32 PM IST | Permalink\nടോക്ക്യോ: ജപ്പാനിലെ ഒസാകയിൽ ഉണ്ടായ ശക്തമായ ഭൂചലനത്തിൽ ഒരു കുട്ടി ഉൾപ്പെടെ മൂന്ന് പേർ മരിച്ചു. തിങ്കളാഴ്ച രാവിലെ ഉണ്ടായ ഭൂകമ്പത്തിൽ നൂറു കണക്കിന് പേർക്ക് പരിക്കേറ്റു. റിക്ടർ സ്‌കെയിലിൽ 6.1 രേഖപ്പെടുത്തിയ ഭൂകമ്പം പ്രാദേശിക സമയം എട്ടുമണിയോടെയാണ് ഉണ്ടായത്. സുനാമി മുന്നറിയിപ്പ് നൽകിയിട്ടില്ല.\nമരിച്ചവരിൽ ഒരാൾ ഒമ്പതുവയസ്സുള്ള പെൺകുട്ടിയാണ്. സ്‌കൂളിന്റെ മതിൽ ഇടിഞ്ഞുകുട്ടിയുടെ മേൽ വീഴുകയായിരുന്നു. മതിൽ ഇടിഞ്ഞുവീണ് ഒരു വൃദ്ധനും വീട്ടിലെ ബുക്ക്ഷെൽഫ് മറിഞ്ഞുവീണ് മറ്റൊരാളും മരിച്ചു. റോഡുകൾ പലയിടത്തും പൊട്ടിപൊളിഞ്ഞു. ജലവിതരണ പൈപ്പുകളും താറുമാറായി. പൈപ്പുകൾ പൊട്ടി വെള്ളം റോഡിലൂടെ ഒഴുകയുകയാണ്. നിരവധി പേർ ഇലവേറ്ററിലും മറ്റും കുടുങ്ങി. 170,000 വീടുകളിലെ വൈദ്യൂതി, ഗ്യാസ് വിതരണം നിലച്ചു.\nഭൂചലനത്തെ തുടർന്ന് കുറച്ചുസമയത്തേക്ക് വിമാനത്താവളങ്ങൾ അടച്ചിട്ടു. ട്രെയിൻ സർവീസുകൾ തടസ്സപ്പെട്ടു. ഫാക്ടറികളുടെ പ്രവർത്തനവും തടസ്സപ്പെട്ടു. ഹൈസ്പീഡ്, ലോക്കൽ ട്രെയിനുകളുടെ സർവീസ് തടസ്സപ്പെട്ടു. ക്യോട്ടോ, നാര, ഹ്യുഗോ, ഷിഗ എന്നിവിടങ്ങളിലും ഭൂകമ്പം അനുഭവപ്പെട്ടു.\nഭൂകമ്പ സാധ്യത മേഖലയിൽ സ്ഥിതി ചെയ്യുന്ന ജപ്പാനിൽ അനുഭവപ്പെടുന്ന ഭൂചലനങ്ങളിൽ അവയിൽ 20%ൽ ഏറെയും 6.0 തീവ്രതയുള്ളതോ അതിലും ശക്തിയേറിയവയോ ആണ്.